Council Thakah Baaruthah Dhinumakee Tharahgeege Bingaa - Raees - Vaguthu\nކައުންސިލްތަކަށް ބާރު ދިނުމަކީ ތަރައްގީގެ ބިންގާ - ރައީސް\nލާމަރުކަޒީ ނިޒާމަށް ސަރުކާރުގެ ފަރާތުން ރައްޔިތުންގެ މަޖިލީހަށް ހުށަހަޅާފައިވާ އިސްލާހަކީ ސަރުކާރުން ދިވެހި ރައްޔިތުންނަށް ދޭން ބޭނުންވާ ތަރައްގީގެ ބިންގާ ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވިދާޅުވެއްޖެއެވެ.\nރައީސް ސޯލިހު މިއަދު ކުރެއްވި ޓްވީޓެއްގައި ވިދާޅުވެފައި ވަނީ ލާމަރުކަޒީ ގާނޫނަށް ސަރުކާރުން އިސްލާހު ހުށަހެޅުއްވީ އެކަމުގެ ނަތީޖާ ހާސިލު ކުރުމަށް ކަމަށެވެ. އަދި ސަރުކާރުގެ ތަރައްގީގެ ތަސައްވަރަކީ މުޅި ރާއްޖެ ލާމަރުކަޒު ކޮށްގެން ޖަޒީރާވަންތަ ދިރިއުޅުމެއް ދިވެހީންނަށް ހޯދައިދިނުން ކަމަށްވެސް މަނިކުފާނު ވިދާޅުވެފައިވެއެވެ.\nއަޅުގަނޑުމެންގެ ތަރައްޤީގެ ތަސައްވަރަކީ މި ރާއްޖެ ލާމަރުކަޒު ކޮށްގެން ޖަޒީރާވަންތަ ދިރިއުޅުމެއް ދިވެހީންނަށް ހޯދައިދިނުން. މިކަން ޙާޞިލް ކުރުމަށް ސަރުކާރުން ވަނީ ރައްޔިތުންގެ މަޖްލީހަށް ލާމަރުކަޒީ ޤާނޫނަށް ބަދަލުގެންނަން ހުށަހަޅާފަ. މިއީ އަޅުގަނޑުމެން އެދޭ ތަރައްޤީގެ ބިންގާ. pic.twitter.com/1Z3mwPAmQH\n— Ibrahim Mohamed Solih (@ibusolih) October 16, 2019\nރައީސް މިފަދައިން ވިދާޅުވާއިރު ކައުންސިލްތައް ބާރުވެރި ކުރުވުމަށް ސަރުކާރުން ވީ ވައުދު ފުއްދުމުގެ ގޮތުން އިއްޔެ ސަރުކާރުން ވަނީ ލާމަރުކަޒީ ގާނޫނަށް ގިނަ އިސްލާހުތަކެއް ހުށަހަޅާފައެވެ.\nރަށެއް ނުވަތަ ސިޓީއެއްގައި ހިންގާ ޕީއެސްއައިޕީ މަޝްރޫއުތަކުގެ ތެރެއިން، ފަސް މިލިއަނަށްވުރެ ކުޑަ މަޝްރޫއުތައް، ކައުންސިލްތަކުން ހިންގާ ގޮތަށް ގާނޫނަށް ވަނީ އިސްލާހު ހުށަހަޅާފައި ވާއިރު ކައުންސިލުތަކުގެ އިހްތިސޯސްގައިވާ އެންމެހައި ވަސީލަތްތަކާއި ބިނާތަކާއި ނުއުފުލޭ ހަރު މުދާ ކައުންސިލުތަކުގެ މިލްކުވެރިކަމަށް ބަދަލުވެގެންދާނެ ގޮތަށް ހަމަޖެއްސުމަށް ވެސް ބިލުގައި ހިމަނާފައިވެއެވެ.\nމީގެ އިތުރުން މުޖްތަމައުގައި އަންހެނުން ބާރުވެރިކުރުމުގެ ގޮތުން ކައުންސިލަށް އިންތިހާބުކުރެވޭ މެންބަރުންގެ ތެރެއިން 33 އިންސައްތަ އަންހެނުންނަށް ހާއްސަ ކުރެވޭ ގޮތަށް ބަދަލު ގެނައުމަށް އެބިލުގައި ވަނީ ފާހަގަކުރައްވާ އިސްލާހު ހުށަހަޅާފައެވެ. އަދި ހަމައެޔާއިއެކު ކައުންސިލްތަކުގެ ދައުރު3އަހަރުން5އަހަރަށް ބަދަލުކުރުމަށް ގާނޫނު އަސާސީއަށް ވެސް ސަރުކާރުން ވަނީ އިސްލާހު ހުށަހަޅާފައެވެ.\nއޮކްޓޯބަރ 16, 2019 11:06\nގަމާރުން ތިތަންތަނަށް ލައިގެން ސާލިހު ވަންތަ ދިރިއުޅުމެއް ހޯދައިދީ!\nކައުންސިލް ތަކުގަ ގާބިލް މީހުން ނެތި ތިކަމެއް ނުވާނެއެވެ. މުޒާހަރާ ކުރާ މީހުން މަގާމް ތަކަށް ހޮވައިގެން ދާނީ ފަހަތަށެވެ. ތައުލީމީ ޒުވާނުން ނިކުންނާށެވެ.\nއޮކްޓޯބަރ 16, 2019 11:27\nކޮން ރައީސެއް. ރައީސްއަކަށް އެކަށީގެންވޭތަ؟ ޔޫއެންއަށް ގޮސްވެސްގ ގައުމުގެ ވާހަކަދައްކަން ނޭނގުނު. މީނަ ހީކުރީ އެތަނަށް ގޮސްއެހުރީ ސަރުކާރުގެ ނަމުގައިކަމަށް. ހޭބައްޔަށްނޭނގޭ ގައުމުތައްކަން އެތާ ރެޕްރެޒެންޓް ކުރަނީވެސް.\nއޮކްޓޯބަރ 16, 2019 11:32\nފޭކު ވާހަކަ. އިތުބާރެއްނެތް ކަލެއަކަށް.\nއޮކްޓޯބަރ 16, 2019 11:39\nހެޔޯދޯ ތަނެއްދޮރެއްނޭނގޭ މަނިކުފާނުކަލަ ގަމާރުން އެކަހަލަ (ކަނުސިލް) ތަކުގަ ތިއްބަސް\nއޮކްޓޯބަރ 16, 2019 12:05\nމިހާރު ހެދިގެން މިއުޅޭ ކައުންސިލަތަކުގެ އޮނިގަނޑު ވުޖޫދަށް އަންނަންޖެހެނީ އެކައުންސިލަތަކުގެ އާމްދަނީން ކައުންސިލް ހިންގެ މިނވަރަށް ކައުންސިލްތައް ތަނަވަސްކޮށްދީ އާމަދަނީ ލިބޭނެމަގު ގާއިމްކޮށްދީފަ. އޭގެ ފަހުން ކައުންސިލްތަކަށް ގެންނަންޖެހޭނީ ތާއުލީމީ ގާބިލް ބޭފުޅުން. ކޮންމެ ބާރެއްދިނަސް ކިތަންމެ ބާރަށް ކައުންސިލް އެބުރުއްވިޔަސް ކައުންސިލަގެ ސަބަބުން ރައްޔިތުންނަށް ލިބޭނެ ހިތްހަމަޖެހުމެއް އަދިނެތް.\nމަ ވަރަށް ޞާލިޙު\nޖަޒީރާ ރާއްޖޭގެ ތަރައްޤީގެ އަކީ ދީނަށް ފުރައްސާރަ ކުރުމާއި، ދީނުގެ ހިމާޔަތުގައި ނިކުންނަ މީހުން ނިރުބަވެރި ކުރުމާއި މީހުންގެ މުޅަމަސް ކެއުމާއި ފިތުނަފަސާދަ އުފެއްދުމާއި ދީނީ އިލްމު ވެރިންގެ އަގުވެއްޓުމާއި ބޮޑެތިބިޔަ ކާފަރުންނަށް ތަޢީދު ކުރުން\nއޮކްޓޯބަރ 16, 2019 13:43\nޢިސްތިއުފަ ދިފަ ގެއަން ދެ\nއޮކްޓޯބަރ 16, 2019 14:47\nދީނައްފުރައްސާރަ ކޮށް ރިޕޯރޓް ނެރުނު ޖަމްއިއްޔާ އުވާނުލެވުނީ ކީއްވެގެންބާ.\nއޮކްޓޯބަރ 16, 2019 16:23\nމިގައުމުގެ ކަންކަން ބައްޓަންވެފާ އޮތްގޮތުން އަދި ތިޔަކަންކަމެއްނުކުރެވޭނެ. 2008 ގަ ވެރިކަމަށް އެމްޑީޕީ އައިސް ގައުމީ އިދާރާ ކިޔާ އޮފީހެއް ހަދާ ކައުންސިލް ތަކުގަ ހުރި ހުރިހާ ފައިސާއެއްވަނީ ކައުންސިލްތަކަށް އަންގާވެސް ނުލާނަގާ ހެދިގޮތެއްހަދާ ވަނީ ހުސްކޮށްލާފަ. މިހާތަނަށްވެސް އެފައިސާއަށް ވީގޮތެއް ރަސްމީކޮށް ކައުންސިލްތަކަސް ނޭގޭ ކައިންސިލްތަކަށް އެގުނީ އެކައުންޓް ސްޓޭޓް މަންޓު ލިބުނު އިރު އެކައުންޓުގާ ސުމެއް އިންކަން އެކަނި\nއޮކްޓޯބަރ 16, 2019 17:59\nނަޝީދު މިހާރު ވެރިކަން ކުރަނީ މީނަގެ ދަޢުރެއް ނުފެނޭ\nއޮކްޓޯބަރ 20, 2019 23:48\nބޮލުރޮދި ކައުންސިލްތަކަކީ ތަރައްގީގެ ހަލާކު. އެކަން ވަރައް ސާފުކޮއް ޔާމީނުގެ ވެރިކަނމުގައިވަނީ ސާބިތުވެފަ. ކައުންސިލްތަކައަ ތަރައްގީއާއި ގުޅޭކަންކަން ހަވާލުކުރުމަކީ ސިންކުނޑި ހަމަނުޖެހޭ މީހަކުގެ އަތައް ތޫނު ވަޅިއެއް ދިނުންފަދަކަމެއް. ކައުންސިލަރުންނަކީ އެެއްވެސް ހާލެއްގައި ހިންގުމުގެ ދައުރުއަދާކުރެވޭނެ ވަރުބަޔެއް ނޫން މިރާއްޖެއަކު. އަދި ޕުލޭން ކުރެވޭވަރު ބަޔެއްވެސް ނޫން. ހުރިހާ ރައްޔިތުން އެބަޖެހޭ ހަމަ ބުއްދީގެ ބޭނުންކޮއް ކޮމަންސެންސް ކުރިއަރުވަން. އެއްވެސް ކަމެއް އެކަމުގެ ތަޖުރިބާއެއް ބުއްދީގެ ފެންވަރެއް އަދި މަތީތައުލީމެއް ނެތް މީހަކައް ހަވާލުކޮއްގެން ކުރިއެރުވޭނީ ކޮންކަމެއްތޯ.؟ މިސާލަކައް ބޯކޮށަން ނޭނގޭ މީހަކު ލައްވާ ބޯކޮށުވާކައްވެސް އަހަރެމެން ނުދަމެއްނޫންތޯ. އެއީ ކަންނޭގޭ މީހަކު ލައްވާ އެކަން ކުރުވަން ހަދައިގެން ލިބިދާނެ ގެއްލުމަކައް ވިސްނާފަ ނޫންތޯ. ރާއްޖޭގެ ގިނަ ކައުންސިލްތަކައް ބަލާލީމަ ހަމަ މި މަންޒަރުނޫންތޯ މިފެންނަނި. ދެން އެކަމުގެ ގެއްލުންވެސް މިކުރަނީ ރައްޔިތުންނައް. އެކަމުގެ ފައިދާލިބެނީ ހަމައެކަނި ސިޔާސީ ފިތުނަވެރީންނައް އެކަނި. ކައުންސިލް ނިޒާމަކީ ރާއްޖޭގައި ޓެސްޓުކޮއް ފުރިހަމައައް ވަޒަން ކޮއްލާއިރު ފެއިލްވެފައިވާ ނިޒާމެއް. ހުރިހާ ނަޒަރަކުން ބެލިޔަސް ހަމަ މިނޫން ނަތީޖާއެއް ނުފެނޭ. ހެޔޮނުވާނެ ކައުންސިލްތައް އުވާލާފަ މިޔައްވުރެމާ ހަރުދަނާ އެހެން ނިޒާމެއް ރާއްޖެއައް ގެނެސްދެއްވާ.


މިނިސްޓްރީ އޮފް ހެލްތު . 15 ދުވަސް ކުރިން\nހެލްތު އެމަރޖެންސީ އޮޕަރޭޝަން ސެންޓަރ އަށް ބޭނުންވާ ސްޓޮކް އައިޓަމްސް ސަޕްލައިކޮށްދޭނެ ފަރާތެއް ހޯދުމަށް\nތާރީޚު: 16 އޮކްޓޫބަރު 2020\nސުންގަޑި: 01 ނޮވެންބަރު 2020 1400\nމިނިސްޓްރީ އޮފް ހެލްތު . 16 ދުވަސް ކުރިން\nސުންގަޑި: 28 އޮކްޓޫބަރު 2020 1330\nއެޕްރޫވްޑް ޑްރަގް ލިސްޓް\nމިނިސްޓްރީ އޮފް ހެލްތު . 17 ދުވަސް ކުރިން\nކޮވިޑް-19 އަށް ޕޮސިޓިވްވާ ފަރާތްތައް އައިސޮލޭޓު ކުރުމަށް ނަގާފައިވާ ރިސޯރޓުތަކާއި، ގެސްޓުހައުސް އަދި އެހެނިހެން ފެސިލިޓީތައް ފޮޅާސާފުކުރުމާއި ގުޅޭ\nތާރީޚު: 14 އޮކްޓޫބަރު 2020\nސުންގަޑި: 26 އޮކްޓޫބަރު 2020 0000\nހެލްތު އެމެޖެންސީ ސެންޓަރުގައި މަސައްކަތްކުރާ ފަރާތަކަށް ބޭނުންވާ ބޯފެން ސަޕްލައިކޮށްދޭނެ ފަރާތެއް ހޯދުމަށް\nސުންގަޑި: 25 އޮކްޓޫބަރު 2020 0000\nމިނިސްޓްރީ އޮފް ހެލްތު . 19 ދުވަސް ކުރިން\nކޮވިޑް-19 އަށް ޕޮސިޓިވްވާ ފަރާތްތައް މާލެ އަދި ހުޅުމާލޭގައި ބޭތިއްބުމަށް އެކަމަޑޭޝަން ހޯދުމާ ގުޅޭ\nއެގްޒެކެޓިވް ކޮމިއުނިކޭޝަން ޑިރެކްޓަރ\nސުންގަޑި: 22 އޮކްޓޫބަރު 2020 1330\nމިނިސްޓްރީ އޮފް ހެލްތުގެ ދަށުން ހިންގަމުންގެންދާ ތ. ވިލުފުށި ޞިއްޙީމަރުކަޒުގެ އެކްސްޓެންޝަން އިމާރާތުގެ ނުނިމިހުރި މަސައްކަތްތައް ކޮށްދޭނެ ފަރާތެއް ހޯދުމަށް\nސުންގަޑި: 19 އޮކްޓޫބަރު 2020 0000\nމިނިސްޓްރީ އޮފް ހެލްތުގެ ދަށުން ހިންގަމުންގެންދާ ރ. އުނގޫފާރު ރީޖަނަލް ހޮސްޕިޓަލުގެ ޑެންޓަލް ޑިޕާރޓްމަންޓުގެ ޖާގަ އިތުރުކުރުމަށް ޢިމާރާތަށް ގެންނަން ޖެހޭ ބަދަލު ގެނައުމާއި ޢިމާރާތުގައި ކުރަންހުރި މަރާމާތު މަސައްކަތްތައް ކޮށްދޭނެ ފަރާތެއް ހޯދުމަށް\nމިނިސްޓްރީ އޮފް ހެލްތުގެ ދަށުން ހިންގަމުންގެންދާ ލ. ގަން ރީޖަނަލް ހޮސްޕިޓަލުގެ ޑެންޓަލް ޑިޕާރޓްމަންޓުގެ ޖާގަ އިތުރުކުރުމަށް ޢިމާރާތަށް ގެންނަން ޖެހޭ ބަދަލު ގެނައުމުގެ މަސައްކަތް ކޮށްދޭނެ ފަރާތެއް ހޯދުމަށް


GMR in adhives tax nudhahkaa! | Mihaaru\n21 މެއި 2019 - 13:32\nޖީއެމްއާރަށް ދިވެހި ދައުލަތުން 271 މިލިއަން ޑޮލަރު ނުވަތަ 4.1 ބިލިއަން ރުފިޔާ ދައްކާފައިވަނީ 2016 ވަނަ އަހަރު ނޮވެމްބަރު މަހު އެވެ. ސަރުކާރުން އެގްރީމެންޓް އުވާލުމުން އެކުންފުންޏަށް ލިބުނު ގެއްލުމުގެ ބަދަލުގެ ގޮތުގައި، ސަރުކާރުން ދޭންޖެހޭނީ 250 މިލިއަން ޑޮލަރު ކަމަށް ސިންގަޕޫރުގެ އާބިޓްރޭޝަނުން ނިންމިި އެވެ.\nޖީއެމްއާރުން އެއާޕޯޓު ހިންގާފައިވަނީ ރާއްޖޭގައި ވިޔަފާރި ރަޖިސްޓްރީ ކޮށްގެން ކަމުން، ގެއްލުމުގެ ބަދަލުގެ ގޮތުގައި ލިބުނު ފައިސާއިން ދިވެހި ދައުލަތަށް ޓެކްސް ދައްކަންޖެހޭނެ ކަމަށް މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ނިންމި އެވެ.\nޓެކްސްގެ ގޮތުގައި ފައިސާ ދެއްކުމަށް މީރާއަށް އަންގާފައިވަނީ މިދިޔަ އަހަރުގެ ޖޫން މަހު އެވެ. ޖީއެމްއާރުން ގާތްގަނޑަކަށް 23 މިލިއަން ޑޮލަރު ނުވަތަ 354 މިލިއަން ރުފިޔާ ޓެކްސްގެ ގޮތުގައި ދައްކަންޖެހެ އެވެ. މިކަމާ ގުޅޭ ގޮތުން އިންޑިޔާގެ ބައެއް ނޫސްތަކުގައި އޭރު ހާމަކޮށްފައިވާ ގޮތުގައި މީރާއިން އިން ޖީއެމްއާރަށް ފޮނުވި ނޯޓިސްގައި ވަނީ ވިޔަފާރީގެ ފައިދާގެ ޓެކްސްގެ ގޮތުގައި 14.4 މިލިއަން ޑޮލަރާއި ވިތްހޯލްޑިންގް ޓެކްސްގެ ގޮތުގައި 2.8 މިލިއަން ޑޮލަރާއި ޖޫރިމަނާގެ ގޮތުގައި 3.3 މިލިއަން ޑޮލަރު ދެއްކުމަށް އަންގާފައިވެ އެވެ.\n"މިހާރު" އަށް މައުލޫމާތު ލިބިފައިވާ ގޮތުގައި އެފައިސާ ދެއްކުމަށް ޖީއެމްއާރުން ދެކޮޅު ހަދާ، ގެއްލުމުގެ ބަދަލަށް ދައްކަންޖެހޭ ޓެކްސް ވެސް ދައްކަންޖެހޭނީ ސަރުކާރުން ކަމަށް ބުނެފައިވެ އެވެ. މިކަމާ ގުޅިގެން ކުރީގެ ރައީސް އަބްދުﷲ ޔާމީނުގެ ސަރުކާރުގެ އެޓާނީ ޖެނެރަލް އޮފީހުން ލަފާ ދެއްވާފައިވަނީ ވެސް އެފައިސާ ސަރުކާރަށް ދެއްކުމަށެވެ.\nޔާމީންގެ ސަރުކާރު ބަދަލުވުމަށް ފަހު، މި ސަރުކާރުން އިތުރު ލަފައެއް އެ މައްސަލައިގައި ދިން ކަމެއް އަދިއެއް ނޭނގެ އެވެ. މައުލޫމާތު ލިބޭ ގޮތުގައި މިހާރުގެ ބަންޑާރަ ނައިބު އިބްރާހިމް ރިއްފަތަކީ ކުރިން ޖީއެމްއާރް މައްސަލައިގައި އެ ކުންފުނީގެ ފަރާތުން ގާނޫނީ ވަކީލެއްގެ ގޮތުގައި މަސައްކަތް ކުރެއްވި ވަކީލެކެވެ.\nވެލާނާ އިންޓަރނޭޝަނަލް އެއަރޕޯޓް ޖީއެމްއާރާއި ހަވާލުކޮށްފައި ވަނީ 28 ޖޫން 2010 ވަނަ އަހަރު އެވެ. ކުރީގެ ރައީސް ނަޝީދުގެ ވެރިކަން ބަދަލުކުރުމަށް ފަހު، ރައީސް މުހައްމަދު ވަހީދުގެ ވެރިކަމުގައި 2012 ގައި ޖީއެމްއާރުގެ އެއްބަސްވުން އުވާލާފައިވެ އެވެ. ފަހު އެއާޕޯޓް ހިންގަމުން އަންނަނީ މޯލްޑިވްސް އެއަރޕޯޓްސް ކޮމްޕެނީ ލިމިޓެޑުންނެވެ.\nޖީއެމްއާރު މީރާ ޓެކްސް އިންޑިއާ ރާއްޖެ-އިންޑިއާ ވެލާނާ އިންޓަނޭޝަނަލް އެއާޕޯޓް އެމްއޭސީއެލް\n34 ކޮމެންޓް, 75 ރިއެކްޝަންސް\nމުދާ ވިއްކާ ފައިސާ ނަގަންޖެހޭނީ ނަސީދު އާ ކުޑަ ބަންދޭގެ . ސަބަބަކީ ޖީއެމް އާރު އެގްރީމެންޓް ކިޔާފަ އެމްއޭސީ އެލްގެ ސީއޯ ނަސީދަށް ދެންނެވި ތިޔަ އެގްރިމެންޓަކީ ދަވްލަތަށް ގެއްލުން ބޮޑު އެގްރީމެއްޓެއްކަމަށް އެހެން ބުނުމުން އޭނަ ވަކިކޮށް ބަންދޭލައްވާ ސޮއިކުރުވީ . މަޖިލީހުން ފާސްކޮށްފާއޮތް ގާނޫނު ތަސްދީގު ނުކޮށް އެގްރިމަންޓްގާ ވަގުތުން ސޮއިކުރުވުން އަޅުގަނޑުދެކެނީ ހިޔާނާތަކަށް. އެއީ ގާނޫނުނަންބަރު 1/68 ޖ އާއި އަދި ގާނޫނުއަސާސީއެާވެސް ހިލާފު\nޓެކްސް ނުދައްކަނީސް ކީއްކުރަން ޖީއެމްއާރަށް ފައިސާ ދިނީ! ޓެކްސް އަށްވާވަރު ކަނޑާފަ ދިންނަމަ.7ފެބުރުވަރީ 2012 ގެ ބަގާވާތަށްފަހު ބަލަންވާ ވަރަށް ނުބަލާ ކޮންޓްރެކްޓްތައް އުވާލި މީހުން ދައުލަތަށް ލިބެމުންދާ މާލީ ގެއްލުމުގެ ޒިންމާ ނަގަންޖެހެއެވެ. ވަހީދު އާޒިމާ ޔާމީނު އަނިލް. މި މިސްމީހުންގެ މުދާ ވިއްކައިގެން ނަމަވެސް ތި ފައިސާތައް ހޯދާށެވެ.\nޖީއެމް އރު ބެލެނިވެރިކަމުގެ ދަށުން އިންޑިޔާގެ އާ ކުންފުންނެތް މި ރާއްޖޭގެ މަަަސައްކތް ތަކެއް ހަވާލު ކުރަން އުޅޭ އަޑު އަރަމުން މިދަނީ. ޜައްޔިތުންނޭ ހޭލާކށް ނުވޭތަ.\nތި ވަހީދު އާ ޔާމީނު ދައުލަތަށް ގެއްލުމެއް ނޫނީ ދީފައެއް ނޯންނާނެ،\nފީވަކުން މިއަދު 20 ފަހަރަށް ކަރަންޓު ކަނޑާލާއިފި.\nއިބޫސޯލިހް ކިހިނެއްހަދައިގެން މިއުޅެނީ؟ ހުސް މަސްލަހަތުފުށުއަރާމީހުން ވަޒީރުންނަށްލައިގެން. ދެން ކިހިނެއް ތިޔަބުނާ ޒީރޯޓޮލަރެންސް ގައި ސަރުކާރު ހިންގާނީ. އާމްދަނީގެގޮތުގައި މިސަރުކާރުން މަސައްކަތެއްކޮށްގެން 6މަސްވީއިރު ވެއްދުނު އާމްދަނީއެއް ނެއް. 6މަސްވީއިރު ހުރިފައިސާއެއްވިއްޔާ ކުންފުނިތަކަށް ބަހާ ހުސްކޮށްފި. ވަރަށްސަލާމް އިބޫސޯލިހަށް.\nމިހިރީ ސަރުކާރުގައި ޕީއެޗްޑީ ފީންނެއް އޮންނައިރު ދައުލަތަށް ލިބޭ ގެއްލުން ތަކަކީ ރައީސް ނިންމެވި ނަމަވެސް ފައިސާ ދޫކުރަނީ އެމްއޯއެފްޓީން ކަމަށްވާއިރު އެމްއޯއެފްޓީގެ މިނިސްޓަރު ގަމާރު ވެފައި ބީތާ ނޫނިއްޔާ އިނގޭނެ އެއް ނޫންތޭ ޖީއެމްއާރަށް ދައްކަން ޖެހޭ ފައިސާ ދައްކަން ޖެހޭނީ މީރާ އަށް ދައްކަން ޖެހޭ ޓެކްސް ކަނޑާ ހެދުމަށް ފަހުގައި ކަމަށް ކަނަކު ގޮވައިގެން އަނެއް ކަނުމީހާ ކޮނެފައިވާ މަގަކުން ދަތުރު ކުރުމުން ދެ ކަނުން ވެސް ވަޅުގަނޑަކަށް ވެއްޓި ހަލާކޭ\nމިތާ އެބަ ހިނގާތަ އާކަމެއް. ރިޔާސީ އިންތިހާބީ ދުވަސްވަރު އަހަރުމެން ގޮވާ ނެގީމު މިވާހަކަ. މިމަގުން މިކަން ހިނގާނޭ. މިހާރު ދެން ފަޅޮލޭ ނުކިޔާ ގެރިގުއޭމެންނަށް ދީފަ ބާކީ އޮތް އެއްޗަކުން ކަލޭމެން ދިވެހިން ފުއްދައިގެން ތިބޭ. ޗިޗަންޑާ19 ސަޅިވާނެ\nޖީ.އެމް.އާރުގެ ލޯޔަރުން ، އެކޮމޮމިކް މިނިސްޓަރު ފައްޔާޟު، ބަންޑާރަ ނާއިބް ރިއްފަތު، ރައީސް އޮފީހުގެ ލީގަލް ކައުންސިލް އަޙްމަދު ޢަބްދުﷲ އަފީފް ... ދެން ދިވެހި ޤައުމުގެ ބައިތުލްމާލު ރިއްފަތު ހިމާޔަތް ކުރާނީ ކިހިނެއް...\nނުވިތާކަށް ސާލިހަކީ ނަމެއްގަ ހުރި މީހެއް، ކަން ހިންގަނީ ކެރަފާ ނަޝީދު\nއެފައިސާ މިސަރުކާރުން މާފުކޮއްދޭނެ ކަމަށް ލަފާކުރެވެނީ ކެމްޕޭނަށް ޚަރަދު ދިން ބަޔެކޯ އެއީވެސް ބުނާތީ އެހީމު


Aammunnaa eku dhivehi safeerah hajj dhathuruge ehen manzareh! | Mihaaru\nމިނާގެ ޓެންޓުތަކުގައި ދިމާވި މައްސަލަތައް، ދެކުނު އޭޝިޔާގެ އޭޖެންޓުންގެ އިދާރާގެ ބޭފުޅުންނަށް، ދިވެހި ސަފީރު އަބްދުﷲ ހަމީދު ހުށަހަޅުއްވަނީ.\nއާންމުންނާ އެކު ދިވެހި ސަފީރަށް ހައްޖު ދަތުރުގެ އެހެން މަންޒަރެއް!\n25 ސެޕްޓެމްބަރ 2016 - 09:03 26 comments\nމީގެ ކުރިން ވެސް ރާއްޖޭގެ މަތީ ފެންވަރުގެ އެކި ބޭފުޅުން ހައްޖަށް ވަޑައިގެންފައިވެ އެވެ. ދައުލަތުގެ އެންމެ އިސް ވެރިންނާއި ސަފީރުންނާއި ވަޒީރުންނާއި ފަނޑިޔާރުންނާއި މަޖިލީހުގެ މެމްބަރުންނެވެ. އެ ބޭފުޅުންގެ ހައްޖަކީ "ވީއައިޕީ" ހައްޖެކެވެ. އާންމު ހައްޖުވެރިން އުފުލަންޖެހޭ އެއްވެސް ދަތި އުނދަގުލެއް އެ ބޭފުޅުންނާ ކުރިމައްޗެއް ނުވެ އެވެ.\nނަމަވެސް، ސައޫދީގައި ހުންނަވާ ދިވެހި ސަފީރު އަބްދުﷲ ހަމީދު މި އަހަރު ހައްޖުގެ އަޅުކަން އަދާކުރެއްވީ ދިވެހި އާންމު ހައްޖުވެރިންނާ އެކުގައި، އެންމެ އާދައިގެ ފޭލިގެތަކުގަ އެވެ. ބޭނުން ކުރެއްވީ އާންމު ހައްޖުވެރިން ބޭނުންކުރެއްވި ފާޚާނަތަކެވެ. ދަތުރުފަތުރުތައް ވެސް އެންމެ އާދައިގެ ހައްޖުވެރިންނާ އެކުގަ އެވެ. ބޭނުމަކީ ކޮބައި ހެއްޔެވެ؟ ވީއައިޕީ ފުރުސަތު ލިބިވަޑައިނުގަތީއެއް ނޫނެވެ! އެ މަނިކުފާނުގެ ތަޖުރިބާ "މިހާރު" އާ ހިއްސާ ކުރައްވަމުން އެ ސުވާލުތަކުގެ ޖަވާބު ވެސް ދެއްވި އެވެ.\nމިހާރު: ބޭނުންފުޅުވި ނަމަ ވީއައިޕީ ފެންވަރުގައި ވެސް ހައްޖު ވެވުނީސް ނޫންތޯ؟ ކީއްވެތޯ އެ ގޮތް ޚިޔާރު ނުކުރެއްވީ؟\nސަފީރު: އެހެން. އެ ފުރުސަތު ލިބުނު އަޅުގަނޑަށް ވެސް. މިތާނގެ ފޮރިން މިނިސްޓްރީން، މިތާނގައި ތިބޭ ޑިޕްލޮމޭޓުންނަށް ޚާއްސަ ހުއްދައެއް ދޭ. އެ ހުއްދައިގެ ދަށުން އަޅުގަނޑަށް ވެސް މައްކާ އަށް އާދެވުނީ. ވީއައިޕީގެ ގޮތުގައި ހުރުމުގެ ފުރުސަތު އަޅުގަނޑަށް ވެސް ލިބުނު. އަމީރުލް ހައްޖުގެ ގޮތުގައި ރާއްޖޭން ފޮނުއްވި، ރައްޔިތުންގެ މަޖިލީހުގެ ރައީސް އަބްދުﷲ މަސީހް ހުންނެވި ތަނުގައި ހުރުމުގެ ފުރުސަތު ވެސް އަޅުގަނޑަށް ލިބުނު. އަދި ޑިޕްލޮމޭޓުންނަށް އޮންނަ ޚާއްސަ ޕެކޭޖް ބޭނުން ކުރުމުގެ ފުރުސަތު ވެސް އޮތް. އެހެން ނަމަވެސް އެކަން ޚިޔާރު ނުކޮށް މިފަހަރު ހަމަ ބޭނުންވީ އަޅުގަނޑުމެންގެ އާންމު ހައްޖުވެރިންގެ ތެރޭގައި މަޑުކޮށްލަން."\nއާންމު ހައްޖުވެރިންގެ ތެރޭގައި ހުންނެވުމުގެ މަގްސަދަކީ ކޮބައިތޯ؟\nސަފީރު: އަޅުގަނޑު ހަމަ ބޭނުންވީ އަޅުގަނޑުމެންގެ ހައްޖުވެރިން ވަޑައިގެން އުޅުއްވާ ގޮތް، އެއީ ދަތިކަމެއް ވިޔަސް އަދި އުނދަގޫ ކަމެއް ވިޔަސް ނުވަތަ ހިތްހަމަޖެހިގެން އުޅުއްވި ނަމަވެސް ހަމަ ދެކިލަން. އަޅުގަނޑު ދެކޭ ގޮތުގައި މިއީ ކުރަންޖެހޭ ކަމެއް. އަޅުގަނޑު ސައޫދީ އަރަބިއްޔާގައި ސަފީރެއްގެ ގޮތުގައި ހުންނަ އިރު ރައީސުލްޖުމްހޫރިއްޔާ ވަރަށް އިސްކަން ދެއްވާ ކަމެއް، ރާއްޖޭން ބޭރުގައި، ކޮންމެ ތަނެއްގައި ވިޔަސް ދިވެހިންގެ ކަންތަކަށް ލުއިފަސޭހަ ހޯދައިދީ ކަންތައް ފުރިހަމަ ކޮށްދިނުން. ދިވެހިންގެ އެންމެ ގިނަ ބަޔަކު އެއްފަހަރާ ސައޫދީ އަށް ވަޑައިގަންނަވަނީ ހައްޖަށް. ހައްޖުގެ ކަންތައް ފުރިހަމަ ގޮތެއްގައި ދިވެހިންނަށް ފަސޭހަވާނެ ގޮތަކަށް އިންތިޒާމުކޮށް އެކަންތައް ކުރުމަށް އެހީތެރިވުމަކީ އަޅުގަނޑުގެ ވެސް ވާޖިބެއް. އެހެންވީމާ އަޅުގަނޑު ލޮލުން ދެކި އަތުން ހިފުމަށްޓަކައި މިތާ (އާންމު ހައްޖުވެރިންނާ އެކުގައި) ހުރުމަށް ނިންމީ. މި ގޮތަށް ހައްޖުގައި ބައިވެރިވުމުން ވަރަށް ގިނަ ކަންތަކެއް އަޅުގަނޑަށް ފެނި ކަމާ ބެހޭ ފަރާތްތަކުގައި މި ވާހަކަތައް ދަންނަވާނެ ފުރުސަތު ވެސް މިއޮތީ އަޅުގަނޑަށް ލިބިފައި."\nހައްޖަށް ވަޑައިގަތުމުގެ ކުރިން ކަންކަމާ މެދު ޚިޔާލުފުޅު ކުރެއްވި ގޮތަށްތޯ ކަންތައް ވެގެން ދިޔައީ؟\nސަފީރު: އަޅުގަނޑު ހައްޖަށް އައި ތިން ވަނަ ފަހަރު މިއީ. މީގެ ފަނަރަ ވަރަކަށް އަހަރު ކުރިން ފުރަތަމަ އައީ އަމިއްލަ ގުރޫޕަކާ ގުޅިގެން. އެފަހަރު ވެސް ބައެއް ކަންތައްތަކުގައި ތަންކޮޅެއް ޚާއްސަކޮށް އަޅުގަނޑަށް ފުރުސަތު ލިބިފައި އޮތް. މިސާލަކަށް އަރަފާތުގައި ހުރުމުގައި ވެސް ހާއްސަ ޓެންޓެއްގައި މަޑުކޮށްލެވުނު. ނަމަވެސް ތި ވިދާޅުވިހެން އެންމެ އާދައިގެ ގޮތަށް ދަންނަވަންޏާ އެންމެ އާދައިގެ ހައްޖުވެރިންނަށް ދިމާވާ ކަންތައްތަކާ އެ މަންޒަރުތައް މި ފަހަރު އަސްލު ހަގީގަތުގައި އަޅުގަނޑަށް ރަނގަޅަށް މި ފެނުނީ. ދެން އޭގެ ފަހުން ވެސް އަޅުގަނޑަށް އާދެވުނީ އަމިއްލަ ގޮތުން ނޫން ކަމަށް ވެފައި، ސަރުކާރުގެ ހައިސިއްޔަތުން ބޭފުޅެއްގެ އަރިހުގައި އައިމާ، މިފަހަރު މި ފެނުނު ފެންވަރުގައި އެއްވެސް ކަމެއް ފެނިފައެއް ނެތް. އެހެން ވެގެން އަޅުގަނޑު ބޭނުންވީ އަޅުގަނޑުމެންގެ މީހުންގެ ތެރޭގައި މަޑުކޮށްލަން.\nކޮބައިތޯ އަރަފާތުގައި ކުރެއްވުނު ތަޖުރިބާ އަކީ؟\nސަފީރު: އަރަފާތުގައި މިހާރު މި ތިބެނީ ޓެންޓުތަކެއްގައި. މިއީ ސައޫދީގެ ހޫނު މޫސުމަށް ވުމުން، ބައެއް ދުވަހު 40-42 ޑިގްރީގައި ހޫނުމިން މި ހުންނަނީ. އެހެންވީމާ އަރަފާތުގެ ޓެންޓުތަކުގައި ވެސް އާދަޔާ ޚިލާފަށް ހޫނު ގަދަ. އެކަމަކު ޓެންޓުތަކުގައި ބަހައްޓާފައި ހުންނަ އެއާ ކޫލަރުތައް ވެސް އެންމެ ރަނގަޅަށް މަސައްކަތެއް ނުކުރޭ. އެއީ ފެނުގެ ޒަރީއާ އިން ވައި ފިނިކޮށްދޭ ސިސްޓަމްތަކެއް. އެހެންވީމާ އެ ސިސްޓަމްތަކަށް ލިބެންވާ ފެން ގިނަ ފަހަރަށް ލިބިފައެއް ނުހުރޭ. ވަރަށް ގިނަ ފަހަރަށް އަޅުގަނޑު ވެސް ގޮސް މުއްޠައްވިފް (ހައްޖުގެ ސައޫދީ އޭޖެންޓް)އާ ވާހަކަ ދައްކައިގެން ބައެއް ސިސްޓަމްތަކަށް ފެން އެޅުވިން. ބައެއް ފަހަރު އަޅުގަނޑުމެން އަމިއްލަ އަށް ވެސް އެކަން ކުރިން.\nފާޚާނާ ކުރުމުގެ އިންތިޒާމުތައް އަރަފާތުގައި ހުރީ ހަމަ ވަރަށް ރަނގަޅު މި ޒަމާނުގެ ފާޚާނާތަކެއް. ނަމަވެސް، ދެކުނު އޭޝިޔާގެ ގައުމުތަކުގެ ގިނަ ބަޔަކު އެތަން ބޭނުންކުރާ އިރު، ދިވެހިންނަށް އެކަމުގެ އުނދަގޫތައް ވަރަށް ބޮޑަށް ފޯރި. ފާޚާނާތައް ހުރީ ޚިޔާލަށް ވެސް ނުގެނެވޭހާ ބޮޑަށް ހަޑިވެ ނަޖިސްވެފައި. އަނެއްކާ އަރަފާތު ދުވަހު މެންދުރު ފަހު ތިނެއްގެ ފަހުން ބޯފެން ފޮދެއް ވެސް ނުލިބޭ. އެހެންވީމާ މި ތަކުލީފު އޮތީ އަޅުގަނޑުމެން (101 ނަންބަރު މުއްޠައްވިފްގެ ބެލުމުގެ ދަށުގައި ތިބި) ހުރިހާ ދިވެހިންނަށް ކުރިމަތިވެފައި.\nދިވެހި އާންމު ހައްޖުވެރިންނާ އެކު، ދިވެހި ސަފީރު އަބްދުﷲ ހަމީދު ޖަމްރާތަކަށް ހިލަ އުކަން ވަޑައިގަންނަވަނީ.\nމިނާގައި ވެސް ތި ހުންނެވީ 101 ނަންބަރު މުއްޠައްވިފްގެ ޓެންޓުގައި، ކޮބައިތޯ މިނާގައި ކުރެއްވުނު ތަޖުރިބާތަކަކީ؟\nސަފީރު: ވަރަށް ގޯސް އިނގޭތޯ. މިހެން ދަންނަވަން ވެސް ދެރަވޭ. އެހެން ނަމަވެސް ހަގީގަތް ވާނީ ހަގީގަތަށް. އެ ޓެންޓުތަކަށް އެންމެ ކުރިން އައި މީހަކަށް ވާނެ އަޅުގަނޑު. އޭރުން ފެށިގެން ވެސް އެ ޓެންޓުތަކަށް ފެން ނުލިބުމުގެ މައްސަލަ ކުރިމަތިވި. ބައެއް ފަހަރު ފާޚާނާތަކުގައި ވެސް ފެން ނެތި ދިޔަ. އަނެއްކާ އާދަޔާ ޚިލާފަށް ހޫނު ގަދަވުމުގެ މައްސަލަ ކުރިމަތިވި އެއާ ކޫލަރުތައް މަސައްކަތް ނުކުރާތީ. ހަމަ ވަގުތުން ހައްޖު ކޯޕަރޭޝަންގެ ފަރާތުން ވެސް މުއްޠައްވިފާ ގުޅުއްވައި އެ ވާހަކަ ދެއްކި. ދެއްކީމާ މުއްޠައްވިފްގެ ފަރާތުން ވަރަށް ނޭދެވޭ ޖަވާބުތަކެއް ލިބުނީ. އަޅުގަނޑަށް ޚަބަރު ލިބިފައިވާ ގޮތުގައި، މި ޓެންޓުތަކުގައި ގޯސްކޮށް ހުރި ބައެއް ކަންތައް ރަނގަޅު ކުރުމަށްޓަކައި ހައްޖު މޫސުމުގެ މާ ކުރިން، ހައްޖު ކޯޕަރޭޝަންގެ ބޭފުޅުން އެތަނަށް ވަޑައިގެން ބައްލަވާފައި، އެކަންތައް ރަނގަޅު ކުރުމަށް ޚަރަދު ވެސް ދެއްވާފައި އޮތީ. ނަމަވެސް ހިތާމަޔާ އެކު ދަންނަވަން ޖެހެނީ އެއިން އެއްވެސް ކަމެއް ރަނގަޅު ކޮށްފައެއް ނެތޭ.\nއެ ކަންކަމަށް ކޮން ގޮތަކަށްތޯ ފިޔަވަޅު އެޅުއްވީ؟\nސަފީރު: ޚުދު އަޅުގަނޑު މުއްޠައްވިފު އޮފީހަށް ގޮސް މި ވާހަކަ ދެއްކިން. އަޅުގަނޑު ބުނިން އަޅުގަނޑަކީ ކާކު ކަމާއި އަޅުގަނޑު މިއައި ބޭނުމާއި މި ކަންތައްތައް މިހެން ހުރީމާ އަޅުގަނޑުމެންގެ ހިތްހަމަނުޖެހުން ފާޅުކޮށް، ރާއްޖޭން އައި 2،000 ހައްޖުވެރިންގެ ހައްގުގައި އަޅުގަނޑަށް އެބަ ޖެހެޔޭ ބަސް ބުނަން. އެއީކީ މިނާގެ ބިމުގައި ހުރެގެން އެ ވާހަކަ ދައްކަން އެންމެ މުނާސަބު ވަގުތެއް ނޫން. އެހެން ނަމަވެސް އިންތިހާ އަށް ހޫނު ބޮޑުވެގެން ގޮސް ބައެއް މީހުން އަނބުރައިގަންނަ ހިސާބަށް ދިޔަ ކަންތައްތައް. އަޅުގަނޑުމެން ތިބި ޓެންޓާ ވަރަށް ކައިރީގައި، އެހެން ބަޔަކު ތިބި ޓެންޓެއްގެ އެއާ ކޫލަރުގައި އަލިފާން ރޯވީ ވެސް، އެއަށް ފެން ނުލިބި ހޫނު ބޮޑުވެގެން ދިޔައިމަ. އެއަށް ވުރެ ރަނގަޅަށް އެކަން ކުރެވުނީސް.\nމިނާގައި އެންމެ ގިނަ ބަޔަކަށް ދިމާވަނީ ފާޚާނާ ކުރުމާއި ބޯފެނުގެ މައްސަލަ. ކިހިނެއްތޯ ފެނިވަޑައިގަތީ؟\nސަފީރު: މިނާގެ ފާޚާނާތަކުގެ ކަންތައް ވަރަށް ގޯސް. އެ ސަރަހައްދުގެ އެއްކޮޅުގައި ތިބީ އިންޑިއާ މީހުން، އަނެއް ކޮޅުގައި ތިބީ ބަނގްލަދޭޝް މީހުން، ދެން ޕާކިސްތާން މީހުން. ދެން އަޅުގަނޑުމެން ދިވެހިން މިތިބީ އެ އެންމެންގެ މެދުގައި ކަހަލަ ގޮތަކަށް. އެހެންވީމާ ފާޚާނާގެ ކަންތައް ވަރަށް ގޯސް. އެ މީހުން ހުންނަނީ އެ ތަންތަން ވަރަށް ހަޑިކޮށްފައި. ދެން އަޅުގަނޑުމެން މި ޖެހެނީ އެ ތަންތައް ބޭނުންކުރަން.\nއަރަފާތުގައި ދިވެހިން ތިބި ޓެންޓުތަކަށް ފިނި ވައި ފޮނުވަން ބަހައްޓާފައި ހުންނަ އެއާ ކޫލަރެއްގެ ކައިރީގައި ދިވެހި ހައްޖުވެރިއަކު ހުއްޓިލައިގެން. ފޮޓޯ ހައްޖު ކޯޕަރޭޝަން\nއަޅުގަނޑުމެން މި ތިބަ ސަރަހައްދުގައި ހާޖީން ފެން ބޯން ބަހައްޓާފައި މި ހުންނަނީ ކޫލަރުތަކެއް. އެއަށް ފެން އަޅާފައި އޭގެ ތެރެއަށް ހުންނަނީ ގަނޑުފެން އަޅާފައި ފިނިކުރަން. އަޅުގަނޑުމެން ބުއިމަށްޓަކައި އެ ކޫލަރުތަކަށް މި އަޅަނީ އަލިފާން ނިއްވާ ސިސްޓަމްގައި ހުންނަ ފެން. އެ ފެން މި ބޯންދެނީ ހާޖީންނަށް. އަޅުގަނޑު ވެސް ދުށިން އަލިފާން ނިއްވުމަށްޓަކައި ތަންތަނަށް ޖަހަން ހުންނަ ފެން، އަޅުގަނޑުމެން ބޯން ހުންނަ ކޫލަރުތަކަށް އަޅަނިކޮށް. ދެން އަޅުގަނޑު އެ ސުވާލު ކުރިން ހަމަ އެ ވަގުތުގަ އެ މީހުންނާ. އެމީހުން ދިން ޖަވާބަކީ އެ ފެން ބޯން ކަމުދާނެ ކަމަށް. އަޅުގަނޑު އެ މައްސަލަ، ދެކުނު އޭޝިޔާގެ ހައްޖުގެ ކަންތައް ބަލަހައްޓާ މުއްޠައްވިފުންގެ އިސް ކުންފުނީގެ މީހުންނަށް ރިޕޯޓް ކުރިން. އެމީހުން އައިސް އަޅުގަނޑާ ވާހަކަ ވެސް ދެއްކި. އެމީހުން އަޅުގަނޑު ކައިރީ ބުނި އެ މައްސަލަ މިހާރު އޮންނާނީ ހައްޖު މިނިސްޓްރީ އަށް ވެސް އަންގައިފައޭ. އެހެންވީމާ އަޅުގަނޑު މި އުންމީދު ކުރަނީ އިރާދަ ކުރެއްވިއްޔާ އަންނަ ފަހަރެއްގައި އެ ކަހަލަ ކަމެއް އެ ގޮތަށް ދިމާނުވާނެ ކަމަށް.\nމި މައްސަލަތައް ދިމާވި ސަބަބަކީ ކޮބައި ކަމަށްތޯ ގަބޫލު ކުރެއްވެނީ؟\nސަފީރު: އެންމެ ފުރަތަމަ މި އޮންނަނީ ސައޫދީ ސަރުކާރާއި ދިވެހި ސަރުކާރާ ހައްޖު ގުރޫޕްތަކާ ދެމެދު އެގްރީމެންޓެއް ކުރުން. މި ސޮއިކުރާ އިރު އެކި ކަންތަކަށް ފީތައް ވެސް ދައްކަން ޖެހޭ. އެގްރީމެންޓްތައް ހަދައި ނިމުނީމާ ހައްޖު މިނިސްޓްރީގެ ޕޯޓަލް އަށް ވަނުމުގެ ޕާސްވޯޑް މި ލިބެނީ. ޕާސްވޯޑް ލިބުނު ވަގުތު އަޅުގަނޑުމެންނަށް މި އެނގުނީ ކޯޓާ އަދި މި އޮތީކީ ދެ ހާހެއް ނޫން ކަން. އިދާރީ އޮޅުންގަނޑެއްގެ ތެރޭގައި އެކަން ނުވެފައި އެ އޮތީ. ދެން ފަހުން އަޅުގަނޑުމެންގެ ކޯޓާއަކީ ދެ ހާސްކަން ޔަގީންވެ ހައްޖު މިނިސްޓްރީގެ ޕޯޓަލް އަށް އެކްސެސް ނުދޭހާ ހިނދެއްގައި އަޅުގަނޑުމެންނަށް އެއްވެސް ކަމެއް ނުކުރެވޭނެ. އެއީ އަސްލު ލަސްވި ތަންކޮޅަކީ.\nއެހެންވީމާ، ބައެއް ގުރޫޕްތަކަށް ރަނގަޅު މުއްޠައްވިފަކު ހޯދުމުގައި ދަތިތަކެއް ކުރިމަތިވީ. ދެން އަޅުގަނޑަށް ހީވާ ގޮތުގައި ހައްޖު ކޯޕަރޭޝަނަށް ވެސް މި ދިމާވީ އެހެން. އެ (101 ނަންބަރު) މުއްޠައްވިފަށް އެނގޭ އަޅުގަނޑުމެންނަށް އެހެން ގޮތެއް ނެތް ކަން. ނެތުނީމާ އަޅުގަނޑަށް ހީވަނީ، އެމީހުން ކީ ވެސް އެކަށީގެން ނުވާ ބޮޑު އަގެއް ހެން. އަޅުގަނޑު ހައްޖު ކޯޕަރޭޝަންގެ އިސް ބޭފުޅުންނަށް ދެންނެވިން އެހެން ގޮތެއް ނެތަސް ދެން ފަހަރަކުން އެ މުއްޠައްވިފު ކައިރި އަށް ވަޑައިނުގަންނަވައްޗޭ. މިހެން މި ދިމާވީ ކޯޓާ ހަމަޖެހުން ލަސްވީމާ. ހައްޖު ކޯޕަރޭޝަން އިން އެންމެ ފުރަތަމަ ނެގީ 62 ނަންބަރު މުއްޠައްވިފު. ދެން ދެ ހާސް މީހުންގެ ކޯޓާ ހަމަޖެހިގެން އޭނާ ކައިރި އަށް ދިޔަ އިރު، އޭނާ އަތުގައި 2000 މީހުންނަށް ވާވަރަށް ޖާގައެއް ނެތް. ދެން ކޯޕަރޭޝަންގެ އެދުމުގެ މަތިން އަޅުގަނޑު ވެސް މައްކާ އަށް އައިސް މި ކަމުގެ އެންމެ އިސް ބޭފުޅުންނާ ބައްދަލު ކޮށް، (އެހެން މުއްޠައްވިފަކު ހޯދަން ޖެހިއްޖެއްޔާ) އަޅުގަނޑުމެންނަށް ދިމާވާނެ ދަތިތަކާ އެއްޗެހި ކިޔައިދިނިން. ކިޔައިދިނީމާ ވެސް ވިދާޅުވީ ނެތޭ އިތުރު ޖާގައެއް، ދެން ޖެހޭނީ އެހެން މުއްޠައްވިފަކު ހޯދާށޭ. އެއީ އަސްލުގައި މިފަހަރު ދިމާވި ގޮތަކީ.\nހައްޖުގެ ކަންކަމުގައި ދިވެހި އެމްބަސީގެ ދައުރަކީ ކޮބައިތޯ؟\nއަޅުގަނޑު މިހާރު ކަމާ ބެހޭ ފަރާތްތަކުގައި ވެސް ދަންނަވާފައި އޮންނާނެ އަޅުގަނޑުމެންގެ ހައްޖުގެ ކަންތައް ހަމަޖެއްސުމުގައި ތަންކޮޅެއް ދުރާލައި ހިންގަވާށޭ އަޅުގަނޑުމެން އެކީގައި މަސައްކަތް ކުރަމާ. އަޅުގަނޑު މި ހުރީ އެމްބަސީގެ ފަރާތުން ހަމަ ހުރިހާ އެއްބާރުލުމެއް ދޭން ތައްޔާރަށޭ. މިފަހަރު ވެސް ރައީސުލްޖުމްހޫރިއްޔާ އެބަ އޮތް ވަރަށް ސާފު އިރުޝާދު ދެއްވާފައި މިވެނި މިވެނިހެން ކަންތައް ކުރާށޭ، ޝައްވާލް މަހުން ފެށިގެން ގޮސް މުހައްރަމް މަސް ނިމެންދެން އެމްބަސީގެ ޓީމެއް ޖެހޭނޭ ހައްޖުވެރިންނަށް އެހީވުމުގައި ހަރަކާތްތެރިވާން. އެހެންވީމާ އެމްބަސީގައި ތިބި ދިވެހި ތިން މުވައްޒަފުން ވެސް މިތިބީ މި ކަމަށް އައިސް މި ތަނުގައި. އަޅުގަނޑުގެ އަޒުމްގައި އެބަހުރި މިކަން މިއަށް ވުރެ ރަނގަޅަށް ކަންތައް ފަހިކޮށްދެވޭނެ ހުރިހާ މަގެއް ހޯދަން މަސައްކަތް ކުރުމުގެ.\nއަރަފާތާއި މިނާގެ މި ދަތިތައް ދިމާވަނީ ރާއްޖެ ހިމަނާފައި އޮންނަ ސަރަހައްދުގެ ގޮތުން ކަމަށް ވެދާނެތޯ؟\nސަފީރު: އެހެންވެގެން ދިމާވާ ކަމެއް ކަމަށް ބައެއް ފަރާތްތަކުން ބުނޭ. އެހެން ނަމަވެސް މީގައި ނުކުންނަ މައްސަލަތަކެއް ހުރޭ. އެއީ ތިވިދާޅުވާ ރީޖަން ބަދަލު ކުރަން ވެސް އަޅުގަނޑުމެން މަސައްކަތް ކޮށްފިން. ޚުދު ރައީސުލްޖުމްހޫރިއްޔާ ރަސްގެފާނަށް ސިޓީފުޅެއް ވެސް ފޮނުއްވި. އިސްލާމިކް އެފެއާޒް މިނިސްޓަރު ޑރ. ޒިޔާދު ވެސް ފޮނުއްވި ސިޓީފުޅެއް. އޭގެ ޖަވާބު ވެސް އެމީހުން ދިން ތި ކަމެއް ނުވާނެޔޭ. އެހެން ނަމަވެސް ކުރިން ދެންނެވިހެން އަޅުގަނޑަށް އެނގޭ ރަސްގެފާނު ވެސް އަދި ވަލީ އަހުދު ވެސް ވަލީ އަހުދުގެ ނާއިބު ވެސް ހައްޖު މިނިސްޓްރީ އަށް އަންގަވާފައި އެބަ އޮތް، އަޅުގަނޑަށް އެނގޭ އެކަން، އެމީހުން އަމިއްލަ އަށް އިއުތިރާފްވެފައި އެބަ އޮތް ދިވެހިންނަށް މި ދަތިތައް ދިމާވާތީ ދިވެހިންނަކީ މި ރީޖަންގެ މީހުންގެ ސަގާފަތާ ތަންކޮޅެއް ތަފާތު ބަޔަކަށް ވާތީ މި ކަންތައްތައް ރަނގަޅު ކުރާށޭ. އެހެން ނަމަވެސް އެ މީހުންނަކަށް ނެތް އަޅުގަނޑުމެންނަށް އެދެވޭ ގޮތަށް އެ ކަންތައް ފަހިކޮށްދެވިފައެއް. އެހެންވީމާ މި މައްސަލައަކީ އަޅުގަނޑު ނަގާނެ މައްސަލައެއް.\nމި ކަމަށް އެއްވެސް ހައްލެއް ނޯންނާނެތޯ؟\nސަފީރު: އަޅުގަނޑު ގަބޫލުކުރަނީ މި ރީޖަންގައި އޮތަސް ވެސް، މަސައްކަތް ކުރީމާ ކަންތައް ރަނގަޅު ކުރެވޭނެ ކަމަށް. ދެން އަޅުގަނޑުގެ އަމިއްލަ ޚިޔާލެއް ވެސް އެބަ އޮތް، އަޅުގަނޑު އެ ވާހަކަ ހިއްސާ ކުރިން ހައްޖު ކޯޕަރޭޝަންގެ ބޭފުޅުންނާ ވެސް. އަދި ސައޫދީގެ އިސް ބޭފުޅުންނާ ވެސް އަޅުގަނޑު ހިއްސާ ކުރާނަން. އަޅުގަނޑުގެ ޚިޔާލަކީ ރީޖަންތަކެއް އެ ގޮތަށް އޮތް ކަމުގައި ވިޔަސް، ސައޫދީ ސަރުކާރަށް އެނގޭނެ ކޮންމެ ގައުމަކަށް ވެސް ކޯޓާ ދޭނެ ވަރު. އެހެންވީމާ މިނާގައި މި ތިބޭ އިރު، ކިހިނެއްބާއޭ ވާނީ އެ ގައުމަކަށް ކަނޑައަޅާ ޓެންޓުތައް އެ ގައުމެއްގެ މުއްޠައްވިފުގެ ބެލުމުގެ ދަށުން ނަމަވެސް، އަޅުގަނޑުމެންނަށް ބަސް ކިޔޭނެ ގޮތަކަށް ދޫކޮށްލެއްވުން. މިސާލަކަށް ފާޚާނާތައް، ދާއިމީ ގޮތެއްގައި އަޅުގަނޑުމެންނަށް ވަކި ތަނެއް ލިބޭ ކަމަށް ވަންޏާ، އެ ތަނުގައި ތިބޭނީ ހުސް ދިވެހިން ކަމަށް ވަންޏާ، އަޅުގަނޑުމެންގެ ބައެއް ބޭފުޅުން ހަމަ އަމިއްލަ އަށް ޚަރަދު ކުރައްވައިގެން ފާޚާނާތަކުގެ ފެންވަރު ވެސް ރަނގަޅު ކުރާނެ. އަދި މިހާރު އެ ހުރި ފެންވަރުގައި ވެސް ހަމަ ގައިމު ވެސް ތަންކޮޅެއް ތާހިރުކޮށް އެތަން ބެލެހެއްޓޭނެ. އޭގެ މާނައަކީ ދިވެހިން ވަންނަ ފާޚާނާތަކަށް އެހެން ގައުމުތަކުގެ މީހުންނަށް ވަދެވިގެން ނުވާނެޔޭ. އެ ގޮތަށް ހެދޭނެ ކަމަށް އަޅުގަނޑު ގަބޫލު ކުރަނީ. އެހެން ހަދައިފިއްޔާ އަޅުގަނޑަށް ހީވަނީ މިވާ އުނދަގޫތައް ތަންކޮޅެއް ކުޑަ ވެސް ވާނެ. މީ ހަމަ މިފަހަރު ވެސް ހިނގާފައި ހުރި ކަންތައް. ފާޚާނާގައި މީހަކު ތަންކޮޅެއް ލަސް ވިޔަސް ވެސް ދޮރުގައި ޖެހި ޖެހީނުން ދޮރު ހަލާކު ވެސް ކޮށްލާފައި އެބަހުރި. އަޅުގަނޑުމެން ތިބި ޓެންޓު ކައިރީގައި ހުރި އެހެން ބަޔަކު ތިބޭ ޓެންޓެއްގެ ތެރެ އަށް ފާޚާނާގެ ނަޖިސް ފެން ލީކްވެގެން އައިސްފައި އެބަހުރި. އެއީކީ ވެގެންވާނެ ކަމެއް ނޫން. އެ ކަންތައް އަޅުގަނޑު ޕޮއިންޓްއައުޓް ކުރީމާ ފަހުން އައިސް އެކަން ރަނގަޅު ކުރި. ފާޚާނާ ފެން ބޮޑުވެގެން މަތިން އަރައިގެން ދިޔަ ފެންގަނޑު، ޓެންޓުގައި އަޅާފައި މި އޮންނަ ދޫލައިގެ ދަށަށް ފެންގަނޑު ދިޔަ. އަޅުގަނޑު އެތަން ވީޑިއޯ ކޮށްފައި ދެއްކީމާ އަނެއް ދުވަހު އެތަން ރަނގަޅު ކުރި.\nމި ކަންތައް ހައްލު ކުރުމަށް ދެން ކުރައްވަން ގަސްދު ކުރައްވަނީ ކޮން ކަމެއްތޯ؟\nސަފީރު: މި ކަންތައް އަޅުގަނޑު ފާހަގަކޮށް ނޯޓުކޮށް އަދި ބައެއް ހާލަތްތަކުގައި ފޮޓޯ ވެސް ނަގާފައި ހުންނާނެ. އެހެންވީމާ އަޅުގަނޑު ގަސްދު ކުރަނީ ހައްޖު ނިމިގެން އިރާދަކުރެއްވިޔާ އެނބުރި ރިޔާޟަށް ގޮސް ރަނގަޅު ފުރިހަމަ ރިޕޯޓެއް ތައްޔާރު ކުރުމަށް ފަހު، ސައޫދީގެ ކަމާ ބެހޭ ފަރާތްތަކަށް ފޮނުވަން. އެއީ އަޅުގަނޑަށް އެނގޭ ސައޫދީ އަރަބިއްޔާގެ ޒައާމަތު، ޚާއްސަކޮށް ރަސްގެފާނު ސަލްމާން ބޭނުންފުޅުވޭ ހައްޖުގެ ކަންތައްތައް ވަރަށް ރަނގަޅަށް ކުރަން. އެ ގޮތަށް ހައްޖު މިނިސްޓްރީ އަށާއި ކަމާ ބެހޭ އެހެން ފަރާތްތަކަށް އިރުޝާދު ވެސް ފޮނުއްވާފައި ހުރީ ކަންތައް ރަނގަޅު ކުރަން. އަދި ޚާއްސަ ގޮތެއްގައި ދިވެހިންނަށް ދިމާވާ ދަތިތައް، އަޅުގަނޑުމެންގެ ސަރުކާރުން ޚާއްސަކޮށް ރައީސުލް ޖުމްހޫރިއްޔާ އެ ބޭފުޅުންނަށް ދަންނަވާފައި އޮތުމާ އެކީގައި، ދިވެހިންނަށް ޚާއްސަ ގޮތެއް ބަހައްޓައި ދިވެހިންގެ ކަންތައްތައް ރަނގަޅު ކޮށްދޭން އެންގި ކަން ވެސް އަޅުގަނޑު ދެނަހުރިން. އެހެން ނަމަވެސް މިފަހަރު މި ކަންތައްތަކަށް އަމަލު ކުރުމުގައި ކޮންމެވެސް ސަބަބަކާ ހެދި މިތާނގެ އިދާރީ ކަންތައްތަކާ ގުޅިގެން ކަމަށް އަޅުގަނޑު ބޮޑަށް ލަފާ ކުރާނީ ވަރަށް ބޮޑަށް އޮތީ ފަސްވެފައި. އެހެންވީމާ އަންނަ އަހަރު އަޅުގަނޑު އުންމީދު ކުރަނީ މިއަށް ވުރެ ބޮޑަށް ރަނގަޅު ވާނެ ކަމަށް. އެ ކަމަށް އަޅުގަނޑު ވަރަށް ބޮޑަށް މަސައްކަތް ކުރާނަން.\nއިތުރު ލިޔުންތައް ސައޫދީ އަރަބިއްޔާ ހައްޖު އަރަފާތު ބިން މައްކާ ރާއްޖެ-ސައުދީ މޯލްޑިވްސް ހައްޖު ކޯޕަރޭޝަން ސައޫދީ ރަސްގެފާނު\nދިވެހި ހުރިހާ ހައްޖުވެރިން އަރަފާތު ބިމަށް ޖަމާވެއްޖެ\nމި އަހަރު ދެ މިލިއަން މީހުން ހައްޖު ވާނެ\nހާޖީންނަށް މަބްރޫރު ހައްޖަކަށް ރައީސް އެދިވަޑައިގެންފި


ޕަބްލިޝްކުރި ތާރީޚް: 12 ފެބުރުއަރީ 2020\nސުންގަޑި: 20 ފެބުރުއަރީ 2020 ، 13:00\n2020 ވަނަ އަހަރަށް ސްކޫލުގެ ސެކިޔުރިޓީ ބަލަހައްޓައިދޭނެ ފަރާތެއް ހޯދުން\n2020 ވަނަ އަހަރު މި ސްކޫލުގެ ސެކިޔުރިޓީ ބަލަހައްޓައިދޭނެ ފަރާތެއް ބޭނުންވެއްޖެއެވެ.\nމި ބީލަން ހުޅުވާލެވިފައިވަނީ، ވިޔަފާރި ރަޖިސްޓްރީކުރުމުގެ ޤާނޫނު ( ޤާނޫނު ނަންބަރު: 2014/18 ) ގެ ދަށުން ވިޔަފާރި ރަޖިސްޓަރީ ކުރެވިފައިވާ ފަރާތްތަކަށާއި، އަމިއްލަ ފަރުދުންގެ ވިޔަފާރީގެ ޤާނޫނު ( ޤާނޫނު ނަންބަރު: 2014/19 ) ގެ ދަށުން ރަޖިސްޓްރީ ކުރެވިފައިވާ ފަރާތްތަކަށެވެ. މަޢުލޫމާތު ސާފުކުރާ ބައްދަލުވުމަށް ވިޔަފާރި ހުއްދައިގެ ކޮޕީއެއް ގެންނަންވާނެއެވެ.\nވީމާ، މި މަސައްކަތް ކޮށްދިނުމަށް ޝައުޤުވެރިވެލައްވާ ފަރާތްތަކުން ތިރީގައިވާ ތާރީޚަށް މި ސްކޫލުގެ އޮފީހަށް ހާޒިރުވެ މަޢުލޫމާތު ސާފުކުރެއްވުމަށްފަހު، ކަނޑައެޅިފައިވާ ތާރީޚަށް އަންދާސީހިސާބު ހުށަހެޅުއްވުން އެދެމެވެ. އަންދާސީހިސާބު އޮންނަންވާނީ ސިޓީއުރައެއްގައި ބަންދުކުރެވިފައެވެ. އަންދާސީހިސާބު ބަލައިގަތުމާއި ކެނޑުން އޮންނާނީ ކަނޑައެޅިފައިވާ ތާރީޚުގައި އަންދާސީހިސާބު ހުށަހަޅުއްވާ ފަރާތްތަކުގެ ހާޒިރުގައެވެ.\nދިގުރަށު ސްކޫލް އޮފީސް\n2020 ފެބުރުއަރީ 20 ވާ ބުރާސްފަތި ދުވަހުގެ 13:00 ގައި\nއަންދާސީހިސާބު ހުށަހެޅުމާއި އަންދާސީ ހިސާބު ކެނޑުން.\n2020 މާރޗް2ވާ ހޯމަ ދުވަހުގެ 13:00 ގައި\nމަޢުލޫމާތު ސާފުކުރުމަށް ޙާޒިރުނުވާ ފަރާތްތަކުގެ އަންދާސީހިސާބުތަކާއި، ގަޑިޖެހިގެން ގެންނަ އަންދާސީހިސާބުތައް ބަލައިނުގަނެވޭނެ ވާހަކަ ދަންނަވަމެވެ.\n· އިތުރު މަޢުލޫމާތު ސާފުކުރެއްވުމަށް މިސްކޫލްގެ ނަންބަރު 6680841 އާއި ގުޅުއްވުން އެދެމެވެ.\n18 ޖުމާދުލް އާހިރު 1441\n12 ފެބުރުއަރީ 2020\n12 ފެބުރުވަރީ 2020\nޕަބްލިޝްކުރި ތާރީޚު: 12 ފެބުރުވަރީ 2020\nސުންގަޑި: 20 ފެބުރުވަރީ 2020 1300


Juventus aai Barcelona eh group akah | Mihaaru\nޔުވެންޓަސްގެ ރޮނާލްޑޯ އާއި ބާސެލޯނާގެ މެސީ.-- ފޮޓޯ: އޭއެފްޕީ\n01 އޮކްޓޯބަރ 2020 - 23:15\nބާސެލޯނާ އިން ފަސް ވަނަ ފަހަރަށް ޗެމްޕިއަންސް ލީގުގެ ތަށި އުފުލައިލީ 2015 ވަނަ އަހަރު ފައިނަލުގައި ޔުވެންޓަސް ބަލިކޮށްފަ އެވެ. އޭރު ޔުވެންޓަސްގެ މެދުތެރެއަށް ކުޅުނު އަންދްރެއާ ޕިރްލޯ އަކީ މިހާރު ޔުވެންޓަސްގެ ކޯޗެވެ. މި ފަހަރު މި މެޗު ބޮޑަށް ހާއްސަވާނީ މެސީ އާއި ރޮނާލްޑޯގެ ކުރިމަތިލުމެއްގެ ގޮތުގަ އެވެ. ރޮނާލްޑޯ މީގެ ކުރިން ވަނީ މެންޗެސްޓާ ޔުނައިޓެޑާއި ރެއާލް މެޑްރިޑް ޖޯޒީގައި ބާސެލޯނާއާ ދެކޮޅަށް ކުޅެފަ އެވެ. މިއީ އޭނާ ޔުވެންޓަސްއާ ގުޅުނު ފަހުން ބާސެލޯނާއާ ބައްދަލުކުރާނެ ފުރަތަމަ ފަހަރެވެ.\nގްރޫޕް ޖީގައި ބާސެލޯނާ އާއި ޔުވެންޓަސްގެ އިތުރުން ދެން އޮތީ ޔޫކްރޭނުގެ ޑިނަމޯ ކިއޭވް އާއި ދިގު މެދުކެނޑުމަކަށް ފަހު މި މުބާރާތުގައި ވާދަކުރާ ހަންގޭރީގެ ފެރެންސްވަރޯސް އެވެ.\nމި ފަހަރުގެ އެންމެ ވަރުގަދަވާނެ ކަމަށް ބެލެވޭ ގްރޫޕަކީ ގްރޫޕް އެޗް އެވެ. އެ ގްރޫޕްގައި އޮތީ ފްރާންސްގެ ޗެމްޕިއަން އަދި މިިދިޔަ އަހަރުގެ ފައިނަލުން ބަލިވި ޕީއެސްޖީ އާއި މި މުބާރާތުގެ ޗެމްޕިއަންކަން ތިން ފަހަރު ހޯދާފައިވާ މެންޗެސްޓާ ޔުނައިޓެޑްގެ އިތުރުން މިދިޔަ އަހަރު ކުއާޓާ ފައިނަލުގައި ކުޅުނު ޖަރުމަނުގެ އާރްބީ ލައިޕްޒިގު އަދި ތުރުކީގެ އިސްތަންބޫލު ބަސެކްޝެހިރް އެވެ. ޔުނައިޓެޑްގެ ކޯޗުކަމާ އޮލެ ގުނަ ސޯލްޝެއާ ހަވާލުވުމަށް ފަހު ވަނީ މީގެ ދެ އަހަރު ކުރިން ޕީއެސްޖީގެ މައްޗަށް މުބާރާތުގެ ދެ ވަނަ ބުރުގައި ކުރިހޯދައިފަ އެވެ.\nޗެމްޕިއަންސް ލީގުގެ ގްރޫޕްތައް.\nއެންމެ ފަހުގެ ޗެމްޕިއަން ބަޔާން މިއުނިކް އޮތީ ސްޕެއިނުގެ އެތުލެޓިކޯ މެޑްރިޑާއި އޮސްޓްރިއާގެ ސަލްޒްބާގް އަދި ރަޝިއާގެ ލޮކޮމޯޓިވް މޮސްކޯއާ އެކު ގްރޫޕްއޭ ގަ އެވެ.\nމުބާރާތުގެ އެންމެ ކާމިޔާބު ޓީމު ރެއާލް މެޑްރިޑް ގްރޫޕް ބީގައި ލައްވާލިއިރު، އެ ޓީމު ނުކުންނާނީ ޔޫކްރޭނުގެ ޗެމްޕިއަން ޝަހުތަރު ޑޮނެސްކާއި މިދިޔަ އަހަރުގެ ޔޫރޮޕާ ލީގުގެ ފައިނަލުން ބަލިވި އެންޓޯނިއޯ ކޮންޓޭގެ ކޯޗުކަމުގައި ކުޅޭ އިންޓަ މިލާނުގެ އިތުރުން ޖަރުމަނުގެ ބޮރޫޝިއާ މުންޗެންގްލަޑްބެކް އެވެ.\nގްރޫޕް ސީގައި އޮތީ ޕެޕް ގާޑިއޯލާގެ ކޯޗުކަމުގައި ކުޅޭ މެންޗެސްޓާ ސިޓީ އާއި ޕޯޗުގަލްގެ ޗެމްޕިއަން ޕޯޓޯ، ގްރީސްގެ ޗެމްޕިއަން އޮލިމްޕިއާކޯސް އަދި ފްރާންސްގެ މާސޭ އެވެ. މިއީ ނިސްބަތުން ބަލާއިރު ސިޓީ އަށް އުނދަގޫ މެޗުތަކެއް އޮތް ގްރޫޕެކެވެ.\nމުބާރާތުގެ ތަށި ފަސް ފަހަރު އުފުލާލާފައިވާ އިންގްލެންޑްގެ ޗެމްޕިއަން ލިވަޕޫލް އޮތީ ގްރޫޕް ޑީގަ އެވެ. ދެން މި ގްރޫޕްގައި އޮތީ ނެދަލެންޑްސްގެ ޗެމްޕިއަން އަޔަކްސް އާއި މިދިޔަ އަހަރު މުޅިން އަލަށް ޗެމްޕިއަންސް ލީގުގައި ވާދަކޮށް ކުއާޓާ ފައިނަލަށް ދަތުރުކުރި އިޓަލީގެ އެޓަލަންޓާ އަދި ޑެންމާކުގެ މިޓްޔައެލަންޑް އެވެ. މި ގްރޫޕްގައި އޮތް އަޔަކްސް އާއި ލިވަޕޫލް އެންމެ ފަހުން ޔޫރަޕްގައި ވާދަވެރި މެޗެއްގައި ކުޅެފައިވަނީ 1996-1967 ވަނަ އަހަރުގެ ސީޒަނުގަ އެވެ.\nގްރޫޕް އީގައި ޗެލްސީ އޮތީ ޔޫރޮޕާ ލީގުގެ ޗެމްޕިއަން ސެވިއްޔާ އާއި ރަޝިއާގެ ކްރަސްނޯޑާ އަދި ފްރާންސްގެ ރެނެސްއާ އެކު އެވެ. މިދިޔަ ސީޒަނުގައި ޗެލްސީ ޗެމްޕިއަންސް ލީގުގެ ދެ ވަނަ ބުރުން ކެޓީ މުބާރާތުގެ ތަށި އުފުލާލި ބަޔާން އަތުންނެވެ. ޖަރުމަނުގެ ގަދަބާރު ބޮރޫޝިއާ ޑޯޓްމަންޑް އޮތީ ރަޝިއާގެ ޗެމްޕިއަން ޒެނިޓް އާއި އިޓަލީގެ ލާޒިއޯ އަދި ބެލްޖިއަމްގެ ކްލަބް ބްރޫޖްއާ އެކު ގްރޫޕް އެފްގަ އެވެ.\nމިދިޔަ ސީޒަނުގައި ޔޫރަޕްގެ އެންމެ މޮޅު ކީޕަރުގެ މަގާމު ހޯދީ ބަޔާންގެ މެނުއަލް ނޯޔާ އެވެ. އެންމެ މޮޅު ޑިފެންޑަރަކަށް ބަޔާންގެ ޔޯސުއާ ކިމިކް ހޮވުނުއިރު، އެންމެ މޮޅު ފޯވާޑަކީ އެ ޓީމުގެ ރޮބަޓް ލެވަންޑޯސްކީ އެވެ. އެންމެ މޮޅު މިޑްފީލްޑަރަކީ މެންޗެސްޓާ ސިޓީގެ ކެވިން ޑިބްރޭނާ އެވެ. މިދިޔަ ސީޒަނުގައި އިނގިރޭސި ޕްރިމިއާ ލީގުގެ މޮޅު ކުޅުންތެރިއަކަށް ހޮވުނީ ވެސް ބެލްޖިއަމް ގައުމީ ޓީމުގެ ތަރި ޑިބްރޭނާ އެވެ.\nޔުއެފާ ޕްރެޒިޑެންޓްސް އެވޯޑް މި ފަހަރު ހާސިލްކުރީ ޗެލްސީއާ އެކު 2013 ވަނަ އަހަރުގެ ޗެމްޕިއަންސް ލީގު ކާމިޔާބުކުރި އައިވަރީ ކޯސްޓުގެ ފޯވާޑް ޑިޑިއޭ ޑްރޮގްބާ އެވެ. ޑްރޮގްބާ ވަނީ ޗެލްސީގެ އިތުރުން ތުރުކީގެ ގަލަސަތަރާއިއާ އެކު ޗެމްޕިއަންސް ލީގުގައި ކުޅެފަ އެވެ.\nޗެމްޕިއަންސް ލީގުގެ މެޗުތައް ފަށާނީ މި މަހު 20 ވަނަ ދުވަހު އެވެ.\nލިއޮނަލް މެސީ ބާސެލޯނާ ޗެމްޕިއަންސް ލީގު ކްރިސްޓިއާނޯ ރޮނާލްޑޯ ޔުވެންޓަސް\nލިވަޕޫލް ހަފަހަރު ޗެމްޕިއަންސް ލީގު ނެގި.\nޗެލްސީ ޗެމްޕިއަންސް ލީގް ކާމިޔާބުކުރީ 2012 ވަނަ އަހަރު! 2013 ވަނަ އަހަރަކު ނޫން!


Nazil Balikoh Hithadhoo Dhekunu Dhaairaage Raees Kan Ansar Ah – adduLIVE\nނާޒިލް ބަލިކޮށް ހިތަދޫ ދެކުނު ދާއިރާގެ ރައީސްކަން އަންސަރަށް\nSep 25, 2021, 22:30 ހަސަން ރަޝީދު\nމިއަދު ކުރިއަށްދިޔަ އެމްޑީޕީގެ އެތެރޭގެ އިންތިހާބުގައި ހިތަދޫ ދެކުނު ދާއިރާގެ ރައީސްކަން އަންސަރު މޫސާ ކާމިޔާބުކޮށްފިއެވެ.\nމި އިންތިހާބު އަންސަރު ކާމިޔާބުކުރީ ހިތަދޫ ދެކުނު ދާއިރާގެ މެމްބަރު އިބްރާހިމް ނާޒިލް އާއި އިބްރާހިމް އަސްއަދާއި ވާދަކޮށެވެ. ހިތަދޫ ދެކުނު ދާއިރާގެ ރައީސްކަން މިހާރު ކުރައްވަމުން ގެންދަވަނީ މެމްބަރު ނާޒިލް އެވެ.\nމިހާތަނަށް އިއުލާންކުރި ވަގުތީ ނަތީޖާތައް ދައްކާ ގޮތުން އަންސަރު އުޅުއްވަނީ ނާޒިލަށް ވުރެ ބޮޑުތަނުން ކުރީގައެވެ. އެގޮތުން އެމްޑީޕީގެ ބައެއް އާންމުން އަންނަނީ ސޯޝަލް މީޑިއާގައި އަންސަރަށް މަރުހަބާ ކިޔަމުންނެވެ.\nއަންސަރު އިންތިހާބު ކާމިޔާބުކުރިއިރު އެމްޑީޕީގެ އައްޑޫގެ ރައީސްކަން ކާމިޔާބުކޮށްފައިވަނީ އަހުމަދު ފައިސަލް އެވެ. ފައިސަލް އިންތިހާބު ކާމިޔާބުކުރީ ފާއިތުވި ދެ ދައުރުގައި އެ މަގާމު ފުރާފައިވާ އަހުމަދު އަދުހަމާއި ވާދަކޮށް ތަފާތު ބޮޑު ނަތީޖާއަކުންނެވެ.


ގައުމީ ޓީމުން ފުރުސަތު ނުދިނުމުން ދަގަނޑޭ އޭދަފުއްޓަށް!\nއޭދަފުށީގައި މިއަދު ހެނދުނު ފެށި ޔޫތު ކަޕްގައި ސައިނޯސާ ޓީމަށް ދަގަނޑޭ ކުޅެނީ. - ފޮޓޯ: ރާއިފް ޔުސުފް\nއަންނަ މަހު ފަށާ ވޯލްޑް ކަޕް ކޮލިފައިން މެޗުތަކަށް ތައްޔާރުވުމަށް އެކުލަވާލި 30 ކުޅުންތެރިންގެ ގައުމީ ސްކޮޑުން ފުރުސަތު ނުލިބު ރާއްޖޭގައި އުފެދުނު އެންމެ މޮޅު ފުޓްބޯޅަ ކުޅުންތެރިޔާ އަލީ އަޝްފާގް (ދަގަނޑޭ) އޭދަފުށީގައި އޮންނަ ޔޫތު ކަޕް ފުޓްބޯޅަ މުބާރާތުގައި ކުޅެން އެރަށް ހިނގައްޖެ އެވެ. ކޮންމެ އަޟްހާ އީދަކާ ގުޅުވައިގެން ފުރަތަމަ ޑިވިޝަނުގެ މަޝްހޫރު ގިނަ ކުޅުންތެރިންތަކެއް ކޮންމެ އަހަރަކު ވެސް ކުޅޭ އެ މުބާރާތުގައި ދަގަނޑޭ ކުޅެނީ ސައިނޯސާ އެފްސީ އަށެވެ.\nމިހާރު އެވޯޑްސްގެ އެންމެ މޮޅު ފުޓްބޯޅަ ކުޅުންތެރިޔާގެ މަގާމާއި މިދިޔަ އަހަރު 42 ގޯލާ އެކު ސީޒަނުގެ ރަން ބޫޓު ކަށަވަރު ކުރި ދަގަނޑޭ އަށް ގައުމީ ސްކޮޑުން ފުރުސަތު ނުލިބުމުން ގިނަ ބައެއްގެ ފާޑުކިއުން ވަނީ އަމާޒުވެފަ އެވެ. އެވޯޑަށް ފަހު ސޯޝަލް މީޑިއާގައި އާއްމުކުރި ޕޯސްޓެއްގައި ދަގަނޑޭ ވަނީ ގައުމީ ޓީމުން ފުރުސަތު ލިބިއްޖެ ނަމަ ބޭނުންހިފާނެ ކަމުގެ އިޝާރާތެއް ދީފަ އެވެ.\nއޭދަފުށީ ޔޫތު ކަޕްގައި މިއަދު ހެނދުނު ކުޅުނު މެޗުގައި ދަގަނޑޭ ބޯޅަ ހިފައިގެން ދަނީ. – ފޮޓޯ: ރާއިފް ޔުސުފް\nދަގަނޑޭ ވަނީ 2012 ވަނަ އަހަރު ވެސް އެރަށުގައި އޮތް އެޓޯލް ފުޓްބޯލް ޗެލެންޖުގައި އޭދަފުށީ ޓީމަށް ކުޅެފަ އެވެ. އޭދަފުށީގައި މިއަދު ހެނދުނު ފެށި ޔޫތު ކަޕް ފުޓްބޯޅަ މުބާރާތުގައި ދަގަނޑޭ ހިމެނޭ ސައިނޯސާ އެފްސީ ވަނީ ފުރަތަމަ މެޗުން މޮޅުވެފަ އެވެ. ޔުނައިޓެޑް ވީ އާއި ވާދަކޮށް ސައިނޯސާ އިން މެޗު ކާމިޔާބުކުރީ 2-0 އިންނެވެ. މި މެޗުގައި އެޓީމުގެ ގޯލުތައް ޖަހައިދިނީ ދަގަނޑޭއާ އެކު މިދިޔަ ސީޒަނުގައި ޓީސީ ސްޕޯޓްސް ކްލަބަށް ކުޅުނު އިޝާން އިބްރާހީމް (ސައްޓު) އާއި ކްލަބް ގްރީން ސްޓްރީޓްސްގެ މިޑްފީލްޑަރު މުހައްމަދު އުމެއިރު އެވެ. މެޗުގެ މޮޅު ކުޅުންތެރިޔާގެ މަގާމް ހޯދީ އުމެއިރު އެވެ.\nއޭދަފުށީ ޔޫތު ކަޕް ފުޓްބޯޅަ މުބާރާތުގައި މިއަހަރު ހަ ޓީމަކުން ވާދަކުރެ އެވެ. ގްރޫޕް އޭ ގައި ހިމެނެނީ ޔުނައިޓެޑް ވީ އާއި ސައިނޯސާ އަދި އެންޖޯއީ ފްރެންޑްސް އެވެ. ގްރޫޕް ބީ ގައި ހިމެނެނީ އެމްއޭ ޔުނައިޓެޑް، ވެސްޓް ވިންގްސް ފުޓްބޯޅަ ޓީމް އަދި ވެލާ ފުޓްބޯލް ކްލަބެވެ. ކޮންމެ ގްރޫޕަކުން އެންމެ ކުރި ހޯދާ ދެ ޓީމު ސެމީ ފައިނަލަށް ހޮވޭއިރު ސެމީގެ ދެ މެޗު ކުޅޭނީ އަންނަ ބުރާސްފަތި އަދި ހުކުރު ދުވަހު އެވެ. މުބާރާތުގެ ފައިނަލް މެޗު ކުޅުމަށް ހަމަޖެހިފައިވަނީ ހޮނިހިރު ދުވަހު އެވެ. މި މުބާރާތް މިދިޔަ އަހަރު ޕެނަލްޓީ ޖަހައިގެން ސައިނޯސާ ބަލިކޮށް ހޯދީ ވެލާ ސްޕޯޓްސް ކްލަބުންނެވެ. މިފަހަރުގެ މުބާރާތް އިންތިޒާމު ކުރަނީ އޭދަފުށީ ވެލާ ސްޕޯޓްސް ކްލަބުންނެވެ.\nމިއަހަރުގެ މުބާރާތުގައި ވެސް އެއް ވަނަ ޑިވިޝަނުގައި ވާދަކުރާ އެރަށަށް ނިސްބަތްވާ ކުޅުންތެރިންނާއި މަޝްހޫރު ގިނަ ކުޅުންތެރިންތަކެއް ކުޅޭނެ އެވެ. މުބާރާތުގައި މިއަދު ހަވީރު ކުޅޭނީ ގްރޫޕް ބީގެ މެޗެކެވެ. މި މެޗުގައި ބައްދަލުކުރާނީ 2017 ވަނަ އަހަރު މި މުބާރާތުގެ ޗެމްޕިއަންކަން ހޯދި ވެސްޓް ވިންގްސް އާއި މުބާރާތުގެ އެންމެ ކާމިޔާބު ޓީމު އެމްއޭ ޔުނައިޓެޑް އެވެ.\nއަލީ އަޝްފާގް (ދަގަނޑޭ), އޭދަފުށީ ޔޫތު ކަޕް ފުޓްބޯޅަ މުބާރާތް\nދަގަނޑޭ ހިމަނައިގެން އޭދަފުށީ މެޗަށް އެފްއޭއެމް ޓީމު އެކުލަވާލައިފި މަޝްހޫރު އޭދަފުށި ކަޓުވާލައި އަތޮޅު ޗެމްޕިއަންކަން ފެހެންދޫ ހޯދައިފި ދ. މީދޫ ބަލިކޮށް ނިލަންދޫން ފުރަތަމަ ފަހަރަށް ޒޯން މުބާރާތް ކާމިޔާބު ކޮށްފި


Vagu Passport gai etherevaan ulhenikoh mihaathanah 11 meehaku hifahattaifi\nވަގު ޕާސްޕޯޓުގައި އެތެރެވާން އުޅެނިކޮށް ހިފެހެއްޓި 11 މީހުން.\nވަގު ޕާސްޕޯޓުގައި އެތެރެވާން އުޅެނިކޮށް މިހާތަނަށް 11 މީހަކު ހިފަހައްޓައިފި\nވަގު ޕާސްޕޯޓުގައި ރާއްޖެ އަށް އެތެރެވާން އުޅުނު 11 މީހަކު މި އަހަރުގެ މިހާތަނަށް ހިފަހައްޓާފައިވާ ކަމަށް އިމިގްރޭޝަނުން މިއަދު ބުނެފި އެވެ.\nއިމިގްރޭޝަނުން މީގެ ކުރިން ޓްވީޓެއްގައި ވަނީ ވައްތަރު މީހެއްގެ ޕާސްޕޯޓު ބޭނުންކޮށްގެން، ޝަހުސު އޮޅުވާލައިގެން ރާއްޖެ އެތެރެވާން މަސައްކަތް ކުރި ދެ މީހަކު ހިފަހައްޓާފައިވާ ކަމަށް ބުނެފަ އެވެ.\nވަގު ޕާސްޕޯޓުގައި ރާއްޖެ އެތެރެވާން އުޅުނު މީހުންގެ އަނގަމައްޗާއި ލޯމަތި ނުފެންނާނެހެން ޕާސްޕޯޓުގައިވާ ފޮޓޯ އާއި އަސްލު މީހާގެ ފޮޓޯއެއް އިމިގްރޭޝަނުން މިރޭ އާންމުކޮށްފަ އެވެ. ފޮޓޯތަކުން ފެންނަ ގޮތުގައި އޭގެ ތެރޭގައި ހިމެނެނީ ފަސް އަންހެނުންގެ އިތުރުން ހަ ފިރިހެނުންނެވެ.\nބިދޭސީން ރާއްޖެ އެތެރެކުރާ އެޖެންސީތަކުން އެމީހުން ޕާސްޕޯޓާއި އެހެނިހެން ލިޔެކިޔުންތައް އޮޅުވާލައިގެން ވެސް ރާއްޖެ އެތެރެކުރާ ކަމަށް އަޑުތައް އަރައެވެ. އެގޮތަށް އަންނަ ބައެއް މީހުން ފަޅާއެރުމުން ރާއްޖެއިން ޑީޕޯޓް ވެސް ކޮށްފައިވެއެވެ.\nއިމިގްރޭޝަނުން މިއަހަރުގެ ތެރޭގައި ވަނީ ރާއްޖޭގެ ބޯޑަރު ނިޒާމު ވަރުގަދަ ކުރުމަށް އިތުރަށް މަސައްކަތް ވެސް ފަށަފައެވެ.\nއެންމެ ފަހުގެ ބޯހިމެނުމުން (2014 ވަނަ އަހަރު) ދައްކާ ގޮތުގައި ރާއްޖޭގައި ދިރިއުޅޭ ބިދޭސީންގެ އާބާދީއަކީ 97،700 އެވެ. އެއީ އާބާދީގެ 22 ޕަސެންޓެވެ. ގަވައިދާ ހިލާފަށް އެތައް ބިދޭސީންނެއް ރާއްޖެ އެތެރެވަމުން އަންނާތީ ރާއްޖޭގައި ދިރިއުޅޭ ބިދޭސީންގެ ސީދާ އަދަދެއް ނޭނގެއެވެ.


Ep. 1 — Fun Asaru kuruvaifiey | Safuhaa\nފުން އަސަރު ކުރުވައިފިއޭ\nދިރިހުރި އިންސާނަކީމެވެ. ތަހަންމަލް ކުރަމުންމިދާ ވޭނާއި ހިތާމައަކީ ދިރިހުރީތީ، ލިބޭ ބަދަލެވެ. ވޭނާއި އުދާސްތަކުން، ހިތް އެކީ ފުނޑުފުނޑު ވަނީ އެވެ. ފާއިތުވަމުންދާ ކޮންމެ ދުވަހެއް، އަދި ސިކުންތެއްމެ، ނާއުންމީދުން ފުރެނީ އެވެ. ވޭނީ އަޑަކުން މި ހިތް ނުރޯ، ހަމަ އެންމެ ދުވަހެއް ވެސް މި ޙަޔާތުގައި ނާދެ އެވެ. ބޭރުފުށުން ލިބޭ އަނިޔާއަށްވުރެ، ހިތަށް ކުރަމުން މިދާ އަސަރު ބޮޑެވެ.\nހިތަށް އަރަ އެވެ. ލޯތްބަކީ ކޯއްޗެއް ހެއްޔެވެ؟ އަޅާލުމާއި އޯގާތެރިކަން އަހަރެމެން ކަހަލަ ނިކަމެތިންނަށް ޙައްޤު ނުވަނީ ހެއްޔެވެ؟ ވޭނާއި ކެކުޅުމަކީ، ހަމައެކަނި ނިކަމެތިން ތަހަންމަލް ކުރަން ޖެހޭ އެއްޗެއް ހެއްޔެވެ؟\nލަސްލަހުން ފިޔަވަޅު ނަގަމުން އައިސް އަހަރެން މަޑުކޮށްލީ، ގޭގެ ދޮރުމަތީގަ އެވެ. ކުރިމަތިން ފެންނަން ހުރި ގެއާއި ދިމާއަށް ބަލައިލީމެވެ. ޓިނާއި ފަނުގެ އިތުރުން ފިލާ ބޭނުންކޮށްގެން ހަދާފައިވާ އެ ކުޑަކުޑަ ގެއަކީ، އަހަރެން އުޅެ ބޮޑުވި ތަނެވެ. ދަބަރަށްވެ ފޫގޮސްފައިވާ ޓިނުތަކާއި، ފީވެ ނެތިދާން ކައިރިވެފައިވާ ފިލާތައް ފެނުމުން، ހިތަށް ތަދުވެ އެވެ. ޝުކުރު ނުކުރާތީކީ ނޫނެވެ. މީހުން ކުރާ މަލާމާތަށް ނުހޭނޭތީ އެވެ. ގަނާގެ ޝިކާރައަކަށް ވާތީ ވާ ދެރަ އަކުންނެވެ. އެހެންމީހުންގެ އަމާޒުފަތްގަނޑަކަށް ވާކަށް ނޭދެމެވެ. އެހެނަސް، ތަޤުދީރު އަހަންނަށް އެ ފުރުސަތު ނުދޭނެކަން ޤަބޫލު ކުރަމެވެ.\nގޭގެ އިން ވަކި ކުރުމަށް، ތެޅިގަލުން ރާނާފައިވާ ތިރި ފާރުކޮޅުގެ މަތީގައި އިށީނދެލީމެވެ. ގިނަ ދުވަސްވުމުގެ ސަބަބުން، އެ ފާރުގައި ޖަހާފައިވާ ފެއްސަކަށް ބެލުމެއް ނެތި އެވެ. ފާރުގެ ބޮޑު ބައެއް، ގޭތެރެއަށް ވާހެން ވެއްޓިފައި އޮތް ނަމަވެސް އަހަރެންގެ ފަރުވާލެއް ނެތެވެ. އަރިއަޅާލައިގެން ވެއްޓެން ކައިރިވެފައިވާ ފާރަށް ބަލައިލެވުނެވެ. ވެއްޓިފައިވާ ފާރުކޮޅުގެ މަތީގައި ހެދިފައިވާ ބޮޑު ދާގަނޑު ކެކުރި ވެލަށް އަހަރެންގެ ނަޒަރު ދަތުރުކޮށްލި އެވެ. ދޮންވެ ފައްކާވެފައިވާ ކެކުރިތަކުން އެ ވެލަށް ދިރުން ގެނެސްދީފައި ވާއިރު، އަހަރެންގެ ދިރިއުޅުމަށް އެފަދަ ދިރުމެއް ނާންނަނީ ކީއްވެ ހެއްޔެވެ؟ ވެއްޓިފައިވާ ފާރެއްގެ މަތީގައި އެ ވެޔޮ ރަސްކަން ކުރަމުންދާއިރު، ފުންމިން ނޭނގޭ އަޑިގަނޑަށް ވެއްޓިފައި މިވާ އަހަރެންގެ މި ދިރިއުޅުން އުޖާލާ ނުކުރެވެންވީ، ސަބަބަކީ ކޮބައި ހެއްޔެވެ؟\nދެލޯ ފެންކަޅިވާން ފެށުމުން، އަތުގެ ނުފުށުން ފޮހެލީމެވެ. މަގުމަތީގައި ހެދިފައިވާ ޗަކަ ފެންގަނޑުގެ ތެރޭގައި ފުންމަމުންދިޔަ ތިން އަހަރުގެ ކުޑަ އަންހެން ކުއްޖާއަށް ނަޒަރު ހުއްޓުމާ އެކު, ހިތް ލޯބިން ފުރިގެން އައެވެ. އެ ކުއްޖާގެ އެއްވެސް ޚިޔާލެއް ފިކުރެއް ނެތެވެ. ލައިގެން ހުރި އަންނައުނު ވަނީ، ޚަރާބު ވެފަ އެވެ. ތެމި ފޯވެފައި ހުރިއިރު، މުޅި ގައިގައި ހުސް ކިސަޑެވެ.\nދާދި ކައިރިން ސައިކަލެއްގެ އަޑު އިވުމުން، އަހަރެން ދިޔައީ ސިއްސައިގެންނެވެ. ތެޅިގަނެވުނު ގޮތަކުން، އަރި އަޅާލައިފި އެވެ. އިށީނދެގެން އިން ފާރުކޮޅުގައި އެއްވެސް ވަރެއް ނެތެވެ. ފާރުން ތަންގަނޑަކާ އެކު، ގޯތިތެރެއަށް އަހަރެން ވެއްޓުނީ، އުއްޑުންނެވެ. އިވުނީ ބަޔަކު ހީގަތް އަޑެވެ. އެބަޔަކު ގަސްދުގައި އަހަންނަށް ލަނޑެއް ދިނީ އެވެ. އެއީ އާދަ އެވެ. އަހަންނަށް ހިތްދަތިކަމެއް ދެވުމުން، އެމީހުންނަށް ލިބެނީ އުފަލެވެ. ނިކަމެއްޗަކަށްވީތީ، ޙައްޤުވަނީ، އަނިޔާ އެވެ.\nދެލޯ ހުޅުވައިލަން ވެސް ނުކެރިފައި އަހަންނަށް އޮވެވުނެވެ. އޭރު ކަރުނުން ދެލޯ ފުރި، އެސްފިޔަތައް ފޫދުއްވާލައިފި އެވެ. ކިތަންމެ ހިއްވަރު ކުރިޔަސް، ހުރިހާ ކަމެއް ނިމެނީ ކަރުނައިންނެވެ.\nއަހަންނަށް ދެލޯ ހުޅުވައިލަން މަޖުބޫރުވީ، ކަންފަތުގައި އައިސް ޖެހުނު ތުއްތު ކުއްޖާގެ އަޑުންނެވެ. ތިން އަހަރުގެ މިޝްރާ އިނީ އަހަރެންގެ ކައިރީގަ އެވެ. ތުންކޮޅު ފިއްތާލައިގެން އިންއިރު، ދެލޯ ވަނީ ކަރުނުން ފުރިފަ އެވެ. މުޅި ގައިގައިވާ ކިސަޑުތަކާ އެކު އަހަރެންގެ ގައިމަތީގައި މިޝްރާ އޮށޯވެލި އެވެ. ކޮލުގައި ބޮސްދީފައި، މޫނާއި ބޮލުގައި ފިރުމަން ފެށި އެވެ.\n"ޗަކަ މިސްރާބު..." މިޝްރާ އާއި ދިމާކޮށްލުމުގެ ގޮތުން މީހަކު ބުނި އަޑު އިވުނެވެ.\nއަހަންނަކަށް ކެތެއް ނުވި އެވެ. ފުންމައިގެން ތެދުވީމެވެ. ކޮއްކޮ އުރާލައި ގަޔާ ބޮނޑިކޮށްލެވުނެވެ. ކުރިމަތީގައި ޅަފުރައިގެ ދެތިން ފިރެހެން ކުއްޖަކު ތިއްބެވެ. އެކުދިން އޭރުވެސް ހެނީ އެވެ. މާ މަޖާކަމެއް ވެގެން އުޅޭ ކަހަލަ އެވެ.\nއަމިއްލަ ނަފުސަށްވުރެ ބޮޑަށް މިޝްރާދެކެ އަހަރެން ލޯބި ވަމެވެ. އެ ކޮއްކޮ ދިފާއުގައި ކޮންމެ ފަދަ ފިޔަވަޅެއް އަޅަންވެސް އަހަރެންގެ ހިތް ގޮވަ އެވެ. އެހެނަސް، ކަމެއް ކުރެވޭ ވަރަށް ވުރެ އަހަރެންގެ ހިތް ބައްޔެވެ. ގަޔަކު ހިއްވަރެއް ނުހުރެ އެވެ. ދިފާއުގައި އެއްޗެއް ބުނަން އަނގަ ހުޅުވައިލިޔަސް، ނިމެނީ ކަރުނައިންނެވެ.\n"ފެން ނުވަރާ ހަޑި ގިއްލާ ނަން ދެވުނޭ ކިފުޅި ދަލޭކަ... އޭތް! އޭތް! އަދި މަޑުކޮށްބަލަ..."\nގޭތެރެއަށް ވަންނަން ހިނގައިގަތުމާ އެކު، ކުއްޖަކު ބުނި އަޑު އިވުނެވެ. ހިތަށް އެރި އެވެ. އަހަރެންގެ ދެކަންފަތް ބީރުވި ނަމަ އެވެ. އޭރުން އެ އަޑުތަކެއް ނީވެނެ ތާއެވެ. ހިތަށް މިކުރާ އަސަރު، ގައިމު ކުޑަ ވާނެ ނޫން ހެއްޔެވެ؟\nގޭތެރެއަށް އަޅާލި ފުރަތަމަ ފިޔަވަޅާ އެކު، ދޮރުމަތީގައި ހުރި ބޮޑުދައިތަ ފެނި، އަހަރެން ދިޔައީ ސިއްސައިގެންނެވެ. ފަހަތަށް ދެފިޔަވަޅެއް އަޅާލެވުނުވެސް މެއެވެ. ފެނިފެނި ބާވި ނަމަވެސް، އެ މަންޒަރަކަށް އަހަރެން ނުހޭނުނެވެ. އަހަރެމެންގެ ޒިންމާ ނަގަންޖެހޭތީ ބޮޑުދައިތައަށް އެކަން ބޮޑު ކަމަކަށް ވާކަން އަހަންނަށް އެނގެ އެވެ. ކޮއްކޮ ވިހާފައި މަންމަ ނިޔާވި ހާދިސާއަށް ހަމަސް ފުރުނު ދުވަހު، ބައްޕަ ނިޔައުވުން ވެގެން ދިޔައީ އަހަރެމެންގެ ދިރިއުޅުން ބަރުބާދުވުން ކަހަލަ ކަމަކަށެވެ. އަަހަރެމެން ބަލާނޭ އިތުރު މީހަކު ނެތުމާ އެކު، ބޮޑުދައިތައަށް ޒިންމާ ނަގަން ޖެހުނީ އެވެ.\n"މުޑުދާރޭ ބުންޏަސް، މުޑުދާރޭ... ބަލާބަލަ ދޭތި ތިބި ސިފަ... މިހިރީ ވެސް ބޮޑު އަންހެނެކޭ، އަށާރަ އަަހަރުން މައްޗަށް ދިޔާމަވެސް ތިއުޅެނީ، ތުއްތު ބަބާއެއްހެން... ދޭ، ދޭ، ގޮސް ފެންވަރައިގެން އާދޭ..." ދެއަތް ހޫރަ ހޫރާފައި ބޮޑުދައިތަ ވާހަކަ ދައްކަމުން ދިޔަ އެވެ.\nއަވަހަށް އިސްޖަހައިލީމެވެ. ބޮޑުދައިތަގެ މޫނުމަތީގެ ކުލަވަރަށް ބަލަން ހުންނާނޭ ހިތްވަރެއް ނުލިބުނެވެ. ބަސްއަހާ ކުއްޖަކު ފަދައިން ބޯ ޖަހާލާފައި ކުރިއަށް ހިނގައިގަތީމެވެ.\nގިފިލި ހުންނަނީ ގެއާ ވަކިންނެވެ. ގޭތެރެއިން ވަދެގެން ގޮސް، ގޭގެ އަނެއް ފަރާތަށް ނުކުމެވޭއިރު، އެންމެ ފުރަތަމަ ފެންނާނީ، ދޮންކެޔޮ ގަސްތަކެވެ. ތެޅިގަލުން ރާނާފައިވާ ކުޑަ ގިފިލި ހުންނަނީ، އެ ގަސްތަކުގެ އަނެއް ފަރާތުގަ އެވެ.\nވަޅާ ހަމައަށް ގޮސްފައި، ފައިވާން ބެހެއްޓީމެވެ. ވަޅު ކައިރީގައި އަޅާފައިވާ ކުޑަ ތަޅުން ކޮޅުގެ މައްޗަށް އަރާފައި، ލޯތަށި ތަޅުންގަނޑުގެ މަތީގައި ބެހެއްޓީ އެއަށް ފެން އެޅުމަށެވެ. ވަޅުގެ މަތީގައި ބާއްވާފައިވާ ދާނި ނަގައި ތައްޓަށް ފެންފުރަން ބަލައިލި އިރު، މިޝްރާ އިނީ ތަށީގެ ތެރޭގަ އެވެ. އެއީ ކޮއްކޮގެ އާދަ އެވެ. ތަށީގައި އިނދެ ފެންވަރަށް އެކުއްޖާ ހުންނަނީ މާ ފޯރި އެކެވެ.\nބޭނުންވި ވަރަށް ތައްޓަށް ފެން އަޅާފައި، އަހަރެން އިށީނީ ތަށީގެ ކައިރީގައި ބަހައްޓާފައިވާ ކުޑަ ގޮނޑީގަ އެވެ. ވަޅުގެ ދާރަ މަތީގައި ބާއްވާފައި އޮތް ސައިބޯނިގަނޑު ނަގައި، ދެއަތުގެ ތެރޭގައި އުނގުޅައިލީމެވެ. ހިތްފުރޭ ވަރަށް ފޮނު އެރުމުން، ކޮއްކޮގެ ގައިގައި ކާއްތަން ފެށީމެވެ.\n"ދޮންތީ!... ކީއްވެ ކުދިން ތޮޅެނީ؟..." ސައިބޯނި ބޮކިތަކާ ކުޅެން އިނދެފައި މިޝްރާ ސުވާލު ކޮށްލި އެވެ.\nއަހަރެންގެ ހަރަކާތްތަކަށް ހުއްޓުމެއް އައެވެ. ކޮއްކޮ މޫނަށް ބަލައިލެވުނީ، އެއީ އެފަދަ ސުވާލެއް ކޮއްކޮ ކުރި ފުރަތަމަ ފަހަރަށް ވީތީ އެވެ. މައުސޫމު ގޮތަކަށް ކޮއްކޮ އިނީ އަހަރެންގެ މޫނަށް ބަލާށެވެ. ޖަވާބެއް ނުދެނީސް، އެ ނަޒަރު އަހަންނާ ވަކި ނުވާނޭ ކަން އެނގުނެވެ.\n"އެއީ ދޮންތިއަށް މިހާ ލޯބި ކޮއްކޮއެއް ލިބުނީމަ..." އަހަރެން ޖަވާބު ދިނީ، ކޮއްކޮގެ ބުރަކަށީގައި ފިރުމާލަމުންނެވެ.\n"ދެން ކީއްވެ ދޮންތި ރޮނީ؟..." މިޝްރާގެ ސުވާލުތަކެއް ނުހުއްޓުނެވެ.\n"އެއީ އުފަލުން... ކޮއްކޮދެކެ ލޯބިވާތީ..." ކޮއްކޮގެ ދެކޮލުގައި ހިފައިލަމުން އަހަރެން ބުނީމެވެ.\nމިޝްރާ ފެންވަރުވައިގެން އަަހަރެން ނުކުތީ، އެކުއްޖާގެ އުނަގަނޑުގައި ތުވާލިކޮޅެއް އައްސާލައިގެންނެވެ. ގޭތެރެއަށް އައިސް ވަންއިރު، ބޮޑުދައިތަ ފެންނާކަށް ނެތެވެ. މެދުގޭ ތެރޭގައި ހުރި، ބޮޑާށި މަތީގައި ކޮއްކޮ ބައިންދާފައި ބިތުގައި އަޅުވާފައިވާ ތުވާއްޔާއި ހެދުން ހިފައިގެން ގިފިއްޔަށް ދިޔުމަށް ހިނގައިގަތީމެވެ. މުޅި ގައިގައި ކިސަޑުގެ އަސަރު ހުރުމުން، ފެން ނުވަރާ އެންމެ ސިކުންތު ކޮޅަކުވެސް މަޑުކުރަން އަހަންނަށް ކެތް ނުކުރެވުނީ އެވެ.\n"ދޮންތި އަންނަންދެން ބަސްއަހައިގެން ތިތާ އިންނާތި އިނގޭ... ބޭރަށް ނުނިކުންނައްޗޭ... ތުވާލި ވެސް ނުނަގާތި އިނގޭ..."\nއަހަރެން ނުކުތީ ކޮއްކޮ ބޯ ޖަހާލުމުންނެވެ. ހަށަން ބަނދެލައިގެން އެ ތުއްތު ކުއްޖާ އިނީ، އަހަރެން އެދުނީތީ ބަސްއަހައިގެންނެވެ.\nފަޅި ސިކުންތުކޮޅަކުން ވެސް ކަމެއް ބަދަލުވެދާނެތެވެ. އެކަމަކު، އެ ވަގުތެއް އަންނާނީ ކޮން އިރަކު، ކޮން ވަގުތަކު ކަމެއް އެނގޭނީ، ފަހެ، ކާކަށް ހެއްޔެވެ؟ އަންނަން އުޅޭ ތޫފާނުގެ ކުޑަވެސް ހިލަމެއް ވީނަމަ، ކޮއްކޮ އެކަނި ބައިންދާފައި ނުދިޔައީމުހެވެ. ކުރާނީ ކީއް ހެއްޔެވެ؟ ތަޤުދީރުގައި ވާން އޮތް ކަމެއް ބަދަލެއް ނުކުރެވޭނެ އެވެ.\nއެހާ އަވަހަށް ފެންވަރައިގެން ނުކުތްއިރު، އަހަރެންގެ ދިރިއުޅުން ފުންމިން ނޭނގޭ އަނދަވަޅެއްގެ ތެރެއަށް ވެއްޓިއްޖެ އެވެ. ގޭތެރެއަށް އަޅާލި ފުރަތަމަ ފިޔަވަޅާ އެކު، އަހަރެންގެ ފައިދަށުން ހީވީ، ބިންގަނޑު ދެމިގަތް ހެންނެވެ. ލޯބިވާ ކޮއްކޮ އެއޮތީ ތަޅުންމަތީގަ އެވެ. އެ ތުއްތު ކުއްޖާގެ ގައިމަތީގައި ބޮޑު ފިރެހެނަކު އިނެވެ. ކޮއްކޮގެ އުނަގަނޑުގައި އައްސައިދިން ތުވާލިކޮޅު އޮތީ ތަޅުން މައްޗަށް އެއްލާލާފަ އެވެ.\nކޮއްކޮ އޮތް ދިމާއިން ތަޅުމުގައި ލޭގެ އަސަރު ހުއްޓެވެ. ދެލޯ މެރިފައި އޮތް ކޮއްކޮގެ ހަށިގަނޑުގައި އެއްވެސް ހަރަކާތެއް ނެތެވެ.\nއަޑަށް ލެވުނުހާ ބާރެއް ލާފައި، ހަޅޭއްލަވައިގަތީމެވެ. ދުވެފައި ގޮސް އެ މީހާގެ ގައިގައި ފައިން ޖަހައި ދުރަށް ކޮއްޕައިލީމެވެ. ތަޅުމުގައި ޖެހުމާ އެކު، ނަފުރަތުގެ ބެލުމަކުން އަހަންނާ ދިމާއަށް އެމީހަކު ބަލައިލި އެވެ. އަހަރެންގެ ދެލޯ ބޮޑުވީ، އެމީހެއްގެ މޫނު ފެނުމުންނެވެ. ކޮއްކޮގެ އިއްފަތްތެރިކަން ފޭރިގަނެގެން އޮއޮތީ، ރަށުގެ އިއްޒަތްތެރި، ޤަދަރުވެރި އެކެވެ. އަހަރެންގެ ނަޒަރުގައި އެއީ، ވަލު ޖަނަވާރަކަށް ވުރެވެސް، ނުބައި އިންސާނެކެވެ. ގޮތެއް ފޮތެއް ނެތް މުޑުދާރު ނަޖިސްގަނޑެކެވެ.\nކޮއްކޮގެ ހަށިގަނޑު ނަގައި، ގަޔާލައި ބޮނޑިކޮށްލީމެވެ. ދެއަތް ތިރިއަށް އެލުނުގޮތުން، އަހަރެންގެ މޭގަނޑު އަނގަޔަށް އަންނަވަރު ވިއެވެ. ރޮއެރޮއެފައި ކޮއްކޮ ސަލާމަތް ކޮށްދިނުމަށް އެދި ހަޅޭއްލަވަން ފެށީމެވެ. އެތައް އަނިޔާއެއް ދީފައި އެއްވެސް ރަހުމެއްނެތި އެމީހާ ނުކުމެގެން އެދަނީ، ކޮއްކޮ އެ ހާލަށް ދޫކޮށްލާފަ އެވެ. މިނިވަންކަމާ އެކު ސަލާމަތްވެގެން އެދަނީ، އަހަރެންގެ ކުރިމަތީގަ އެވެ.\nއެ ނުބައި އިންސާނާ އެ ފޭރިގަތީ އަހަރެންގެ ހުރި ހަމައެކަނި ކޮއްކޮގެ މުޅި ދިރިއުޅުމެވެ. އެ ތުއްތު ޖިސްމުގައި ލައްވައިލީ ކޮންފަދަ ބޮޑު ލައްގަނޑެއް ހެއްޔެވެ؟ އެ އަނިޔާގެ އަސަރު ދުވަހަކު ވެސް އެ ހިތުން ފިލައިގެން ހިނގައިދާނެ ހެއްޔެވެ؟\nހިތުގައި އަޅަންފެށި ވޭނަށް ކެތެއް ނުވި އެވެ. ކޮއްކޮ ގެންގޮސް އަށި މަތީގައި ބާއްވާފައި، ފޮތިގަނޑަކުން އެ ހަށިގަނޑު ނިވާ ކުރީމެވެ. ދެފަޔަށް ލެވުނުހާ ބާރެއް ލާފައި ދުއްވައިގަތީމެވެ. އެފަދަ ފާހިޝް އަމަލެއް ކޮށްފައި، އެމީހާ ދިޔަދޭކަށް ހިތް އެއްބަހެއް ނުވި އެވެ.\n"ނުބައި އިންސާނާ..." އަހަރެން ހަޅޭއްލަވައިގަތީމެވެ.\nއެމީހާގެ ގައިގައި ހިފައިގަނެ، ވަކިއަޅައި، ހަންގަނޑު ނޮޅައިލީމެވެ. އަހަރެންގެ ގައިގައި ހުރިއްޔާ ހުރި ބާރެއް ހުސްކޮށްލީ، އެމީހާއަށް އެކަމުގެ ބަދަލު ދިނުމުގެ ގޮތުންނެވެ. އެހެނަސް، ހިތަށް ލިބިފައިވާ ޒަޚަމް ފިލައިގެން ނުދިޔަ އެވެ. ވަރުބަލިވި އިރުވެސް ދުލެއް ނުކުރަމެވެ. ކަށިން ހިއްވަރު ނެރެގެން، ކުރެވުނު ވަރެއް ކުރީމެވެ. ތަންގަނޑު މީހުން އެއްވާ ވަރަށް ހަޅޭއްލެވީމެވެ. އެމީހާގެ މުޅި ދިރިއުޅުން ބަރުބާދުވޭތޯ ހިތުގެ އަޑިން ދުޢާ ކުރާ ޙާލުގަ އެވެ.\nއަވައްޓެރިންގެ ދެތިން މީހަކު އައިސް، އަހަރެމެން ދުރުކުރި އެވެ. އެންމެންވެސް ޤަބޫލުކުރީ، އެ ފާހިޝް މީހާ ދެއްކި ވާހަކަ ތަކެވެ. އަަހަރެންގެ ވާހަކަ އެކަކުވެސް އަޑެއް ނޭހި އެވެ. ފަޤީރަކަށް ވީތީ އެވެ. ނަފުސުގެ އެއްވެސް އަގެއް ނެތީމަ އެވެ.\nބޮޑުދައިތަ އައިސް ގެއަށް ވަންއިރު ކޮއްކޮގެ ގައިގައި ބައްދާލައިގެން އަހަރެން އިނީ ރޯށެވެ. ކުރާނޭ އެއްވެސް ކަމެއް އަހަންނަކަށް ނޭނގުނެވެ. ސިކުނޑި މަސައްކަތް ކުރުން ހުއްޓާލާފައިވާ ކަހަލަ އެވެ. ސިހުން ލިބި، ބަސް ހުއްޓިފައި ބޮޑުދައިތަ އެތައް އިރަކު ހުއްޓެވެ. ފެނުނު މަންޒަރުން، އެ ހިލަ ހިތަށް ވެސް ރަޙުމު ވަނެެވެ. ސިއްޙީ މަރުކަޒަށް ކޮއްކޮ ގެންދެވުނީ ކިރިޔާ އެވެ. ނޫންނަމަ، އެކުޑަކުޑަ ފުރާނަ މިދުނިޔެ އަލްވަދާއު ކިޔުމުގެ ބިރު ބޮޑު ވީހެވެ.\nއެ ހާދިސާއަށް މިއަދަށް މީ ދެ އަހަރު ފުރުނު ދުވަހެވެ. ކޮއްކޮއަށް އިންސާފު ހޯދުމަށް ކެނޑިނޭޅި އަހަރެން ކުރަމުން އައި މަސައްކަތައް އެއްވެސް ކުރިއެރުމެއް ނުލިބުނެވެ. ކުރަމުންދިޔަ އެތައް މަސައްކަތަކަށްފަހުގައި ވެސް، އެ ނުބައި އިންސާނާ ކުށުން ބަރީޢަ ވަނީ އެވެ. އަހަންނާ އެއްކޮޅަށް އަރާނޭ މީހަކު ނެތެވެ. ކޮއްކޮގެ ދިރުން ނެތް މަސްގަނޑު ފެނި، ރަހުމުކުރި މީހަކު ނެތެވެ. އެވަރުން ވެސް އަހަރެންގެ ޢަޒުމަކަށް ބަދަލެއް ނައެވެ. ހިތުގެ ޢީމާންތެރިކަން އެއަށްވުރެ މާ ވަރުގަދަ އެވެ. މިއަދު އިންސާފު ނުލިބުނަސް، އިންސާފު ލިބޭނޭ ދުވަހެއް އަންނާނެކަން އެނގޭތީ، ހިތްހަމަޖައްސާލައިގެން ހުރެވޭތޯ ބަލަމެވެ.\nއެއް ދުވަހެއްގެ ހަވީރުގެ ވަގުތެވެ. އާދައިގެ މަތިން، މިޝްރާ ގޮވައިގެން އަތިރިމައްޗަށް ނުކުމެލީމެވެ. ރަށުގެ ދޮންވެލި ތުނޑި އާއި ހަމައަށް ދެވުނުއިރު އަހަރެން ހަމަ ރަނގަޅަށްވެސް ވަރުބަލި ވެއްޖެއެވެ. ބޮލަށް އެނބުރުން އަރާހެން ހީވާން ފަށައިފި އެވެ. ކޮއްކޮގެ އަތުގައި ހިފާލައިގެން ގޮސް މަގޫ ގަހެއްގެ ކައިރީގައި ބޭންދީމެވެ. ކައިރީގައި ހުރި ބޯށިގަހުން މާކޯންޏެއް ބިނދެ ކޮއްކޮގެ އަތަށް ލައިދެމުން، ކައިރީގައި އިށީނީމެވެ. އަހަރެން އިނީ، ގުދުރަތީ ފުރިހަމަކަމުގެ ތެރެއަށް ގެއްލިފަ އެވެ.\n"ދޮންތާ....މިޝީ ބޭނުން ބޮލިހޮވަން..." ރާޅުފަށަށް އިޝާރާތް ކުރަމުން މިޝްރާ ބުންޏެވެ\nއަހަރެން ބޯޖަހާލުމާ އެކު މިޝްރާގެ މޫނުމަތިން ފެނުނު އުފާވެރިކަމެއްގެ ސަބަބުން، ހިތަށް ހަމަޖެހުން ގެނުވި އެވެ. ކޮއްކޮގެ ހަރަކާތްތަކަށް ނަޒަރު ހުއްޓާލައިގެން އިންއިރު، އަތުގައި އޮތް މާކޯނިން އެތިކޮޅުކޮޅު ނައްޓަމުން ދިޔައީމެވެ.\nއަހަރެން ދިޔައީ ސިއްސައިގެންނެވެ. އެންމެ ފުރަތަމަވެސް ބަލައިލެވުނީ، އަތުގައި އޮތް މާކޯންޏަށެވެ. އޮތީ ހަމައެކަނި ތަނޑުގަނޑެވެ. ބާކީ ބައި އޮތީ ބިންމަތީގަ އެވެ. އެއްވެސް ރަޙުމެއްނެތް އަހަރެންގެ އަތުގެ ތެރޭގައި ފިސްފިސް ކޮށްލެވިފަ އެވެ.


MP Wadde Maraalan Jehey Kamah Bune Post Eh Koffi - Vaguthu\nމެމްބަރު ވައްޑޭ މަރާލަން ޖެހޭ ކަމަށް ބުނެ ޕޯސްޓެއް ކޮށްފި\n4 މަސް ކުރިން ( މެއި 9, 2021 )\nއުނގޫފާރު ދާއިރާގެ އެމްޑީޕީގެ މެންބަރު މުހައްމަދު ވަހީދު -- ފޮޓޯ: މަޖިލިސް\nރައްޔިތުންގެ މަޖިލީހުގެ އުނގޫފާރު ދާއިރާގެ މެމްބަރު މުހައްމަދު ވަހީދު (ވައްޑޭ) މަރާލަންޖެހޭ ކަމަށް ބުނެ ނ.ކުޑަފަރީ ޓީޗަރަކު ފޭސްބުކް ގައި ލިޔެފައިވާ ޕޯސްޓެއްގެ މައްސަލައެއް ފެންމަތިވެއްޖެއެވެ.\nއެ ޓީޗަރު އޭނާގެ ފޭސްބުކްގައި ވައްޑޭއާ މުހާތަބުކޮށް ލިޔެފައިވަނީ ތައުބާނުވެއްޖެނަމަ މަރާލަން ޖެހޭ ކަމަށެވެ.\nފޭސްބުކް ޕޯސްޓުގެ ސްކްރީން ޝޮޓެއް ހިއްސާކުރައްވައި މަޑަވެލި ދާއިރާގެ މެމްބަރު ހުސައިން ފިރުޝާން ކޮށްފައިވާ ޓްވީޓެއްގައި ވިދާޅުވީ އެ ޓީޗަރު ލިޔެފައިވާ ޕޯސްޓު އެޑިޓްކޮށްލަން އެޑިއުކޭޝަން ޕީއެސް އެންގިކަމުގެ މައުލޫމާތު ލިބިފައިވާ ކަމަށެވެ. ނަމަވެސް އެކަމާއި ގުޅިގެން ފުލުހުން އެއްވެސް އެއްޗެއް ބުނެފައިނުވާ ކަމަށް ފިރުޝާން ވިދާޅުވިއެވެ.\nނ.ކުޑަފަރީ ސްކޫލް ޓީޗަރެއް އެމްޕީ @waddey_ މަރާލަންޖެހޭ ކަމަށްބުނެ އޭނާގެ ފޭސްބުކްގައި ލިޔެފައިވާތީ ފުލުހަށާއި އެޑިއުކޭޝަން މިނިސްޓްރީއަށް ވަނީ ރިޕޯޓްކޮށްފައި. އެޑިއުކޭޝަންގެ ޕީއެސް ‘ޕޯސްޓް އެޑިޓްކޮށްލާށޭ’ އެންގެވި ކަމަށްވޭ. ފުލުހުން އަދި އެކަމާ ސުވާލެއްވެސް ކޮށްނުލާ.@MoEdumv pic.twitter.com/MEWGy5beR1\n— Hussain Firushan 🎈🇲🇻 (@husnfirey) May 8, 2021\nއެ ޓްވީޓަށް ރިޕްލައިކުރަމުން އެޑިއުކޭޝަން މިނިސްޓްރީގެ ޕީއެސް އަހުމަދު އަލީ ވިދާޅުވީ، އެ މެސެޖް ލިބުމާއިއެކު ސްކޫލުގެ އިސްވެރިޔާގެ ސަމާލުކަމަށް ގެނެވުނު ކަމަށެވެ. އަދި މުވައްޒަފު ޖަވާބުދާރީ ކުރެވުނު ކަމަށް ޕީއެސް ވިދާޅުވިއެވެ. އެއީ ބޮޑު ކުށަކަށްވާއިރު މައްސަލައިގެ އިދާރީ ތަހުގީގު ނިންމައި ސީއެސްސީ އަށް ލަސްތަކެއް ހުށައެޅޭނެ ކަމަށް އަހުމަދު އަލީ ވިދާޅުވިއެވެ.\nMi message libumaaeku Mikan Schoolge Isveriyaage samaalukamah gevevunu. Adhi muvazzafu javaabudhaaree kuruvunu. Mi amalakee bodu kusheh. Massalaige idhaare thahgeeg ninmaa CSC ah lasthakeh nuve hushahelheyne. Mihaaruves muvazzafah vanee fiyavalhu alhaafai.\n— Ahmed Ali (@ahmed_a_fikry) May 8, 2021\n"މިހާރުވެސް މުވައްޒަފަށް ވާނީ ފިޔަވަޅު އަޅާފައި" އަހުމަދު އަލީ ވިދާޅުވިއެވެ. އިއްޔެ ވައްޑޭ ކުރައްވާފައިވާ ޓްވީޓެއްގައި އޭނާ ވިދާޅުވީ، ރުޅިއާއި ނަފްރަތު މުޖުތަމައުގައި ފަތުރައި މީހުންގެ ލޭ ހުއްދަކުރާ މީހުންނާ ދެކޮޅަށް މުޅި ގައުމު ތެދުވާން ޖެހޭ ކަމަށެވެ.\nވައްޑޭ ދައްކަވާ ބައެއް ވާހަކަތަކުން އޭނާ އަށް ފާޑުކިޔުން އަމާޒުވެފައިވެއެވެ.\nމެއި 9, 2021 10:35\nއަޅޭ ކީއްވެބާ ވައްޑޭ ދެއްކި ވާހަކައަށް ފިޔަވަޅު ނާޅަނީ..............\nމެއި 9, 2021 13:28\nގުންޑާ ގްރޫޕް މީހެއްނު. އެހެންވެ.\nމެއި 9, 2021 10:41\nމިއީ މުސްލިމް ޤަވްމެއް މިޤަވްމުގެ ރައްޔިތުންގެ ވިންދާ ކުޅޭ މީހުންނަށް ފިޔަވަޅު ނާޅާ ބަހެއް ބުނާ މީހާއަށް ފިޔަވަޅު އެޅުމުގެ ހަމަޔަކީ ޔަހޫދީންގެ ހަމަ، ދީނަށް ފުރައްސާރަ ކުރުމަކީ ހަމަ ތަވްބާވާން ޖެހޭވަރުގެ ކަމަކަށް ނުވަނީތޯ؟\nމެއި 9, 2021 13:21\nމުސްލިމުންނަށް ވައްކަމާ ފޭ ރުން ހުއްދައެއްނޫން.\nމެއި 9, 2021 10:42\nވައްޑެ ވެސް އެއީ ރުޅިއާއި ނަފްރަތު ފަތުރާމީހެއް.ތަފާތަކީ ވައްޑެ އެކަންކުރަނީ މަޖްލިހުގެ4ފާރުތެރޭގަ ހުރެ.އަމިއްލައަށް މަޖާވާން ނުވަތަ ގަޓް ހުންނަކަން ދެއްކުމަށް ވައްޑެއެއީ މައިކެއް ލިބިއްޖެނަމަ ވަޖިދުވާމީހެއް.މިހާލަތުގަ ވައްޑެ ކިތަންމެ ކޮހެއް ގޮވައިފި.އެއްވެސް މީހަކަށް އަނިޔާވެރިވާން ހިތްވަރުދީގެން ނުވާނެ.ވައްޑެއަށް ހެޔޮވިސްނުން މިންވަރުކުރައްވާށި.އާމީން\nމެއި 9, 2021 10:54\nމުރުތައްދުވާ މީހުންނާއި މެދު އިސްލާމީ ޝަރީއަތުގަ އޮންނަ ހުކުމްގެ ވާހަކަ އޭނާ ބުނެފަ އެ އޮތީ. ލާދީނީ މީހުން ދީނަށް ފުރައްސާރަ ކުރިކުރިހެން ލިބޭ މަގާމްތަށް މަތި ވަނީ. އެއްވެސް އަދަބެއް ނުދެވޭ\nމެއި 9, 2021 11:05\nއެމްޑީޕީ މީހަކު ރައީސް ޔާމީނު މަރާލަން ގޮވީމަ އެމައްސަލަ ނުބެލި. ޓެރަރިޒަމް ނޫން ވީމަ\nމެއި 9, 2021 11:11\nރައީސް ޔާމިން އާ ދިމާލަށް މިކަހަލަ އެއްޗެހި ގޮވާ މީހުންގެ މައްސަލަ ކީއްވެ ނުބެލެންވީ.... ރީނދޫ ހުން ޖެހިފަ ތިބޭ މީހުން ރައީސް ޔާމީން އަށް އިންސާފު ލިބޭކަށް ނޭދޭނެ\nމެއި 9, 2021 11:13\nވައްޑެ މާރާލަނޭކަމަށް ، ޔާމީންގެ ގޭގައި ބޮންގޮއްވުމަށް ގޮވާލާ ގޮވާލުން އެއީ ކަމެއްނޫނެވެ. ކަމަކަށްވަނީ ޞާލިޙް ދަންޖައްސަން ގޮވާލުމެވެ.\nމެއި 9, 2021 11:19\nކަލޭމެން އިސްލާމްދީނަށް ހަޖޫ ޖެހުން ހުއްޓާލާ! މިއީ ދިވެހި އިސްލާމީ މުޖުތަމައު އެއް. އެކަން ނޭނގި އުޅެންޏާ ވާނެ މިހެން. އެހެން ނޫނަސް އޭނަ ނެތް ދޯ ވައްޑޭގެ ނަމެއް ލިޔެފަ. އަނެއްކާ ވައްޑޭއަކީ ތަ ސިކުމީހަކީ ތި މަތިން ބައިން ޖެެހެނީ؟ ޔާމީނު ގޭގަ ބަހައްޓާފަ ގޮއްވަން ބުނިމީހާ އެހެރީ ހަމަ. އެއްވެސް ކަމެއް ނުކުރޭ. އެކަމަކު ކަލޭމެން މިސޮރު ފާހާ ދުވާނެ.\nމެއި 9, 2021 11:25\nދެން ކަލޭ ކީއްވެތް ރައީސްޔާމީން ގެ ލޭ ބޯން ތިޔަގޮވަނީ ވައްވައްޑޭ ކަލޭ ހަމަތަ ވައްވައްޑޭ އަގައޮތީމާ ތަޅުވަނީ ދައުރުނިމުނީމާ ދެންހަދާނެގޮތެއްވިސްނިއްޔތާ މާތާހިރެއްނު\nޓީޗަރަކު ބުންޏަސް ޙައްޤު ވާނީ ޙައްޤަށް\nމެއި 9, 2021 11:44\nމުރުތައްދުވާ މީހާ ތައުބާ ނުވެއްޖެނަމަ އޮތީ ޤަތުލުކުރުން.\nމެއި 9, 2021 13:26\nފޭޜިގެން ހޯދާމުދަލާއި ފައީސާ އެއީ ތިމަންނަމެންގެ ގަނީމާމުދަލޭވެސް މިއުޅޭފެންނުވަ ރާ ގުރޫޕައް ބުނެވިދާނެތޯ\nމެއި 9, 2021 14:03\nތިޔަބުނަނީ އެމްޑީއެންގައި އުޅޭ ފެންނުވަރާ ގުރޫޕު ވާހަކަތަ؟ މިރާއްޖޭގައި ފެންނުވަރާ ބަޔަކަށް އުޅޭނީ ލާދީނީ އެމްޑީއެން ގުރޫޕު.\nމެއި 9, 2021 11:57\nއަބަދުވެސް ކޮންމެވެސް މައްސަލައެއްނުބެލިގެން ކުޑަކުދިންތަކެއް އުޅޭހެން.....މެންބަންވެސް އަހުލާގު ދަށީ...ވާނީވެސްއެހެން ވަކި ތައުލީމީ ސަ ރުތެއް ބަލަނީކީނޫން....އިއްޒަތް ތެ ރި މެންބަ ރެކޭ ބުނީމަ ނިމުނީ.....\nމެއި 9, 2021 12:21\nވަކި ޕާޓީއެއްގެ މީހުން މަ ރަންބުނީމަތަ ތަހުގީގު ކު ރަންޖެހެނީ.. ކޮބާ ޔާމީން ގޮއްވާލަން ބުނި އެމްޑީޕީ މީހާ..\nމެއި 9, 2021 12:37\nތިކަހަލަ ޕޯސްޓް ގިނަވަނީ ފިޔަވަޅު ނާޅާތީ.\nއިހައްދުވަހު ރ.ޔާމީން އަށް ހަމަލަދޭން ޖެހޭކަމަށް ބުނިމީހާ މިހާރުވެސް ރަށުތެރޭގައި އުޅޭނެ. އަދި ފިޔަވަޅޭއްވެސް ނާޅާނެ.\nދެން ތިއީ މިހާރު މާބޮޑުކަމެއްނޫންހެން ހީވނީ.\nމެއި 9, 2021 12:38\nއައި ތިންކް ޓީޗަރު ބުނެފަ އެވަނީ މުރތައްދުންނަށް ދީނުގަ އައިސްފަވާ ހުކުމް. އެއްމެން ނުކުމެ އޭނަ މަރާކަށްނޫން. ރޯނު އެދުރު ވިޔަސް ބޮޑުވރު. އިސްލާމް ދީނުގަ ކަމެއް އައިސްފަވާ ގޮތް ބަޔާން ކޮށްދިނުމަކީ ކުށެއްބާ މި ސަރުކާރުގަ؟\nމެއި 9, 2021 12:39\nކަންހިގާފައިވާ ގޮތަށް ބަލާއިރު ވައްޑެ މަރާލަން ފޭސްބުކްގައި ޕޯސްޓެއްކުރީ އެޑިއުކޭޝަނުން އެކަމުގެ އަޑީގައި އޮވެގެން.\nމެއި 9, 2021 12:54\nގިސާސް ހިފުމަކީ ސިކު މީހުން ކުރާ ކަމެކޭ ކިޔައި މީހުންގެ ލޭ ހުއްދަ ކުރަން ވަކާލާތުކުރި މީހަކަސް މިކަލޭގެވެސް މަރާލަން ގޮވާލެވިގެން ނުވާނެ.\nމެއި 9, 2021 12:59\nކޮބާ މަގޭ ކޮމެންޓް؟\nމެއި 9, 2021 13:03\nނަޝީދު އާއި އޭނަގެ އައުވާނުން ބޭނުންވަނީ ގައުމުގަ ފިތުނަ ފަސާދަ އުފައްދާ އަހުލީ ހަނގުރާމައެއް ފެށުން. ކޮޅުމަތި މިފެންނަނީ.\nގިސާސް ހިފުމަކީ ދިރުމެއް ވާކަމެއް ކަމަށް އޮތް ބަސްފުޅަށް ގޮން ޖަހާ، މަރަށް މަރު ހިފުމާ ދެކޮޅަށް ވާހަކަ ދެއްކުމަކީ ލޭ ހުއްދަ ކުރަން ގޮވޭ ގޮވެއްޔެއްކަންވެސް ނުދަންނަ ބައެއް ނަޝީދުގެ ބައިގަނޑަކީ.\nތިބުނާ ވަހީދަކީ ފާޅުގަ މިކަމަށް ގޮވާލި މީހެއް. އޭނަގެ ލެއާ ޖެހުނީމަ އެވީ މައްސަލައަކަށްނު! އެންމެނަށްވެސް އޮންނާނީ މިގޮތެއްނު ހަމަ.\nމެއި 9, 2021 13:11\nމަޑުކައްޓެއްގެ ވާހަކަ ބުނާއިރަށް މައްސަލަ ބަލާ ފިޔަވަޅު އެޅޭނު އެބަ. އެހެން މީހުން މަރަން، ދަން ޖައްސަން ގޮވާ ރީނދޫ ޓްވިޓަރޭމެން މިހާރުވެސް އެތިބަ ހޭނެތެނީ. ބަޔަކު އެނގޭ ކަމަށްވެސް ނަހަދާ. ތިހެނެއް ތިކަމެއް ނުވާނެ. ތިމާމެން ހިތުހުރި ގޮވެއްޔެއް ގޮވަންވީ. އެހެން މީހުން ހަމަހިމޭނުން ކަރު އެލުވާލައިގެން އާދެމަސާހިބު ވެފަ ތިބެންވީ. ނުވާނެނު ތިހެނެއް މިހާރަކު. އެހެންވެ މިބުނަނީ ގައުމު ހަމައަކަށް އެޅުވުމުގެ ޚިޔާލާތެއް ފިކުރެއް އަދި ގާބިލުކަމެއްވެސް ހުރި ބައެއް ނޫނޭ މިއަދު ބާރުގަ މިތިބީ. ދުއާއަކީ މިބައިމީހުންގެ ބާރުވެރިކަން ނިގުޅުއްވައި މި އަނިޔާއިން އަޅަމެންނާއި އަޅަމެންގެ ގައުމު ސަލާމަތް ކުރެއްވުން.\nމެއި 9, 2021 13:16\nއެހާވަރު ކަމެއްތަ އެއީ! ތިޔަ މީހާ ގްރޫޕުން، ޔާމީނު މަރާލާށޭ ކިޔާފަވެސް އެބަ ގޮވައެއްނު.\nދެން މާބޮޑު ކަމަކަށް ވެގެން އުޅޭކަށް!\nހުވާ މިބުނީ ވެރިމީހައިން ފެށިގެން އެބާގައިގަ ހުސް ބޮލުރޮދިން.\nމެއި 9, 2021 13:27\nލާދީނީ ބައިގަނޑަށް ނިސްބަތްވާ އަގުބޮޑު ފުރާނައެއް މަރާލަން ގޮވާލެވިގެން ނުވާނެ. ވަރަށް މާތް ބައެއް އެއީ. ކޮންމެސް އެހެން މީހެކޭ ގޮވާ. އޭރަކުން އަޅައެއް ނުލާނެ.\nކަލޭމެން ތި ދީނީ ސަކަ ރާތް ޖަހާވަ ރަށް ވު ރެ ރާއްޖެ ކުޑަ. ޜައްކާވޭ އަފްގާނަށް\nމެއި 9, 2021 14:16\nކަލެޔަކަށް ނޫން އެނގޭނީ އޭނާ ރައްކާ ވާންވީ ތަނެއް. ކަލޭ ޖެހޭނީ މިތާ އިސްލާމް ދީން އޮތީމަ ދެފައި ފިއްތައިން ހުންނަން\nމެއި 9, 2021 13:29\nބާ ރަށު ސުޖާއު އަޢީ ވައްޑެވެސްތީ ބިމުން މަތީގަ ހިގަންއުލޭމީހުން\nމެއި 9, 2021 13:34\nވެރިއަކަށް ހުރި މީހާއަށް ގައުމުގެ އެއްވެސް ކަމެއް ހަމައަކަށް އެޅުވުމުގެ ގާބިލުކަން ނެތުމުގެ ނަތީޖާއަކީ މީ. މިފާއިތުވީ ދެތިން އަހަރުތެރޭ މުޅި ގައުމު މިވަނީ ފިތުނައިގެ އަލިފާން ރޯވެފަ. މި ނިއްވާލާކަށް އެފަކީރަކަށް ނުމެއެނގޭ. ކިހާ ދެރަ ކަމެއް.\nމެއި 9, 2021 22:42\nތިޔަކަމަކާ ބުނާނެ އެއޗެއް ނޭނގޭ ތިޔަކަހަލަ ކަނތަކަށް ވާހަކަ ދެއްކޭނީ ދީނީ އިލްމުވެރިންނައް އެހެނަސް ދެރަކަމަކީ ލާރިދިންވަރަކުން ދޭމީހާ ރުހޭކަހަލަ ރައުޔު ނެރެދޭ އިލްމުވެރިން ތިބުން އެހެންވެ އަހަރެމެންކަހަލަ ގަމާރުން ތިބެން މިޖެހެނީ ވާނުވާގަ


ބޮޑުވަޒީރަކަށް ވާން ބޭނުންކަމަށް ބުނެ ރައީސް ނަޝީދުގެ މެސެޖެއް ރައީސް ސޯލިހަށް! | Sangu News\nބޮޑުވަޒީރަކަށް ވާން ބޭނުންކަމަށް ބުނެ ރައީސް ނަޝީދުގެ މެސެޖެއް ރައީސް ސޯލިހަށް!\n19 އޭޕްރިލް 2021 - 02:01\nރާއްޖޭގެ ވެރިކަން ހިންގުމުގެ ނިޒާމު، ބަރުލަމާނީ ނިޒާމަކަށް ބަދަލުކޮށް، ބޮޑުވަޒީރަށް ވެވަޑައިގަންނަވަން ބޭނުންފުޅުވާ ކަމަށް ވިދާޅުވެ ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު، ރައީސް އިބްރާހިމް މުހައްމަދު ސޯލިހަށް ސިޓީއެެއް ހުށަހަޅުއްވައިފި އެވެ.\nރައީސް ސޯލިހުއަށް އެ މެސެޖު ރައީސް ނަޝީދު ފޮނުއްވާފައި ވަނީ އާދީއްތަ ދުވަހުގެ ހަވީރުގެ ވަގުތެއްގައި ކަމަށް މައުލޫމާތު ލިބެ އެވެ.\nއެ މެސެޖުގައި ރައީސް ނަޝީދު ވަނީ، ބޮޑު ވަޒީރެއްގެ ހައިސިޔަތުން ގައުމުގެ ވެރިކަންކޮށް، ހިންގުމުގެ މަސައްކަތުގައި އުޅުމަށް ބެނުންފުޅުވާކަމަށް ވިދާޅުވެފަ އެވެ. އަދި އެކަމާއި ބެހޭ މަޝްވަރާތައް ރައީސާއި ވީހާވެސް އަވަހަށް ކުރަން ވަނީ އެދިވަޑައިގެންފަ އެވެ.\nރައީސް ނަޝީދު ވިދާޅުވީ އަމާޒަކީ، 2023 ގައި ވެރިކަމުގެ ނިޒާމު ބަރުލަމާނީ ނިޒާމަކަށް ބަދަލު ކުރުން ކަމަށެވެ.\nއެނގިފައިވާގޮތުން ރައީސް ސޯލިހުއަށް ފޮނުވި މެސެޖު، ކެބިނެޓުގައި ހިމެނޭ ބައެއް ވަޒީރުންނާއި ރައީސް ނަޝީދާއި އަރިސް ރައްޔިތުންގެ މަޖިލީހުގެ އެމްޑީޕީ މެމްބަރުންނަށް ފޮނުއްވާފައިވެއެވެ.\nރައީސް ނަޝީދަކީ ފެށުނީއްސުރެ، ބަރުލަމާނީ ނިޒާމަކަށް ތާއީދު ކުރައްވާ ބޭފުޅެކެވެ. އަދި މީގެ ކުރިން ވެސް އެކި ނޫސްވެރިންގެ ބައްދަލުވުންތަކާއި އަދި އެ ނޫންވެސް ހަރަކާތްތަކުގައި ރާއްޖެއާއި އެންމެ ގުޅޭ ނިޒާމަކީ ބަރުލަމާނީ ނިޒާމެއްގެ ގޮތުގައި ފާހަގަކޮށް ރައީސް ނަޝީދު ވާހަކަ ދައްކަވާފައިވެއެވެ.\nރައީސް އިބްރާހިމް މުހައްމަދު ސޯލިހް ވެރިކަމަށް ވަޑައިގެންފިނަމަ، އިންތިހާބު ކުރާނީ އިންތިގާލީ ވެރިކަމެއްކަމަށް ރިޔާސީ އިންތިހާބުގެ ދުވަސްވަރު ވާހަކަ ދެކެވެނުވެ. އަދި އެއަށްފަހު ރާއްޖޭގެ ވެރިކަމުގެ ނިޒާމު ބަދަލު ކުރާނެކަމުގެ އަޑުތަކެއް ވެސް ގަދަވިއެވެ. ނަމަވެސް އޭގެ ފަހުން ރައީސް ނަޝީދު ފިޔަވާ އިތުރު ބޭފުޅަކު، ވެރިކަމުގެ ނިޒާމު ބަދަލު ކުރުމާއި ގުޅޭގޮތުން ވާހަކަ ނުދައްކަވައެވެ.\nމީގެ ކުރިން "އާސްކް ސްޕީކާ" ގެ ނަމުގައި ރައީސް ނަޝީދާއި އެކު ކުރިޔަށް ގެންދިޔަ ކިއު އެންޑް އޭއެއްގައި ރައީސް ނަޝީދު ވިދާޅުވެފައިވަނީ އެމަނިކުފާނަށް އެއްގޮތަކަށް ވެސް ރިޔާސީ ނިޒާމު ކަމު ނުދާ ކަމަށެވެ. އަދި އެމަނިކުފާނަކީ އެއް އިރެއްގައި ވެސް ރިޔާސީ ނިޒާމަކަށް ތާއީދު ކުރި މީހެއް ނޫން ކަމަށާއި، މުޖްތަމައުއަށް ހަމަޖެހުން ގެނެސް، ގައުމެއް ހިންގުމުގައި ރިޔާސީ ބިޒާމެއް ބޭނުން ކުރެވިދާނެކަމަށް ގަބޫލު ނުކުރައްވާކަމަށެވެ.\nރައީސް އޮފީހުގައި ބޭއްވި ނޫސްވެރިންގެ ބައްދަލުވުމެއްގައި، ވެރިކަން ހިންގުމުގެ ނިޒާމާއި ގުޅޭގޮތުން ސުވާލު ކުރުމުން ރައީސް އިބްރާހިމް މުހައްމަދު ސޯލިހް ވިދާޅުވެފައިވަނީ ވެރިކަމުގެ ނިޒާމް ބަދަލުކުރުމާ މެދު ވިސްނެވުމަށް ވުރެން މުހިއްމު ކަންކަން އެމަނިކުފާނު ކުރައްވަން ޖެހިވަޑައިގެންފައި އެބަހުރި ކަމަށެވެ. އަދި އިސްކަން ދެއްވަނީ ފަސް އަހަރަށް ވެވަޑައިގަތް ވައުދުތައް ފުއްދަން ކަމަށް ވިދާޅުވި އެވެ.\n0%ވަރަށް ގަދަ 0%ވަރަށް ގަޔާވޭ 0%ބޮޑު ޖޯކެއް 50%ހައިރާންވެއްޖެ 0%ވަރަށް ދެރަ 50%ރުޅިގަދަ ވަނީ\nއަމައްޔާތް؟ އަމިއްލަ އެދުމުން ފޯވެފަ ހުރި މީހެއްތީ ދޯ؟


Councilge idhaaraa ah 1 CCTV camera system supplykoh install kohdheyne faraatheh hoadhumah\nކައުންސިލްގެ އިދާރާއަށް 01 ސީސީ ޓީވީ ކެމެރާ ސިސްޓަމް ސަޕްލައިކޮށް އިންސްޓޯލްކޮށްދޭނެ ފަރާތެއް ހޯދުމަށް\nމި އިދާރާއަށް 01 ސީސީ ޓީވީ ކެމެރާ ސިސްޓަމް ސަޕްލައިކޮށް އިންސްޓޯލްކޮށްދޭނެ ފަރާތެއް ހޯދަން ބޭނުންވެއެވެ.\nވީމާ މިކަމަށް ޝައުގުވެރިވެލައްވާ ފަރާތްތަކުން މިކަމަށްއެދި ބިޑް ހުށަހެޅުއްވުންއެދެމެވެ. މިކަމަށް އެދި ހުށަހަޅާ ބިޑް ޑޮކިއުމަންޓް 11 ޖުލައި 2019 ވާ ބުރާސްފަތި ދުވަހުގެ ހެނދުނު 11:00ން ފެށިގެން 17 ޖުލައި 2019 ވާ ބުދަ ދުވަހުގެ މެންދުރު 12:00އާއި ހަމަޔަށް އައްޑޫސިޓީ ކައުންސިލްގެ އިދާރާއިން އަދި އަވަށު އޮފީސްތަކުން ގަންނަން ލިބެން ހުންނާނެއެވެ. ބިޑް ޑޮކިއުމެންޓެއްގެ އަގަކީ 300.00ރުފިޔާ އެވެ.\nމި ބީލަމާއި ގުޅޭ މަޢުލޫމާތު ސެޝަނެއް 18 ޖުލައި 2019 ވާ ބުރާސްފަތި ދުވަހުގެ 13:00ގައި ކައުންސިލް އިދާރާގެ ކޮންފަރެންސް ހޯލުގައި އޮންނާނެއެވެ. ބީލަންތައް ބަލައިގަތުމާއި، އަދި ބީލަންހުޅުވުން އޮންނާނީ 22 ޖުލައި 2019 ވާ ހޯމަ ދުވަހުގެ 13:00ގައި ކައުންސިލްގެ އިދާރާގެ ހޯލުގައެވެ.\nއަދި ބީލަމާއި ގުޅިގެން މައުލޫމާތެއް ސާފުކުރައްވަން ބޭނުންވާނަމަ 11 ޖުލައި 2019 ވާ ބުރާސްފަތި ދުވަހުން ފެށިގެން 18 ޖުލައި 2019 ވާ ބުރާސްފަތި ދުވަހުގެ 12:00 އާއި ދެމެދު ތިރީގައިވާ އެޑްރެހަށް މެއިލްކޮށްދެއްވުން އެދެމެވެ. މި މެއިލްއަށް ފޮނުވޭ ސުވާލުތަކުގެ ޖަވާބު، 21 ޖުލައި 2019 ވާ އާދީއްތަ ދުވަހުގެ 14:00 ގެ ކުރިން، ބިޑް ބައްލަވައިގެންނެވި ހުރިހާ ފަރާތްތަކުގެ މެއިލްއަށް ފޮނުވޭނެއެވެ.\n07 ޒުލްގައިދާ 1440\nސުންގަޑި: 2019-07-17 12:00:00


Syria ge Foreign Minister avahaaravehje | Jazeera\tސީރިޔާގެ ފޮރިން މިނިސްޓަރު އަވަހާރަވެއްޖެ - Jazeera\nސީރިޔާގެ ފޮރިން މިނިސްޓަރު އަވަހާރަވެއްޖެ\nމުޙައްމަދު އަފްޒަލް November 16, 2020 80 views0\nބައްޝާރު އަލް އައްސަދުގެ ސަރުކާރު އެންމެ ފާޅުގައި ދިފާއުކުރުމަށް ބޭރު ދުނިޔޭގައި މަސައްކަތްކުރައްވާ، އެ ގައުމުގެ ފޮރިން މިނިސްޓަރު ވަލިދް އަލް މޮއަލެމް އަވަހާރަވެއްޖެއެވެ.\nއޭނާ އަވަހާރަވިކަން އެ ގަައުމުގެ ދައުލަތުގެ ޓީވީއިން ވަނީ ކަޝަވަރުކޮށްދީފައެވެ. އެހެންނަމަވެސް، އަވަހާރަވީ ކިހިނެއްކަމެއް ދައުލަތުގެ މީޑިއާއިން ހާމަކޮށްފައެއް ނުވެއެވެ. އަލްޖަޒީރާ ނޫހުން ރިޕޯޓުކޮށްފައިވާ ގޮތުގައި، 79 އަހަރުގެ ފޮރިން މިނިސްޓަރު ހިތުގެ އާލާސްކަންފުޅާ ފަރުވާ ހޯއްދަވާތާ ގިނަ ދުވަސްތަކެއް ވެއްޖެއެވެ.\nއަލް މޮއަލެމް ފޮރިން މިނިސްޓަރުގެ މަގާމަށް އައްޔަންކުރެވުނީ 2006 ވަނަ އަހަރުއެވެ. އޭގެ ކުރިން ބޮޑުވަޒީރުގެ ނައިބުކަމުގެ މަގާމުވެސް އެ މަނިކުފާނު އަދާކުރެއްވިއެވެ. އަލް މޮއަލެމް އަކީ ސީރިޔާގެ 10 އަހަރުވީ ދާހިލީ ހަނގުރާމައިގެ ސަބަބުން ބޭރު ދުނިޔެއާ ނުތަނަވަސްކަން އުފެދިފައިވާ ދަނޑިވަޅެއްގައި، އެ ގައުމުގެ ދިފާއުގައި ބޭރު ދުނިޔޭގައި ވަކާލާތުކުރާ އެންމެ އިސް ބޭފުޅާއެވެ. އެގޮތުން 2014ވަނަ އަހަރު ސުވިޒަލޭންޑުގައި ބޭއްވުނު 'ޕީސް ޓޯކްސް'ގައިވެސް ސަރުކާރުގެ ފަރާތުން ވަކާލާތުކުރީ އަލް މޮއަލެމްއެވެ.\nއަލް މޮއަލެމް އަވަހާރަވުމާއި ގުޅިގެން އަދި ފޮރިން މިނިސްޓަރުގެ މަގާމަށް އިތުރު ބޭފުޅަކު އައްޔަންކޮށްފައެއް ނުވެއެވެ. ބޭރުގެ މީޑިއާތަކުން ރިޕޯޓްކުރާ ގޮތުގައި، އެ މަގާމަށް އައްޔަންކުރާނީ އަލް މޮއަލެމްގެ ނައިބެއްގެ ގޮތުގައި މަސައްކަތްކުރަމުން ދިޔަ ފައިސަލް މެކްދާދްއެވެ.


Ekuverin Nufennahai Hindhaku Ufaleh Neiy - Raaif - Vaguthu\nއެކުވެރިން ނުފެންނަހައި ހިނދަކު އުފަލެއް ނެތް - ރާއިފް\n4 އަހަރު ކުރިން ( އޭޕްރީލް 22, 2018 )\n(އައްޑޫސިޓީ، ހިތަދޫ) ފަތިހު ހޭލައިގެން އާދައިގެމަތިން ފުޓުބޯޅަ ކުޅެން ދިއުމަށްފަހު، ތިން އެކުވެރިން އެކުގައި ދިޔައީ މޫދަށް އެރިލާށެވެ. ދުވަސްވަރަކީ މޫސުން ގޯސް ދުވަސް ވަރަކަށް ވިއެއްކަމަކު ޢާންމުކޮށްވެސް މޫސުން ގޯސް ދުވަސްތައް ފެނިފައި ވުމުން އެކަމާއި މާބޮޑު ޚިޔާލެއް ނުކުރެވުނީއެވެ. އެހެނަސް އެކަން ހިތަށް ގެނެވުނީ ބިޔަ ރާޅުތަކެއްގެ ތެރެއަށް ދަމައިގަތް އެ ބިރުވެރި ވަގުތުގައެވެ. ނަމަވެސް އޭރު މާ ލަސްވެއްޖެއެވެ.\nސަލާމަތް ވެވޭތޯ ތިން ކުދިންވެސް މަސައްކަތްކުރިއެވެ. ނަމަވެސް ގަދަ ކަނޑެއްގެ ގަދަފަދަ އޮއި އެކަމަށް ހުރަހަކަށްވީ ހީވެސް ނުކުރާފަދަ ގޮތަކަށެވެ. އައްޑޫސިޓީ ހިތަދޫއިން އިއްޔެ މޫދަށް އެރި އުޅެނިކޮށް ގެއްލުނު ތިންކުދިންގެ ތެރެއިން، ސަލާމަތްވި ރާއިފް އަލީ އަށްވެސް، މީހެއްގެ އެހީތެރިކަން ލިބުމުން، "ކިރިޔާ އާދެވުނީ"އެވެ.\nއެދުވަހުގެ ބިރުވެރި ހާދިސާ "ވަގުތު" އާއި ހިއްސާކުރަމުން އުމުރުން 16 އަހަރުގެ ރާއިފް ބުނެފައިވަނީ، ދުވަހަކުވެސް އެފަދަ ދުވަހެއް ނުދެކޭ ކަމަށެވެ. އަދި އެ ދުވަސް، ދުވަހަކުވެސް ހަނދާނުން ފޮހެވިގެން ނުދާނެކަމަށް އޭނާ ބުންޏެވެ.\nރާއިފް ކިޔައިދިން ގޮތުގައި އެ ދުވަހު މެންދުރު 11:30 ހާއިރު ތިން ރަހުމަތްތެރިން މޫދަށް ދިއުމަށް ހިތަދޫ ފުއްޓަރު ފަރާތް، ނުވަތަ ހިތަދޫ މީހުން ބުނާ ގޮތުން ނަމަ، "ކަޅިބިތް" ފަރާތަށް ދިޔައިރު ކަނޑު އެއްވެސް ވަރަކަށް ގަދައެއް ނޫނެވެ. އޭރު ދިޔަވަރު އޮތީ ވަރަށް ރީއްޗަށް ކަމަށާއި ރާޅުވެސް އޭރުގައި ބޮޑު ނޫންކަމަށް އޭނާ ބުންޏެވެ.\n"ފުރަތަމަ ދިޔައިރު ވަރަށް ކަނޑު މަޑުކޮށް އޮތީ. ހީވެސްނުވޭ ކަނޑު ގަދަވެ މޫސުން ގޯސްވެދާނެހެން. އެހާވެސް ރީއްޗަށް އޮތީ. ކުރިންވެސް ގޮސް އުޅެން ކުޅެ ނިންމާފައި މޫދަށް އެރިލަން. އެގޮތުގެ މަތިން އެދުވަހުވެސް ދިޔައީ. ކުޅެން އެހެން ކުދިންވެސް ދިޔަ. އެކަމަކު މޫދަށް ދާން ނިންމީ އަޅުގަނޑުމެން ތިން މީހުން އެކަނި،" ރާއިފް ކިޔައިދިނެވެ.\nހެނދުނުން ފެށިގެން ރަހުމަތްތެރީންނާއި އެކު ފުޓުބޯޅަ ކުޅެން އުޅުމަށްފަހު، ވަރުބަލިކަން ފިލުވާލައި ފިނިކޮށްލުމަށް މޫދަށް އެރިލާފައި ނޫނީ ނުދާން ތިން އެކުވެރިންވެސް ބޭނުންވީއެވެ. ރާއިފް ބުނިގޮތުގައި މޫދުގައި ތިން ކުދިންވެސް ތިބީ ކައިރީގައި ފެންނަ ހިސާބުގައެވެ. އަދި އެކަކު އަނެކަކާއި ވާހަކަ ދައްކައި ސަމާސާވެސްކޮށް ހެދި ކަމަށް އޭނާ ބުންޏެވެ. ނަމަވެސް، ވަގުތުކޮޅެއްގެ އެ އުފާވެރިކަމަށް ނިމުމެއް އައީ ކުއްލިއަކަށް ނެގި ބިޔަ ރާޅެއްގެ ސަބަބުން ކަމަށް އޭނާ ބުންޏެވެ.\nރާޅު ބޮޑުވެ ކަނޑު ގަދަވާން ފެށުމުން އެއްގަމަށް ދިއުމަށް ތިން އެކުވެރިންވެސް މިސްރާބު ޖެހި ކަމަށް ރާއިފް ބުނެއެވެ. އެންމެ ކުރީގައި ހުރީ އޭނާއެވެ. ހަމަ ގައިމުގެސް ފަހަތުން އެކުވެރިން އޭރު އަންނަކަން އޭނާއަށް އެނގެއެވެ. ނަމަވެސް އަނެއްކައި ނެގި ބިޔަ ރާޅެއްގައި ތިން ކުދިންވެސް ދުރަށް ބެހިގެން ދިޔައީއެވެ. ފަތަން މަސައްކަތްކުރި ނަމަވެސް އޮއި ބާރުކަމުން ކުރިއަކަށް ނުދެވެއެވެ. އަދި ރަނގަޅަކަށް ޙަރަކާތެއްވެސް ނުކުރެވެއެވެ.\nމިގޮތުގައި އިރުތަކެއްވެ ވަރުބަލި ވެފައި ވަނިކޮށް މީހަކު އޭނާގެ އަތުގައި ހިފައި ދަމައިގަތްކަން އޭނާއަށް އެނގެއެވެ. އެއީ ހިތަދޫ ބޭރުމަތި އަވަށު، ބުލޫ ރޯޒް ހަސަން ދީދީ އެވެ. އޭނާއަށް އެވަގުތުގެ ބިރުވެރިކަން ތަސައްވުރު ކުރެވިގެން އެއްގަމުގައި ހުރެފައި ބާރަށް ދުވެފައި ގޮސް އެންމެ ފުރަތަމަ އަތު ޖެހުނީ ރާއިފްއެވެ. އޭރު ފަހަތުގައި ރާއިފްގެ ގެ އެކުވެރިން ކަމުގައިވާ ހިތަދޫ ޗަނބޭލީގޭ، އަލީ ފަހުމީ އާއި ޓޮޕާޒް، މަޔާމީން އަލީ ތިބިތަން އޭނާ ދެކުނެވެ. ނަމަވެސް ނެގި ބިޔަ ރާޅަކާއި އެކު އެކުދިން ދަމައިގަތީ ބޭރަށެވެ. ރާއިފް އެއްގަމަށް ގެންގޮސްދިނުމަށްފަހު ބަލައިލިއިރު ދެން ތިބި ދެކުދިން ފެންނާކަށްވެސް ނެތެވެ.\nމި ބިރުވެރި ހާދިސާ ހިނގިތާ އެއް ދުވަސް ވެފައިވާއިރު، އަލީ އާއި މަޔާމީން އަދި ނުފެނެއެވެ. ސިފައިންނާއި ފުލުހުންނާއި ސަރުކާރު މުވައްސަސާތަކާއި ޢާންމުންގެ ގިނަ ބަޔަކުވެސް ދަނީ އެކުދިން ހޯދުމުގެ މަސައްކަތުގައި ޙަރަކާތްތެރިވަމުންނެވެ. ނަމަވެސް އެކަން އަދި ވަނީ ކާމިޔާބުވާގޮތް ނުވެފައެވެ. ގެއްލުނު ދެކުދިން ހޯދުމުގެ މަސައްކަތުގެ ތެރެއިން މިހާތަނަށް ތިން ނޯޓިކަލް މޭލުގެ ކަނޑުގެ ސަރަހައްދެއް ވަނީ ބަލައި ހޯދާފައެވެ. އެހެނަސް ހާދިސާ ހިނގި ވަގުތުން ފެށިގެން މިވަގުތާއި ހަމައަށް، މި މަސައްކަތްކުރާ ފަރާތްތަކުން ހިއްވަރު އެލުވައިނުލައެވެ.\nހޮނިހިރު ދުވަހު ހިނގި މި ނުރައްކާތެރި ހާދިސާއަށްފަހު ގާތަކުގައި ޖެހި މޭމަތިން ބައެއް ތަންތަން މަށައިގެން ގޮސްފައި ހުރުން ފިޔަވައި ރާއިފްއަށް މާބޮޑު އަނިޔާއެއް ނުލިބި ސަލާމަތްވީ ނަމަވެސް، އޭނާ އާއި އާއިލާގެ މެމްބަރުން ތިބީ އުފަލުންނެއް ނޫނެވެ. ރާއިފްގެ ދެ ރަހުމަތްތެރިން އަދިވެސް ފެނިފައި ނުވާތީ އެންމެންވެސް ތިބީ ހާސްވެ އިންތިހާއަށް ދެރަވެފައެވެ. ރާއިފްގެ އެކުވެރިންނަކީ އޭނާއާއިއެކު ގެއަށްގޮސް އުޅޭ ކުދިންތަކަށްވުމުން އާއިލާއިން ދެކެނީ އެވެސް ގާތްތިމާގެ ކުދިންގެ ގޮތުގައެވެ. އެފަރާތްތަކާއި ހުރިހާ ދިވެހިންގެ ވެސް ދުޢާއަކީ، ހެޔޮ ޙާލުގައި ތިއްބައި އަވަހަށް އަލީ އާއި މަޔާމީން ފެނުމެވެ.\n"ސަލާމަތްވުމުން ޝުކުރު ކުރަން. އެކަމަކު އެކުވެރިން ނުފެންނާތީ އުފަލެއް ނުވޭ. ވަރަށް ދެރަވޭ. އެ ޚަބަރު ލިބުމުން ވީގޮތެއްވެސް ނޭނގޭ. އަދިވެސް އުންމީދަކީ އެކުވެރިން ހެޔޮ ޙާލުގައި ތިއްބައި ފެނުން،" އަސަރާއިއެކު ރާއިފް ބުނެލިއެވެ.\nއޭޕްރީލް 22, 2018 23:04\nއޭޕްރީލް 23, 2018 08:46\nރޮވިއްޖެ، އިންޝާﷲ އެދެކުދިން ހެޔޮޙާލުގައި ފެނުމަކީ ﷲގެ ތަޤުދީރު\nއޭޕްރީލް 23, 2018 10:44\nއާމީން.އިންޝާﷲ އިރާދުކުރެއްވިއްޔާ ހެޔޮހާލުގާ ފެންނާނެ........!\nއޭޕްރީލް 23, 2018 11:00\nއޭޕްރީލް 23, 2018 10:48\nއާމީން....އިންޝާﷲ އިރާދުކުރެއްވިއްޔާ ހެޔޮހާލުގާ ފެންނާނެ\nއޭޕްރީލް 23, 2018 10:56\nޙަސަން ދީދީގެ ވިސްނުންތެރިކަމާއި ކުރި މަސައްކަތަށް ޝުކުރުވެރިވަން. އެދެކުދަިން ހެޔޮ ހާލުން ފެނުމަށް އެދެން.\nއޭޕްރީލް 23, 2018 12:00\nއާމީން....އިންޝާﷲ އިރާދުކުރެއްވިއްޔާ ހެޔޮހާލުގާ ފެންނާނެ...\nއޭޕްރީލް 23, 2018 15:44\nﷲ އިރާދަކުރެއްވިއްޔާ ފެނިދާނެ


ކުޑަކުއްޖަކު މާމައާ ހަވާލުކުރަން އުޅުމުން ހުރަސްއަޅައިފި – Dhen.mv\nކުޑަކުއްޖަކު މާމައާ ހަވާލުކުރަން އުޅުމުން ހުރަސްއަޅައިފި\nކޯޓު އަމުރެއްގެ ދަށުން ތ. ތިމަރަފުށީގައި ކުޑަކުއްޖަކު މާމައާ ހަވާލުކުރަން އުޅުމުން ބަޔަކު ފުލުހުންނަށް ހުރަސްއަޅައިފި އެވެ.\nފުލުހުން ބުނީ މިމަހުގެ ދެވަނަ ދުވަހު ތިމަރަފުށީ ކޯޓުން ފުލުހުންނަށް ނެރެފައިވާ ކޯޓު އަމުރެއްގައި ކުޑަ ކުއްޖެއްގެ މާމަ އާއި އެ ކުއްޖާ ހަވާލުކުރުމަށާއި އަދި އެކުއްޖާ ގެންދިއުމުގައި އެކަމަށް އެއްވެސް ބަޔަކު ހުރަސް އަޅާނަމަ ހުއްޓުވުމަށް އަދި އެކޯޓު އަމުރު އިއްޔެ މެންދުރުފަހު 2:00ގެ ކުރިން ތަންފީޒު ކުރުމަށް އަންގާފައިވާ ކަމަށެވެ.\nމި އަމުރާއި ގުޅިގެން ކުއްޖާގެ މާމަ ހެނދުނު އެ ކުއްޖާއާ ހަވާލުވުމަށް އައިރު ކުއްޖާ ސުކޫލުގައި ހުރުމުން ސުކޫލު ނިމުމުން 12:30 ހާއިރު ކުއްޖާ ގޮވައިގެން ޕޮލިސް ސްޓޭޝަނަށް ހާޒިރުވުމަށް އެކުއްޖާގެ ބައްޕައަށް އެންގި ކަމަށެވެ. ނަމަވެސް ކުއްޖާ ހުން އައިސްފައިވާތީ ސުކޫލު ނިމުމުން ކުއްޖާގެ ބައްޕަ އޭނާ ގޮވައިގެން މ. މުލަކު ހޮސްޕިޓަލަށް ގެންގޮސް އެޑްމިޓް ކޮށްފައިވާ ކަމަށް ފުލުހުން މައުލޫމާތުދެ އެވެ.\nއަދި ކުއްޖާގެ ހާލަތު އެނގޭނީ ލޭގެ ޓެސްޓު ހަދާ، ނަތީޖާ ލިބުމުން ކަމަށް ޑޮކްޓަރާ ހަވާލާދީ ބައްޕަ ބުނެފައިވާ ކަމަށާއި އެހެންކަމުން ކޯޓު އަމުރުގެ މުއްދަތު ހަމަވުމުގެ ކުރިން ކުއްޖާގެ މާމާ ހޮސްޕިޓަލަށް ގެންގޮސް ލިޔުމުން އެކުއްޖާ މާމައާ ހަވާލުކޮށްފައިވާ ކަމަށްވެސް ފުލުހުން ބުންޏެވެ.\nފުލުހުން އިތުރަށް ބުނީ ކުއްޖާގެ ހާލަތު ރަނގަޅު ކަމަށް ބުނެ ކުއްޖާ ދޫކޮށްލިއިރު ހޮސްޕިޓަލް ކައިރިއަށް ގިނަ އަންހެނުން ހިމެނޭ ގޮތަށް ގިނަ އަދަދެއްގެ ރައްޔިތުން އެއްވެ ކޯޓު އަމުރު ތަންފީޒުކުރުމަށް ހުރަސްއަޅާފައިވާ ކަމަށެވެ. މިކަމާ ގުޅިގެން ކުއްޖާ އާއި ކުއްޖާގެ މާމަގެ ސަލާމަތައްޓަކައި ރައްކާތެރިކަން ކަށަވަރުކޮށްދިނުމުގެ ގޮތުން އެތަނަށް އެއްވެ ތިބި މީހުންނަށާއި އަދި ކުއްޖާގެ ބައްޕައަށް ނަސޭހަތްތެރިވެފައިވާނެ ކަމަށްވެސް ފުލުހުން މައުލޫމާތުދެ އެވެ. ނަމަވެސް އެމީހުން އެކަމަށް ހުރަސް އަޅާފައިވާ ކަން ފުލުހުން ވަނީ ފާހަގަކޮށްފަ އެވެ.\nއެހެންކަމުން ހޮސްޕިޓަލުގެ އެމްބިއުލާންސްގައި ކުއްޖާ ގޮވައިގެން ބަނދަރަށް ދިއުމަށް މަސައްކަތް ކުރުމުންވެސް ރައްޔިތުންގެ ބަޔަކު އެމްބިއުލާންސާށް ނުދެވޭގޮތަށް ބިންމަތީގައި އޮށޯވެ ހުރަސް އަޅާފައިވާ ކަމަށެވެ.\n"އެހެންކަމުން ރައްޔިތުންނާއި ކުއްޖާގެ ސަލާމަތައް ބަލާފައި ފުލުހުން ވަނީ ކުއްޖާ އާއި ކުއްޖާގެ މާމަ ގޮވައިގެން ހޮސްޕިޓަލުން ފައިމަގުގައި ޕޮލިސް ލޯންޗާ ހަމައަށް ގެންގޮސްފައި" ފުލުހުން ބުންޏެވެ.\nފުލުހުން ބުނީ ކުއްޖާ ގޮވައިގެން މަގުމަތީގައި ގެންދިޔައިރު ބާރުގެ ބޭނުން ކޮށްފައި ނުވިނަމަވެސް އަންހެނަކު ކުއްޖާގެ މާމަގެ ބުރުގާގައި ހިފައިގެން އުޅެނިކޮށް މަގުމައްޗަށް ވެއްޓުނު ކަމަށެވެ.\nއަދި ތިމަރަފުށި ކޯޓުން ނެރެފައިވާ ކޯޓު އަމުރު އިއްޔެ ތަންފީޒު ކުރުމުގައި ގިނަ ގޮންޖެހުންތަކަކާއި އެކުގައިވެސް ގަޑިއަށް އެކޯޓު އަމުރު ތަންފީޒުކޮށްފައިވާ ކަމަށް ފުލުހުން ބުނެއެވެ.


ކޯވިޑް-19ގައި އިތުރުު ދިވެއްސަކު ނިޔާވެއްޖެ ކޯވިޑް-19ގައި އިތުރުު ދިވެއްސަކު ނިޔާވެއްޖެ\nކޯވިޑް-19ގައި އިތުރުު ދިވެއްސަކު ނިޔާވެއްޖެ\nކޯވިޑް-19އަށް ޕޮޒިޓިވް ވާ މީހުންނަށް ފަރުވާ ދިނުމަށް ސަރުކާރުން ހުޅުމާލޭގައި އަޅާފައިވާ، މެޑިކަލް ފެސިލިޓީ- ފޮޓޯ: އަލީ ނަސީރު / ޕީއެސްއެމްނިއުސް\nކޯވިޑް-19 ޖެހުނު އިތުރު ދިވެއްސަކު ނިޔާވެއްޖެއެވެ. އެޗްޕީއޭއިން ވިދާޅުވީ ނިޔާވެފައިވަނީ ޢުމުރުން 80 އަހަރުގެ ދިވެހި ފިރިހެނެއްކަމަށެވެ. މި މީހާ ނިޔާވެފައިވަނީ ހުޅުމާލެ މެޑިކަލް ފެސިލިޓީގައި ފަރުވާދެމުން ދަނިކޮށެވެ. މި މީހާ ނިޔާވެފައިވަނީ މިއަދު މެންދުރު ފަހު 3:50 ހާއިރު ކަމަށް އެޗްޕީއޭއިން ވިދާޅުވެއެވެ.\nމިއަދު މަރުވި މީހާއާއިއެކު މިހާތަނަށް ރާއްޖެއިން ކޯވިޑް-19 ޖެހިގެން ނިޔާވި މީހުންގެ އަދަދު ވަނީ 37 އަށް އަރާފައެވެ. މީގެތެރޭގައި ހިމެނެނީ 30 ދިވެހިންނާއި7ބިދޭސީންނެވެ.\nމިއަދު ނިޔާވި މީހާއަކީ މި ބަލީގައި ރާއްޖެއިން މިމަހު ނިޔާވި ތިން ވަނަ މީހާއެވެ. މިމަހުގެ 17 ވަނަ ދުވަހުވެސް ހުޅުމާލޭ މެޑިކަލް ފެސިލިޓީގައި ފަރުވާދެމުންދަނިކޮށް އުމުރުން 67 އަހަރުގެ ދިވެހި ފިރިހެނަކު ވަނީ ނިޔާވެފައެވެ.\nކޯވިޑް ބަލީގެ ފުރަތަމަ ކޭސް ރާއްޖެއިން ފެނުނީ މިއަހަރުގެ މަރޗްމަހުގެ7ވަނަ ދުވަހުއެވެ. މިހާތަނަށް ރާއްޖެއިން 11،178 މިހުންވަނީ މި ބައްޔަށް ޕޮޒިޓިވްވެފައެވެ. މިވަގުތުވެސް ބައްޔަށް ފަރުވާހޯދަމުންދާ 1038 މީހުން އެބަތިއްބެވެ. އަދި ހޮސްޕިޓަލްގައި އެޑްމިޓްކޮށްގެން 43 މީހުންނަށްދަނީ ފަރުވާދެމުންނެވެ


ވެލާ ކަހަނބު ހިމާޔަތްކުރުމުގެ މުހިންމުކަން، ރާއްޖޭގެ ފަތުރުވެރިކަން އިތުރަށް ފުރިހަމަކޮށްދޭ! | Atoll News\nވެލާ ކަހަނބު ހިމާޔަތްކުރުމުގެ މުހިންމުކަން، ރާއްޖޭގެ ފަތުރުވެރިކަން އިތުރަށް ފުރިހަމަކޮށްދޭ!\nޝާއިޢުކުރީ: މުޙައްމަދު އަފްރާޙް ޖޫން 17, 2021, 12:50\nވެލާކަހަނބަކީ ފަރުގެ މާހައުލީ ނިޒާމު ރަގަޅަށް ފަންކްޝަން ކުރުމަށް ވަރަށް މުހިންމު ބާވަތެކެވެ. އެގޮތުން ވެލާއަކީ މޫދުވިނަ ގަނޑު “ބަލަހައްޓާ” ދެއެވެ.\nއެސޮރުމެން މޫދުވިނަ ކެއުމުން، މޫދުވިނަ ގަނޑު މާބޮޑަށް ހެދުމުގެ ސަބަބުން އޮއެވަރު ބަދަލުވުމާއި މޫދުވިނައިގައި އުފެދޭ ފަންގަސް ފަދަ އެއްޗެހި އެޅުމުން ރައްކާތެރިކޮއްދެއެވެ. މޫދުވިނަ އަކީ މަސް އާލާވުމަށް ވަރަށް މުހިންމު މާހައުލެއްކަމުން، މޫދުވިނަ ރަގަޅު ހާލަތެއްގައި ބޭވުމަކީ ވަރަށް މުހިންމުކަމެކެވެ.\nކަހަނބަކީ ފަރުތަކުގައި އުފެދޭ ސްޕޮންޖް ކައި އުޅޭ ބާވަތެކެވެ. ފަރުތަކުގައި ސްޕޮންޖް މާގިނަވުމަކީ އެތަންތަނުގައި މުރަކަ އުފެދުމަށް އެޅޭ ހުރަހެކެވެ. އަދި ސްޕޮންޖު މާ ގިނަވުމުން ފަރުތަކުން ކާނާހޯދާ އެހެން ބާވަތްތަކުގެ ދިރުމަށް އުދަގޫވެއެވެ. އެހެން ކަމުން ކަހަނބު ސްޕޮންޖު ކައި، ފަރުގައި ސްޕޮންޖު އާލާވާ މިންވަރު ކޮންޓްރޯލްކޮއްފައި ހުރުމަކީ ފަރުގެ މާހައުލު ރަގަޅަށް ފަންކްޝަންކުރުމަށް ވަރަށް މުހިންމު ކަމެކެވެ.\nމީގެން އިތުރުން ކަނޑުތަކުގައި ޖެލީ ފިޝްގެ އަދަދު ކޮންޓްރޯލް ކުރުމާއި ނިއުޓްރިއަންޓް ސައިކަލް ކުރުން ފަދަ މުހިންމު ރޯލުތައް ވެލާ ކަހަނބު އަދާ ކުރެއެވެ.\nވެލާ ކަހަނބަކީ ފަތުރުވެރިކަމުގެ ދާއިރާއަށްވެސް ވަރަށް މުހިންމު ބާވަތެކެވެ. 2019 ވަނަ އަހަރު ޓުއަރިޒަމް މިނިސްޓްރީން ނެރުނު ވިޒިޓަރސް ސާރވޭއިން ދައްކާ ގޮތުގައި 57 އިންސައްތަ ފަތުރުވެރިން ދިވެހިރާއްޖެ ޚިޔާރުކުރީ ކަނޑު އަޑީގެ މާހައުލު ރީތިވުމުން ނެވެ. އަދި 22 އިންސައްތަ ފަތުރުވެރިން ރާއްޖެ އައިސްފައިވަނީ ސްނޯކަލްކޮށް ފީނުމަށެވެ.\nމިފަދަ ދަތުރުތަކުގައި ވެލާކަހަނބު ފެނުމަކީ ފަތުރުވެރިންގެ ދަތުރު އިތުރަށް ފުރިހަމަކޮށްދޭނެ ކަމަކަށްވާ އިރު، ޚާއްސަކޮށް ދުނިޔެއިން ވެލާކަހަނބު ފެންނަލެއް މަދުވެފައިވާ ދަނޑިވަޅެއްގައި މިފަދަ މަންޒަރުތައް ރާއްޖެއިން ފެނުމަކީ ފަތުރުވެރިން ރާއްޖެ އައުމަށް ޝައުގުވެރިކުރުވާނެ ކަމެކެވެ.\nމީގެ އިތުރުން އަޅުގަނޑުމެން އިންސާނުން ވިސްނާލަންޖެހޭ ކަމަކީ، ދުނިޔެއަކީ ހަމައެކަނި އިންސާނުން ދިރިއުޅިމަށް ލައްވާފައިވާ ތަނެއް ނޫން ކަމާއި، އިންސާނުންގެ އިތުރުން ދުނިޔޭގައި ދިރިއުޅޭ ބާވަތްތަކަށް ވިސްނައިގެން އެފަދަ ދިރުންތަކަށް އިއާދަނުކުރެވޭ ގެއްލުން ނުދީ އެފަދަ ދިރުންތަކާއި އެކީގައި ދުނިޔޭގައި އުޅެންޖެހޭ ކަމެވެ.\nމިސަބަބަށްޓަކާވެސް ވެލާކަހަނބު ހިމާޔަތްކުރުން މުހިންމެވެ.\nވެލާ ކަހަނބު ހިމާޔަތްކުރުމަށް ކުރެވިދާނެ ކަންތައްތައް\nކަނޑަށް ޕްލާސްޓިކް އަދި ކުނި އެޅުން ހުއްޓާލުން\nގޮޑުދޮށަށް ކުނި އެޅުން ހުއްޓާލާ އެތަންތަން ސާފުކޮށް ބޭއްވުން\nވެލާ ކަހަނބާއި، އެސޮރުމެންގެ ބިސްނެގުން ހުއްޓާލުން (މިއީ ޤާނޫނީ ގޮތުންވެސް މަނާކަމެއް އަދި ޖޫރިމާ ކުރެވޭ ފަދަ ކަމެއް)\nވެލާ ކަހަނބު ހިފުމުގައި ހަރަކާތްތެރިވާ ރަހުމަތްތެރިންނާއި މީހުންނަށް ވެލާ ކަހަނބު ހިމާޔަތްކުރުމުގެ މުހިންމުކަން އަންގައިދީ އެފަދަ ކަންކަމާ ދެކޮޅަށް އަޑު އުފުއްލައި ކަމާ ބެހޭ ފަރާތްތަކަށް ރިޕޯޓުކުރުން.\nވެލާ ކަހަނބުގެ މާހަލުތަކަށް ލިބޭ ގެއްލުމާއި ދެކޮޅަށް އަޑު އުފުއްލުން\nއަނިޔާ ލިބިފައިވާ ވެލާ ކަހަނބެއް ފެނިއްޖެނަމަ ވެލާ ކަހަނބަށް ފަރުވާދޭ ތަނަކަށް ނުވަތަ އީޕީއޭއަށް އެންގުން


Dhiraaguge reethi numbertah gan nan eithah bayaku que hadaifi\nދިރާގުގެ ރީތި ނަމްބަރުތައް ގަންނަން އެތައް ބަޔަކު ކިޔޫ ހަދައިފި\nދިރާގުގެ ރީތި ނަމްބަރުތައް ގަންނަން މިއަދު ހަދާފައި އޮތް ދިގު ކިޔޫ: އެ ނަމްބަރުތައް ވިއްކާނީ މިރޭ 8:00 އަށް. -- އަވަސް ފޮޓޯ: ނަސްރުﷲ ސޯލިހު\nދިރާގުގެ ރީތި ނަމްބަރުތައް، ނޫނީ 777 ނަމްބަރުތައް ހެޔޮ އަގެއްގައި މިއަދު ވިއްކަން ފެށުމާ އެކު އެ ނަމްބަރުތައް ގަންނަން އެތައް ބަޔަކު ދިރާގު ކަސްޓަމާ ސާވިސް ހެޑް އޮފީސް ކައިރިއަށް ޖަމާވެއްޖެ އެެވެ.\nދިރާގުން މީގެ ކުރިން ރީތި ނަމްބަރުތައް ވިއްކަމުން އައީ، 7،000ރ. އާއި 5،000ރ. އާ ދެމެދުގެ އަގުތަކެއްގަ އެވެ. ނަމަވެސް "ދިރާގު ނަމްބަރު ފިއެސްޓާ"ގެ ނަމުގައި މިއަދު 2:00 އިން މިރޭ 8:00 އަށް ގެންދާ ޕްރޮމޯޝަންގައި 777 ނަމްބަރެއް ވިއްކަނީ 2،000ރ. އަށެވެ. އަދި ދެން ހުރި ރީތި ނަމްބަރުތައް ވިއްކަނީ އިތުރު ފީއެއް ނުނަގައި ހަމައެކަނި ސިމްގެ ލާރި ނަގާގޮތަށެވެ.\nދިރާގުގެ އޮފިޝަލަކު މިއަދު ވިދާޅުވީ 777 އިން ފެށޭ ރީތި ނަމްބަރުތައް ދޫނުކުރާތާ މިހާރު ވަރަށް ގިނަ ދުވަސްވެފައިވާ ކަމަށެވެ. އަދި އެކަމާ ގުޅިގެން މިއަދު ކުރިއަށް ގެންދާ ޕްރޮމޯޝަނަށް ގިނަ ކަސްޓަމަރުންގެ ތަރުހީބު ލިބެމުން އަންނަ ކަމަށް އޭނާ ވިދާޅުވި އެވެ. މިއީ ދިރާގުގެ ރީތި ނަމްބަރެއް ހޯދުމަށް ހުޅުވިފައި އޮތް ރަނގަޅު ފުރުސަތެއް ކަމަށް އޭނާ ވިދާޅުވި އެވެ.\nމިއަދު 1:45 އެހާކަން ހާއިރުން ފެށިގެން ދިރާގުގެ ކަސްޓަމާ ހެޑް އޮފީސް ކައިރީ ވަނީ އެ ނަމްބަރުތައް ގަންނަން ދިގު ކިޔޫއެއް ހަދައިފަ އެވެ. އެ ކިޔޫ ސަލްޓަންޕާކްގެ މައި ގޭޓަށް ވުރަށް ވެސް އެކޮޅަށް ހަދާފައި އޮތެވެ.


Midhaa gothun Male' Mayor kan kaakah?\nރާއްޖޭގައި ބޭއްވޭ އެންމެ ބޮޑު އިންތިހާބުގެ ވޯޓު ނަގަން ދެނެއް ގިނަ ދުވަހެއް ނެތެވެ. އަންނަ ހޮނިހިރު ދުވަހުގެ ހެނދުނު ވޯޓް ފޮށިތައް ބަހައްޓައި މުޅި ރާއްޖޭގައި ވޯޓް ނެގުން ކުރިއަށް ގެންދާނެ އެވެ. ލޯކަލް ކައުންސިލްތަކަށް 982 މެންބަރުން އަދި އަންހެނުންގެ ތަރައްގީއަށް މަސައްކަތް ކުރާ ކޮމެޓީތަކަށް 930 މެންބަރުން އިންތިހާބު ކުރުމަށް އެ ދުވަހު ވޯޓް ނަގާނެ އެވެ. އެއީ ޖުމްލަ 1912 މެންބަރުންނެވެ. އެއީ އަތޮޅު ކައުންސިލަރުންގެ ގޮތުގައި 18 މެންބަރުންނާއި ރަށު ކައުންސިލްތަކުގެ ރައީސުންގެ ގޮތުގައި 178 މެންބަރުންނާއި ރަށު ކައުންސިލްތަކުން އަންހެނުންނަށް ހާއްސަކުރި 370 ގޮނޑި އަދި ދެ ޖިންސަށް ހާއްސަ 370 ގޮނޑިއަށް މެންބަރުން އިންތިހާބު ކުރާނެ އެވެ. މީގެ އިތުރުން މާލެ ސިޓީގެ މޭޔަރާއެކު ސިޓީ ކައުންސިލަށް 18 މެންބަރުން އައްޑޫ ސިޓީއަށް މޭޔަރާއެކު 12 މެންބަރުން އަދި ފުވައްމުލަކާއި ކުޅުދުއްފުށި ސިޓީއަށް މޭޔަރާއެކު ހަ މެންބަރުން އިންތިހާބު ކުރާނެ އެވެ.\nކައުންސިލް އިންތިހާބުގެ ވޯޓް ނެގުން ކައިރިވަމުންދާ ވަރަކަށް ކެންޕެއިންގެ ފޯރި ވެސް މި ދަނީ ގަދަވަމުންނެވެ. ކެންޕެއިންގެ ފޯރި އެންމެ ގަދައީ މާލެ ސިޓީގަ އެވެ. ހާއްސަކޮށް މާލެ ސިޓީގެ މޭޔަރު ކަމެވެ. މުޅި މާލެ ސިޓީގެ މަގުތައް ފުރިފައިވަނީ މޭޔަރު ކަމަށް ވާދަކުރާ ކެންޑިޑޭޓުންގެ ކެންޕެއިން ޕޯސްޓަރުތަކާއި ބެނާތަކުންނެވެ. އެ ކެންޑިޑޭޓުންގެ ކެންޕެއިން ވައުދުތަކާއި އެކި ޝިއާރުތަކުންނެވެ.\nމާލޭގެ މޭޔަރު ކަމަށް ވާދަ ކުރައްވަނީ ތިން ބޭފުޅުންނެވެ. އެއީ އިދިކޮޅު ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) ގެ ޓިކެޓްގައި ވާދަކުރައްވާ ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު އާއި މޯލްޑިވިއަން ޑިމޮކްރަޓިކް ޕާޓީ (އެމްޑީޕީ) ގެ ޓިކެޓްގައި ވާދަ ކުރައްވާ އެ ޕާޓީގެ ކުރީގެ ސެކްރެޓަރީ ޖެނެރަލް އަނަސް އަބްދުއްސައްތާރު އާއި އަމިއްލަ ގޮތުން އިންތިހާބުގައި ވާދަ ކުރައްވާ ފޭދޫ ދާއިރާގެ ކުރީގެ މަޖިލިސް މެންބަރު އަލްހާން ފަހުމީ އެވެ.\nކައުންސިލްް އިންތިހާބު ބާއްވަން ފުރަތަމަ ނިންމީ މިދިޔަ އަހަރުގެ އޭޕްރީލް މަހުގެ ހަތަރުވަނަ ދުވަހު އެވެ. ނަމަވެސް ކޮވިޑް-19 އިގެ ބަލިމަޑުކަމާއި ގުޅިގެން އިންތިހާބު ފަސް ކުރަމުން ގޮސް މި އަހަރަށް އިންތިހާބު ފަސްވީ އެވެ. އެހެންވެ މިއީ މި އިންތިހާބަށް ކެންޑިޑޭޓުންނާއި ކެންޕެއިން ޓީމުތަކުން ކެންޕެއިން ކުރާ ދެވަނަ ފަހަރެވެ.\nއިންތިހާބު އަހަރު ދުވަހަށް ފަސްވުމުން ވަރަށް ގިނަ ކެންޑިޑޭޓުން ވަނީ ނަން އަނބުރާ ނަގާފަ އެވެ. ނަން ނުނެގި ނަަމަވެސް އިންތިހާބަށް ފުރަތަމަ ކެންޕެއިން ކުރި ފޯރިއާ ޖޯޝުގައި މި ފަހަރު ކެންޕެއިން ކުރާތަން ނުފެންނަ ކެންޑިޑޭޓުން ވެސް އެބަ ތިއްބެވެ. އޭގެ ތެރެއިން އެއް ކެންޑިޑޭޓަކީ މާލޭގެ މޭޔަރު ކަމަށް ވާދަ ކުރައްވާ އަމިއްލަ ކެންޑިޑޭޓް އަލްހާން ފަހުމީ އެވެ.\nއަމިއްލަ ގޮތުން އިންތިހާބުގައި ވާދަކުރައްވާ އަލްހާން ފަހްމީ: ކެންޕެއިން ފެންނަނީ ފަނޑުކޮށް -- އަވަސް ފޮޓޯ\nވަރަށް ޒުވާން އުމުރުގައި ސިޔާސީ ދާއިރާއިން ވަރަށް ބޮޑަށް ވިދާލި އަލްހާން ފަހުމީ ވަނީ ނިމިގެންދިޔަ ރައްޔިތުންގެ މަޖިލީހުގެ އިންތިހާބުގައި ވެސް ވާދަ ކުރައްވާފަ އެވެ. އެ އިންތިހާބުގައި އަލްހާން ކުރެއްވީ ނަމޫނާ އަދި އެހާމެ ވަރުގަދަ ކެންޕެއިނެކެވެ. މުޅި ހެންވޭރުހެން އެކުވެރި ކުރުވި ކެންޕެއިނެވެ. ޒުވާނުންނާއި އަންހެނުންގެ ބޮޑު ތާއީދަކާއެކު އަލްހާން ކުރެއްވި ކެންޕެއިންގައި އިޖްތިމާއީ އެތަށް ހިދުމަތްތަކެއް ކުރިއަށް ނެރުއްވާ ކެންޕެއިންގައި ތަފާތު ދެއްކެވި އެވެ. ކައުންސިލް އިންތިހާބު ފުރަތަމަ ބާއްވަން ކަނޑައެޅި ތާރީހުގެ ކުރިން ވެސް އެފަދަ ކެންޕެއިނެއް އަލްހާން ފެއްޓެވި އެވެ. ނަމަވެސް އަލުން އިންތިހާބީ ތާރީހެއް ކަނޑައެޅި އިންތިހާބަށް ވަގުތު ކުޑަތަންވަމުންދާއިރު އަލްހާންގެ ކެންޕެއިން އޮތީ ވަރަށް ބޮޑަށް މަޑުޖެހިފަ އެވެ.\nއެހެން ކަމުން އިންތިހާބުގައި އެންމެ ވަރުގަދައަށް ކެންޕެއިންގައި އުޅުއްވަނީ މުއިއްޒު އާއި އަނަސް އެވެ. ބޮޑު ދެ ޕާޓީގެ ދެ ކެންޑިޑޭޓުންނަށް ކާމިޔާބު ހޯދާ ދިނުމަށް ދެ ފިކުރުން ވެސް ދަނީ ވަރުގަދަ ކެންޕެއިނެއް ހިންގަމުންނެވެ. ޖަލްސާތަކާއި ބައްދަލުވުންތައް އަދި ދޮރުން ދޮރަށް ހިނގުމުގެ ހަރަކާތްތައް ފޯރީގައި ކޮންމެ ދުވަހަކުހެން ކުރިއަށް ދެއެވެ. އެންޓި-ކެންޕެއިން ވެސް އެންމެ ބޮޑަށް އޮތީ އެ ދެ ކެންޑިޑޭޓުންނަށެވެ.\nއެންޓި-ކެންޕެއިން އަންނަނީ ހަމައެކަނި ޕާޓީގެ ގްރާސްރޫޓް ތެރެއަކުން ވެސް ނޫނެވެ. އެންމެ ޓޮޕް ލީޑާޝިޕުން ވެސް އެކަން އޮތީ އެގޮތުގަ އެވެ. އެންޓި-ކެންޕެއިން ކުރުމަކީ މަނާ ކަމެއް ނަމަވެސް ފާޅުގަައި އެކަން ދަނީ ހިނގަމުންނެވެ. ޕާޓީތަކުގެ އެންމެ އިސް ބޭފުޅުންނާއި ގާނޫނު ހަދާ މަޖިލީހުގެ މެންބަރުންގެ ފަރާތުން ވެސް އެކަން ފެނިގެން ދެއެވެ. ދެ ކެންޑިޑޭޓުންގެ ފަތިފުށް ނިއުޅާ ތަފާތު އެކި ތުހުމަތުތައް ކުރައްވާ އެކި ވާހަކަތައް ދަނީ ފަތުރަމުންނެވެ. ވާހަކަތައް ފެންމަތި ކުރަމުންނެވެ. އެހާ މިންވަރަށް ޕާޓީތައް ވެސް ވަނީ ޕްރެޝަރަށް ވެއްޓިފައެވެ. މޭޔަރުގެ ގޮނޑި ކާމިޔާބު ކުރުން ކޮންމެ ޕާޓީއަކަށް ވެސް އެހާ މުހިންމެވެ. އެންޓި-ކެންޕެއިން ބޮޑުވުމުގެ އެއް ސަބަބަކީ ވެސް އެއީއެވެ.\nއެމްޑީޕީގެ ފަރާތުން އިންތިހާބުގައި ވާދަ ކުރައްވާ އަނަސް އަބްދުއްސައްތާރު: ކެންޕެއިންގެ ފޯރި ވަރަށް ގަދަ -- އަވަސް ފޮޓޯ\nލޯކަލް ކައުންސިލް އިންތިހާބުގައި ކައުންސިލްތަކަށް 982 މެންބަރުން އަދި އަންހެނުންގެ ތަރައްގީއަށް މަސައްކަތް ކުރާ ކޮމެޓީތަކަށް 930 މެންބަރުން އިންތިހާބު ކުރަން ހަމަޖެހިފައިވީ ނަމަވެސް ހުރިހާ އަމާޒެއް ހުރީ މާލޭގެ މޭޔަރުގެ މަގާމަށް އިންތިހާބުވާނީ ކޮން ބޭފުޅަކަށްތޯ ބެލުމަށެވެ.\nއިންތިހާބުގެ ކެންޕެއިނަށް ހުރިހާ ކެންޑިޑޭޓުން ވެސް ވަނީ ބޮޑެތި ވައުދުތަކެއް ވެވަޑައިގެންފަ އެވެ. އެ ކެންޑިޑޭޓުން ނިސްބަތްވާ ޕާޓީތަކުގެ ލީޑަރުން ގެންދަވަނީ ވައުދުގެ ލިސްޓް ދިގު ކުރައްވާ މުޅީން އާ ވައުދުތައް ވެސް އިތުރު ކުރައްވަމުންނެވެ. މާލޭގެ ތަރައްގީއަށް ރާވާފައިވާ މުހިންމު މަޝްރޫއުތަކާއި މާލޭގެ ރައްޔިތުންނަށްޓަކައި ކޮށްދެއްވާނެ އެތައް ކަމެއް ކެންޑިޑޭޓުން ގެންދަވަނީ ވިދާޅުވަމުންނެވެ. މާލޭގެ ރައްޔިތުންނަށް ގޯތި ދިނުމުގެ ވައުދާއި މާލެ މަގުތައް ތަރައްގީ ކުރުމާއި މާލެ ހިތްފަސޭހަ ކުރުމާއި މިހެން ގޮސް ކިތަންމެ ކަމަކަށް ކެންޑިޑޭޓުން ގެންދަނީ ވައުދުވަމުންނެވެ.\nޕީޕީއެމްގެ ފަރާތުން އިންތިހާބުގައި ވާދަކުރައްވާ ކެންޑިޑޭޓް ޑރ. މުހައްމަދު މުއިއްޒު: ކެންޕެއިންގެ ފޯރި ވަރަށް ގަދަ -- އަވަސް ފޮޓޯ\nއިންތިހާބު ކައިރިވަމުންދާއިރު މާލޭގެ މޭޔަރު ކަމަށް ވާދަކުރާ ކެންޑިޑޭޓުން އެންޑޯސްކޮށް އެ ކެންޑިޑޭޓުންނަށް ތާއީދު ހޯދުމަށް އެކި ބޭފުޅުން ގެންދަވަނީ މަސައްކަތް ކުރައްވަމުންނެވެ. ސިޔާސީ ގޮތުން ފާހަގަ ކޮށްލެވޭ އެކި ބޭފުޅުން ގެންދަވަނީ މުއިއްޒު ނޫނީ އަނަސް އެންޑޯސް ކުރައްވަމުންނެވެ. މިއީވެސް މި އިންތިހާބުގައި މާލޭގެ މޭޔަރު ކަމުގެ ވާދަވެރިކަން ބޮޑުވެ އިންތިހާބުގެ ފޯކަސް މޭޔަރުގެ ގޮނޑި ކޮޅަށް ހުއްޓިފައިވާ ކަމުގެ އަލިގަދަ ހެއްކެކެވެ.\nމާލޭގެ މޭޔަރު ކަމަށް އިންތިހާބުވާނެ ބޭފުޅަކީ ކޮބައިތޯ ކުރެވޭ ސުވާލުގެ އަޑު ގަދަވެ އެކަމުގެ ޝައުގުވެރިކަން ބޮޑުވުމުގެ ސަބަބުތަކެއް ވެސް އެބަހުއްޓެވެ. މޭޔަރު ކަމަށް ކުރިމަތިލާފައިވާ ބޭފުޅުންނަށް ލިބޭ ވޯޓަކީ މިހާރު ސިޔާސީ ހާލަތު ވަރަށް ރަނގަޅަށް ތަސައްވުރު ކޮށްލެވޭނެ ކަމެވެ. އެމްޑީޕީއަށް އެ ގޮނޑި މުހިންމު އެންމެ ބޮޑު ސަބަބަކީ އަދި ޕީޕީއެމަށް އެ ގޮނޑި މުހިންމުވާ ސަބަބަކީ ވެސް އެއީއެވެ. މިހާތަނަށް މާލޭގެ މޭޔަރުކަން މުޅީން ވެސް ކުރައްވާފައި ވަނީ އެމްޑީޕީގެ މެންބަރުންނެވެ. އެ ކައުންސިލްގެ ފުރިހަމަ މެޖޯރިޓީ އަބަދުވެސް އޮންނަނީ އެ ޕާޓީއަށެވެ. އެކަން ނުވެއްޖެނަމަ އެ ބުނެދެނީ މާލޭގެ ރައްޔިތުންގެ ސިޔާސީ ފިކުރަށް އައިސްފައިވާ ބަދަލެވެ.\nނިމިދިޔަ ސަރުކާރުގައި މާލެއަށް ބޮޑެތި ބަދަލުތަކެއް ގެނެސްފައި ވެއެވެ. ތަރައްގީގެ ބޮޑެތި މަޝްރޫއުތައް ހިންގާފައިވަނީ މާލޭ ސިޓީގައެވެ. އެކަމާއި ގުޅިގެން ޕީޕީއެމްގެ ތާއީދު މާލޭގައި ބޮޑުވެފައިވާ ކަމަށް އިދިކޮޅުން ދެކެއެވެ. މިއީ އެކަން ޔަގީންކޮށްލަން އެ ޕާޓީއަށް ލިބޭނެ އެންމެ ތަނަވަސް ފުރުސަތެވެ. މާލޭގައި ކުރީ ސަަރުކާރުން ހިންގި ބޮޑެތި ޕްރޮޖެކްޓްތަކުގައި އިސްކޮށް ހުންްނެވީ އިދިކޮޅުން ނެރެފައިވާ ކެންޑިޑޭޓެވެ. އެހެންވީމަ އިންތިހާބުން ނަތީޖާ ނެރެ ކުރީ ސަރުކާރުން ކޮށްފައިވާ ކަންކަން ރައްޔިތުން ބަލައިގަންނަ ކަން ސާބިތު ކޮށްދޭން އެ ޕާޓީން އޮތީ ވަރަށް ބޭނުންވެފައެވެ.\nމިއީ މާލޭގެ މޭޔަރު ކަމަށް އިންތިހާބުވާނެ ބޭފުޅަކާމެދު ސިޔާސީ ބޮޑު ދެ ޕާޓީ އާއި މާލޭގެ ރައްޔިތުން އަދި މުޅި ރާއްޖެ ވެސް ކެތްތެރިކަމެއް ނެތި އިންތިޒާރު ކުރާ ސަބަބެވެ. އަދި މުޅި އިންތިހާބުގެ ފޯކަސް މާލޭގެ މޭޔަރުގެ ގޮނޑިއަށް ހުއްޓިފައިވާ ސަބަބެވެ.\nއެމްޑީޕީ ޕީޕީއެމް ޑރ. މުހައްމަދު މުއިއްޒު + އަލްހާން ފަހުމީ ލޯކަލް ކައުންސިލްތަކުގެ އިންތިހާބު އިދިކޮޅު ފަރާތްތައް މާލޭ ސިޓީ ކައުންސިލް


އަލްފާޟިލް މުޙައްމަދު ޒާހިރު - ޢާންމުޚިދުމަތުގެ އިނާމު - ހިތްވަރު - 1989 - The President's Office\nޢާންމުޚިދުމަތުގެ އިނާމު - ހިތްވަރު - 1989\nތިމާވެއްޓާބެހޭ ހޭލުންތެރިކަން އުފެއްދެވުމުގެ ރޮނގުން\nއަލްފާޟިލް މުޙައްމަދު ޒާހިރު\nތިމާވެށީގެ ވާހަކައަކީ، ވަރަށްފަހުން ރާއްޖޭގައި ދައްކަންފެށުނު ވާހަކައެކެވެ. ވުމާއެކު، އެކަމަށް ޝައުޤު ހުރެގެން މަސައްކަތްކުރާ ޒުވާނުންވެސް މަދެވެ. ރާއްޖޭގައި މިމަސައްކަތަށް ޝައުޤުވެރިކަމެއް ހުރެގެން އެންމެ ފުރަތަމަ މަސައްކަތް ފެށްޓި ޒުވާނުންގެ ތެރޭގައި މުޙައްމަދު ޒާހިރުވެސް ހިމެނެއެވެ.\nއޭނާގެ މަދްރަސީ ދުވަސްވަރުން ފެށިގެން ތިމާވެއްޓާބެހޭ އެކިއެކި ކަންކަމާމެދު ޚިޔާލުކުރައްވައި، އެދުވަސްވަރު އޭނާއަށް ކުރެއްވެންހުރި ފެންވަރަކުން ތަފާތު މަސައްކަތް ކުރައްވަމުން ގެންދަވާފައިވެއެވެ. އޭނާ ވިދާޅުވާގޮތުގައި އެދުވަސްވަރުވެސް އޭނާ، ރާއްޖޭގައި ހެދޭ ގަސްގަހާބެހޭ މަޢުލޫމާތު ހޯއްދަވައި، ރާއްޖޭގައި އުޅޭ ދޫނިސޫފާސޫތްޕާބެހޭ މަޢުލޫމާތު ހޯއްދަވައިހައްދަވައެވެ. އޭރު ސްކޫލްގައި ނެރޭ މަޖައްލާއަށް އެއާބެހޭގޮތުން ލިޔުއްވައިވެސް ހެއްދެވިއެވެ. އަދި މާލެކައިރީގެ މޫދާއި ކަނޑުގެ ތެރެއަށް ފީނުއްވައި، އެތާނގައި ހުންނަ ޤުދުރަތީ ކަންތައްތަކާމެދު ވިސްނަވައިވެސް ހައްދަވަމުންގެންދެވިއެވެ. މިގޮތަށް ކުރެއްވި މަސައްކަތެއްގެ ތެރޭގައި، މާލޭގެ އިރުއުތުރު ކަނުން، މާލޭގެ އުރަފަށުގައި ރެނދެއް އަޅާފައިހުއްޓާ އޭނާއަށް ފެނިވަޑައިގެން، ޢިއްޒަތްތެއި ރައީސުލްޖުމްހޫރިއްޔާގެ އަރިހުގައި އެވާހަކަ ދެންނެވޭތޯ ކުރެއްވި މަސައްކަތްޕުޅުގެ ނަތީޖާއެއްގެ ގޮތުން ރައީސުލްޖުމްހޫރިއްޔާއާ ބައްދަލުކުރުމުގެ ފުރުޞަތުލިބިލެއްވިއެވެ.\nހަމައެކަނި އޭނާ ތިމާވެށި ރައްކާތެރިކުރައްވަން އޭނާ އަމިއްލައަށް މަސައްކަތްކުރައްވާފައި ހުއްޓާލައްވަނީއެއްނޫނެވެ. އެކަމާމެދު މީހުންގެ ހިތުގައި ހޭލުންތެރިކަން އުފެއްދެވުމުގެ ގޮތުން ތަފާތު މަސައްކަތްތައްކުރެއްވިއެވެ. އޭގެތެރޭގައި އެންމެ ޞަރީޙަކޮށް އަޅުގަނޑުމެންނަށް ފާޅުވެގެންދަނީ، ދުވަހު ނޫސް "ހަވީރު" ގައި އާދަކޮށް ކޮންމެ ހަފްތާއަކު އޭނާ ލިޔުއްވަމުން ގެންދެވި ތިމާވެއްޓާބެހޭ ޞަފްޙާއެވެ.\n1989 ގައި ދައުލަތުން ދެއްވި އިނާމުތައް:


Qatar ah faadu kee Engireysi FA Qatar aaeku deal eh hadhaifi\nގަތަރަށް ފާޑުކީ އިނގިރޭސި އެފްއޭ ގަތަރާއެކު ޑީލެއް ހަދައިފި\nދެހާސް ބާވިސް ވަނަ އަހަރު ބާއްވާ ވޯލްޑްކަޕު ހޯސްޓް ކުރުމަށް އިނގިރޭސި ވިލާތުން ވެސް ބިޑް ހުށަހެޅި އެވެ. އެ ގައުމާ ވާދަކޮށް ބިޑް ކާމިޔާބު ކުރީ ގަތަރެވެ. ގަތަރަށް ވޯލްޑްކަޕް ދިނުމުން އެ ކަމުގައި ގަވާއިދާ ހިލާފު ކަންކަމެއް އުޅޭ ކަމަށް ބުނެ މައްސަލަ ހިލުވާލީ އިންގްލެންޑުންނެވެ. އަދި ގަތަރުގެ ވޯލްޑްކަޕްގައި ހުރި އެހެން މައްސަލަތައް ވެސް އެންމެ ބޮޑަށް ފާހަގަ ކުރަމުން ގޮސްފައި ވަނީ އިންގްލެންޑްގެ މީޑިއާ ތަކުންނެވެ.\nގަތަރަށް ވޯލްޑްކަޕް ދިނުމުން، އިނގިރޭސި އެފްއޭއެގެ ކުރީގެ ރައީސް ގްރެގް ޑައިކް ވިދާޅުވީ އެއީ ފީފާގެ ތާރީހްގައި ވެސް ހިނގި އެންމެ ނުބައި އަމަލު ކަމަށެވެ.\nނަމަވެސް އެފްއޭގެ ލީޑާޝިޕް ބަދަލުވުމުން އެކަން ބަދަލު ވެއްޖެ އެވެ. އިނގިރޭސި އެފްއޭގެ މިހާރުގެ ރައީސް ގްރެގް ކްލާކް ވަނީ ގަތަރާއެކު އެއްބަސްވުންތަކެއް ހަދާފަ އެވެ. ދެފަރާތުގެ ދެމެދުގައި ތަޖުރިބާ ހިއްސާ ކުރުމުގެ ނަމުގައި ވެވުނު އެއްބަސްވުމުގެ ދަށުން ގަތަރާއި އިނގިރޭސި ގައުމީ ޓީމާ ދެމެދު އެކުވެރި ކަމުގެ މެޗެތައް އިންތިޒާމު ކުރުމަށް ވަނީ ހަމަޖެހިފަ އެވެ.\n"އަހަރެމެންގެ އެސޯސިއޭޝަނުން ވަނީ މާޒީގައި ވެސް އެކި ގައުމުތަކުގެ އެސޯސިއޭޝަން ތަކާއެކު އެއްބާރުލުން ދިނުމުގެ އެއްބަސްވުންތައް ހެދިފައި،" ކްލާކް ވިދާޅުވި އެވެ. "ގަތަރުގައި ވޯލްޑްކަޕް ބާއްވާއިރު އެ ގައުމުގެ އެކި ކަންކޮޅުތަކުގައި ފުޓްބޯޅަ ފޯރިގަދަ ކުރުން ވެސް އެއްބަސްވުމުގެ ތެރޭގައި ހިމެނޭ."\nއެއްބަސްވުމުގެ ދަށުން ފުޓްބޯޅަ ތަރައްގީ ކުރުމާއި ގްރާސްރޫޓް ފުޓްބޯޅަ އަދި ޒުވާނުންނާއި އަންހެންގެ ފުޓްބޯޅަ ކުރިއެރުވުން ހިމެނެ އެވެ. މީގެ އިތުރުން ފުޓްބޯޅަ މޭންޖެމެންޓާއި އެޑްމިނިސްޓްރޭޗަން ހަރުދަނާ ކުރުންވެސް ހިމެނޭ ކަމަށް ބީބީސީން ބުންޏެވެ.\nއިންގްލެންޑުން އަމާޒު ކޮށްފައި ވަނީ، 2022 ވަނަ އަހަރު ވޯލްޑްކަޕް ކާމިޔާބު ކުރުމެވެ. އެ އަމާޒުގައި އެ ގައުމުން ދަނީ ޕްލޭނެއްގެ ދަށުން މަސައްކަތް ކުރުމެވެ.


Gaumu street cup - iyye kulhevunu match thah\nގައުމު ސްޓްރީޓް ކަޕް 2020: އިއްޔެ ...\nގައުމު ސްޓްރީޓް ކަޕް 2020: ޒެފިޔާ ...\nby vomadmin August 22, 2020\nމިހާރު މީދޫގައި ކުރިއަށްދާ “ގައުމު ސްޓްރީޓް ކަޕް 2020” މުބާރާތުގެ އިއްޔެ ކުޅުނު މެޗްތަކުގެ ނަތީޖާ:\nޔުނައިޓެޑް ބޯއިސް އަދި މަންތަރަ ޖޫނިއަސް\n“ގައުމު ސްޓްރީޓް ކަޕް ” ގައި އިއްޔެ ހަވީރު ކުޅުނު ފުރަތަމަ މެޗުގައި، ބައްދަލުކުރީ ގްރޫޕް އޭގައި ހިމެނޭ މީދޫ ބީރިކަނާއާއި ހިތަދޫ ރިވެރިންއެވެ. މިމެޗު ނިމުނީ 1 ލަނޑު 1 ލަނޑުން ދެޓީމް އެއްވަރުވެގެންނެވެ.\nމި މެޗުގައި ފުރަތަމަ ލަނޑުޖަހާ ކުރިހޯދީ ރިވެރިންއެވެ. ރިވެރިންގެ މިލަނޑު އެޓީމަށް ކާމިޔާބުކޮށްދިނީ އަލީ ފަހުމީއެވެ.\nމިމެޗުގައި ބީރިކަނާއިން ކާމިޔާބުކުރި ލަނޑު އެޓީމަށް ލިބުނު ޕެނަލްޓީއަކުން ކާމިޔާބުކޮށްދިނީ ހޫދުއެވެ.\nމިމެޗުގެ މޮޅު ކުޅުންތެރިއަކަށް ހޮވުނީ ރިވެރިންގެ އިބްރާހިމް އަމީނެވެ.\nއޭގްރޫޕްގައި މިހާތަނަނަށް ކުޅެވުނު މެޗްތަކަށް ބަލާއިރު ޕޮއިންޓް ޓޭބަލްގެ އެއްވަނާގައި އޮތީ3މެޗު ކުޅެގެން7ޕޮއިންޓާއި ފައިދާ3ގޯލާއެކު މީދޫ ބީރިކަނާއެވެ. މިގްރޫޕުން މިވަގުތު ދެވަނާގައި އޮތީ3މެޗުން7ޕޮއިންޓް ލިބިގެން ފައިދާ2ގޯލާއެކު މީދޫ ޗެލެންޖާސްއެވެ.\nއެފްއާރުޓީ އަދި ޔުނައިޓެޑް ބޯއިސް\nރޭ 20:30 ގައި ކުޅެވުނު މެޗްގައި ބައްދަލުކުރީ ގްރޫޕް ސީގައި ހިމެނޭ ހުޅުދޫ ޔުނައިޓެޑް ބޯއިސްއާއި ފޭދޫ އެފްއާރުޓީއެވެ.\nމިމެޗް 1 ލަނޑު0ލަނޑުން ކާމިޔާބުކުރީ ހުޅުދޫ ޔުނައިޓެޑް ބޯއިސްއެވެ.\nމިމެޗްގައި ޔުނައިޓެޑް ބޯއިސް އިން ކާމިޔާބުކުރި ލަނޑަކީ އެޓީމަށް ލިބުނު ޕެނަލްޓީއަކުން މުންނިމު ކާމިޔާބުކޮށްދިން ލަނޑެކެވެ.\nމި މެޗްގެ މޮޅުކުޅުންތެރިއަކަށް ހޮވާފައިވަނި ޔުނައިޓެޑް ބޯއިސްގެ އަނީފްއެވެ.\nގްރޫޕް ސީގައި މިހާތަނަށް ކުޅެވުނު މެޗްތަކަށް ބަލާއިރު މިގްރޫޕުން ދެމެޗުން6ޕޮއިންޓް ލިބިގެން މިވަގުތު އެއްވަނަ ލިބެނީ ފޭދޫ ސަންއޮފް ލޮންސްއަށެވެ. މިގްރޫޕުން މިވަގުތާއި ހަމައަށް ދެވަނަ ލިބެނީ3މެޗުން4ޕޮއިންޓް ލިބިފައިވާ ޔުނައިޑް ބޯއިސްއާއި ދެމެޗުން4ޕޮއިންޓް ލިބިފައިވާ މަންތަރަ ޖޫނިއަސްއަށެވެ.\nކްރައުސް އަދި މަންތަރަ\nރޭ 9:30 ގައި ކުޅެވުނު މެޗްގައި ބައްދަކުރީ ގްރޫޕް ޑީ ހިމެނޭ ފޭދޫ ކްރައުސްއާއި ހުޅުދޫ މަންތަރައެވެ. މިމެޗް ނިމުނީ އެއްވެސް ޓީމަކަށް ލަނޑެއް ނުޖެހި ދެޓީމް އެއްވަރުވެގެންނެވެ.\nމި މެޗުގެ މޮޅު ކުޅުންތެރިއަކަށް ހޮވުނީ މަންތަރަޓީމްގެ ސަމީނުއެވެ.\nމިމެޗް އެއްވަރުވެގެން ނިމުމުން މިގްރޫޕުން ޓީމްތަކަށް ޕޮއިންޓް ލިބިފައިވާ ގޮތައް ބަލާއިރު ދެމެޗުން4ޕޮއިންޓް ލިބިފައިވަނީ މަރަދޫ ޔުނައިޑެޑާއި ހަބޭސް އަށެވެ. ހުޅުދޫ މަންތަރައަށް3މެޗުން ލިބިފައިވަނީ2ޕޮއިންޓެވެ. އަދި ފޭދޫ ކްރައުސްއަށް3މެޗުން ލިބިފައިވަނީ2ޕޮއިންޓެވެ.\nކަޅަބެންޗާ އަދި ގަބުރު އެފްސީ\nރޭ 10:30 ގައި ކުޅެވުނު މެޗްގައި ބައްދަކުރީ ގްރޫޕް ބީގައި ހިމެނޭ ފޭދޫ ކަޅަބެންޗާއާއި މަރަދޫ ގަބުރު އެފްސީއެވެ. މިމެޗް ނިމުނީ 1 ލަނޑު 1 ލަނޑުން ދެޓީމް އެއްވަރުވެގެންނެވެ.\nމިމެޗް އެއްވަރުވެގެން ނިމުމުން މިގްރޫޕުން ޓީމްތަކަށް ޕޮއިންޓް ލިބިފައިވާ ގޮތައް ބަލާއިރު3މެޗުން5ޕޮއިންޓް ލިބިގެން މިގްރޫޕުން މިވަގުތާއި ހަމައަށް އެއްވަނަ ލިބެނީ މަރަދޫ ގަބުރު އެފްސީއަށެވެ. މިގްރޫޕްގައި ހިމެނޭ ހިތަދޫ އުސްގަޑަ ޓީމަށް2މެޗުން ލިބިފައިވަނީ4ޕޮއިންޓެވެ.\nމިރޭ 20:30 ން 21:30 އަށް ފާހަގަކުރެވުނު އާތުއަވަރ “ދުނިޔެއަށްޓަކައި އެއްގަޑިއިރު” ހަރަކާތުގައި ބައިވެރި ވުމުގެ ގޮތުން ހުޅުދޫއާއި ...\nފުވައްމުލަކުން ކޮވިޑް-19 ގެ2ވަނަ ޕޮޒިޓިވް ކޭސް އެއް މިއަދު ރިޕޯޓް ކޮށްފިއެވެ. ފުވައްމުލަކު ހޮސްޕިޓަލުން ދާދި ދެންމެއަކު ...\nvomadmin October 16, 2020


SunOnline: ADK ge team ehgge ehee aa eku Equatorial hospital gai furathama faharah neurosurgery eh!\nއޭޑީކޭގެ ޓީމެއްގެ އެހީއާއެކު އިކުއަޓޯރިއަލް ހޮސްޕިޓަލުގައި ފުރަތަމަ ފަހަރަށް ނިއުރޯސާޖަރީއެއް!\nނަޖާހު މަސްއޫދު 19 Sep 2020, 21:10\nއައްޑޫ އިކުއަޓޯރިއަލް ހޮސްޕިޓަލު ހުންނަ އިމާރާތް-- ސަން ފޮޓޯ\nއޭޑީކޭ ހޮސްޕިޓަލުގެ ނިއުރޯސާޖަރީ ޓީމެއްގެ އެހީއާއެކު އައްޑޫ އީކުއަޓޯރިއަލް ހޮސްޕިޓަލުގައި ފުރަތަމަ ފަހަރަށް ނިއުރޯސާޖަރީއެއް ކޮށްފި އެވެ.\nއޭޑީކޭ ހޮސްޕިޓަލުން ބުނީ، އިއްޔެ އައްޑޫގައި އުމުރުން 62 އަހަރުގެ މީހެއްގެ ބޮލަށް ލިބުނު އަނިޔާއެއްގެ ސަބަބުން، އެ މީހާގެ ހާލު ސީރިއަސްވެ، އޭނާއަށް ފަރުވާ ދޭން ޖެހުމުން އައްޑޫ އީކުއަޓޯރިއަލް ހޮސްޕިޓަލުން އޭޑީކޭ ހޮސްޕިޓަލުގެ ނިއުރޯސާޖިރީ ޓީމުގެ އެހީއަށް އެދުނު ކަމަށެވެ.\nއޭޑީކޭއިން ބުނި ގޮތުގައި އަނިޔާވި މީހާގެ ބޮލުގެ ނާށިގަނޑުގެ ތެރެއަށް ހުރީ ލޭ އެޅިފައެވެ. އަދި އޭނާގެ ހާލު އިތުރަށް ސީރިއަސްވެދާނެތީ މާލެއަށް ގެންގޮސްގެން ފަރުވާ ދިނުމަކީ އެންމެ ރައްކާތެރި ގޮތް ކަމަށް ނުބެލުވުނު ކަމަށް އެ ހޮސްޕިޓަލުން ބުންޏެވެ.\nއެހެންކަމުން، ބޭނުންވާ ސާމާނާއެކު ޑޮކްޓަރުންގެ ޓީމެއް އައްޑޫއަށް ފޮނުވަން އޭޑީކޭއިން ހުށަހެޅީ ކަމަށް އެ ހޮސްޕިޓަލުން ބުންޏެވެ.\nއެ ކޭސް އޭޑީކޭއާ ހަމައަށް އައީ އިއްޔެ 18:00 އެހާކަންހާއިރެވެ. އޭޑީކޭގެ ޑޮކްޓަރުންގެ ޓީމު އައްޑޫއަށް ފުރުވާލީ ރޭ 21:50 އެހާކަންހާއިރެވެ. އޭޑީކޭގެ ޓީމު އައްޑޫއަށް ގެންދިޔައީ އާސަންދައިގެ އެހީގަ އެވެ.\nއެ ޓީމުގައި ހިމެނެނީ، ތަޖުރިބާކާރު ނިއުރޯސާޖަން ޑރ. އަލީ ނިޔާފާއި، ކްރިޓިކަލް ކެއާ މެޑިކަލް އޮފިސަރު ޑރ. އަދީލް ޝަރީފާއި، ނިއުރޯސާޖާރީ ސްކްރަބް ނަރުސް ޝައްމޫނާ އަލީ އެވެ.\nއޭޑީކޭގެ ޓީމު އައްޑޫއަށް ގޮސް އިކުއަޓޯރިއަލް ހޮސްޕިޓަލުގެ ޑޮކްޓަރުންނާއި ނަރުހުންގެ އެހީއާއެކު އޮޕަރޭޝަން ފެށީ އެ ރޭ 23:45 އެހާކަންހާއިރުއެވެ.\nއައްޑޫ އިކުއަޓޯރިއަލް ހޮސްޕިޓަލުގައި އަނިޔާވި މީހާގެ ބޯ އޮޕަރޭޓު ކުރަނީ --\nއެ އޮޕަރޭޝަނުގައި ޑޮކްޓަރުން ވަނީ ސިކުނޑި ދުޅަވެ، އިތުރު ގެއްލުން ވިޔަނުދިނުމަށް ނާށިގަނޑުން ބައެއް ނައްޓާފަ އެވެ. އެއީ ޑީކޮމްޕްރެސިވް ކްރޭނިއެކްޓޮމީ އެވެ. އޭގެ އިތުރުން ނާށިގަނޑު ތެރޭގައި ހުރި ލޭ ވަނީ ކާމިޔާބުކަމާއެކު ނަގާފަ އެވެ.\nއޭޑީކޭ ހޮސްޕިޓަލުން ބުނި ގޮތުގައި އައްޑޫގައި އޮޕަރޭޝަންކޮށްފައި، އެ މީހާއަށް އޭޑީކޭ ހޮސްޕިޓަލުުގައި އިތުރު ފަރުވާ ދިނުމަށް މިއަދު ފަތިހު 4:45ގައި އޭނާ ވަނީ މާލެއަށް ފުރުވާލައިފަ އެވެ.\nމި އޮޕަރޭޝަނަކީ މި އަހަރުގެ ޖެނުއަރީ މަހުގެ ތެރޭގައި ހިދުމަތްތައް ފެށި އިއުކަޓޯރިއަލް ހޮސްޕިޓަލުގައި ކުރި ފުރަތަމަ ނިއުރޯސާޖަރީ އެވެ.